ബാബരി വിധി; ജനാധിപത്യത്തിലെ നീതി സങ്കൽപത്തെ അട്ടിമറിക്കുന്നത് – ഡോ. എസ്.ക്യു.ആർ.ഇല്യാസ് – SIO Kerala\nബാബരി വിധി; ജനാധിപത്യത്തിലെ നീതി സങ്കൽപത്തെ അട്ടിമറിക്കുന്നത് – ഡോ. എസ്.ക്യു.ആർ.ഇല്യാസ്\nതിരൂർ : ബാബരി വിധി; ജനാധിപത്യത്തിലെ നീതി സങ്കൽപത്തെ അട്ടിമറിക്കുന്നതാണെന്ന് ബാബരി മസ്ജിദ് കോഡിനേഷൻ കമ്മിറ്റി കൺവീനറും, വെൽഫെയർ പാർട്ടി ദേശീയ പ്രസിഡന്റുമായ ഡോ. എസ്.ക്യു.ആർ ഇല്യാസ് പറഞ്ഞു. ‘ഇസ്ലാമോഫോബിയ ചെറുക്കുക’ പ്രമേയത്തിൽ എസ്.ഐ.ഒ മലപ്പുറം ജില്ല കമ്മിറ്റി തിരൂർ വാഗൺ കൂട്ടക്കൊല ചത്വരത്തിൽ സംഘടിപ്പിച്ച പൊതു സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. വഖഫ് ഭൂമിയിലല്ലാതെ പള്ളി വേണ്ടതില്ല എന്നതാണ് പണ്ഡിതന്മാരും നിയമ വിദഗ്ദ്ധരും പ്രഖ്യാപിച്ചിട്ടുള്ളത്.\nശബരിമല വിഷയത്തിലുള്ള തീരുമാനങ്ങളെ പുനരാലോചിക്കുവാൻ സന്നദ്ധരായ സുപ്രീം കോടതി ബാബരി വിഷയത്തിലും പുനരാലോചനക്ക് തയ്യാറാവണമെന്നും അദ്ദേഹം പറഞ്ഞു.\nഎസ്.ഐ.ഒ സംസ്ഥാന പ്രസിഡന്റ് സാലിഹ് കോട്ടപ്പള്ളി അദ്ധ്യക്ഷത വഹിച്ചു. സോളിഡാരിറ്റി യൂത്ത് മൂവ്മെന്റ് സംസ്ഥാന പ്രസിഡന്റ് നഹാസ് മാള മുഖ്യ പ്രഭാഷണം നിർവഹിച്ചു. ജെ.എൻ.യു സ്റ്റുഡന്റ്സ് ലീഡർ വസീം ആർ.എസ്, എച്ച്.സി.യു സ്റ്റുഡന്റ്സ് ലീഡർ ജിയാദ് ഹുസൈൻ എന്നിവർ മുഖ്യാതിഥികളായിരുന്നു. രാജീവ്ഗാന്ധി സ്റ്റഡി സർക്കിൾ സ്റ്റേറ്റ് ഇൻ ചാർജ് അനൂപ് വി.ആർ, സാമൂഹിക പ്രവർത്തകൻ റാസിഖ് റഹീം, ജി.ഐ.ഒ സംസ്ഥാന സമിതിയംഗം ഷമീമ സക്കീർ, ജമാഅത്തെ ഇസ്ലാമി കേരള ശൂറാ അംഗം അബ്ദുൽ ഹക്കീം നദ് വി, ജമാഅത്തെ ഇസ്ലാമി ജില്ല പ്രസിഡന്റ് സലീം മമ്പാട് എന്നിവർ സംസാരിച്ചു. നിനാൽ സാദിഖ് ഖിറാഅത്ത് നടത്തി. വി.പി റഷാദ്, സി ജവാദ് എന്നിവർ പ്രമേയം അവതരിപ്പിച്ചു.\nഎസ്.ഐ.ഒ മലപ്പുറം ജില്ല പ്രസിഡന്റ് അബ്ദുൽ ബാസിത്ത് എ.കെ സ്വാഗതവും പ്രോഗ്രാം കൺവീനർ വാഹിദ് ചുള്ളിപ്പാറ നന്ദിയും പറഞ്ഞു.\nPenis Pills In India|weight loss appetite suppressant and energy|


ജനറല് സെക്രട്ടറിയുടെ കത്ത് – Page3– Parishadvartha\nHome / ജനറല് സെക്രട്ടറിയുടെ കത്ത് (page 3)\nJuly 2, 2017\tജനറല് സെക്രട്ടറിയുടെ കത്ത് 0\nകഴിഞ്ഞ കുറേ വര്‍ഷങ്ങളായി ജൂണ്‍മാസത്തെ പത്രവാര്‍ത്തകളുടെ പ്രധാനതലവാചകം “പനിയില് വിറങ്ങലിച്ച് കേരളം”, “പനി പിടിച്ച കേരളം”, “പനി മരണസംഖ്യ ഏറുന്നു” എന്നൊക്കെയാണ്. കാലാവസ്ഥയിലുണ്ടാവുന്ന മാറ്റങ്ങള് സ്വാഭാവികമായും നമ്മുടെ ശരീരത്തെ ബാധിക്കുകയും ശരീരത്തിന്റെ പ്രതിരോധ പ്രവര്‍ത്തനത്തിന്റെ ഭാഗമായി പനി, ജലദോഷം തുടങ്ങിയ വൈറല് അസുഖങ്ങള് ഉണ്ടാവുകയും ചെയ്യും. ഓരോരുത്തരുടെയും ശരീരത്തിന്റെ പ്രത്യേകതയും പ്രതിരോധശേഷിയും അനുസരിച്ച് ഇതില് ഏറ്റക്കുറച്ചിലുകള് ഉണ്ടാകുന്നത് സാധാരണമാണ്. അതുകൊണ്ടാണ് ജലദോഷം വരുമ്പോള് മരുന്നുകഴിച്ചാല് ഏഴുദിവസം മരുന്ന് കഴിച്ചില്ലെങ്കില് ഒരാഴ്ച …\nമാര്‍ച്ച് 22 ജലസംരക്ഷണ ദിനം\nMarch 21, 2017\tജനറല് സെക്രട്ടറിയുടെ കത്ത് 0\nആവശ്യത്തേക്കാള് പത്തിരട്ടി മഴ ലഭിക്കുന്ന നാടാണ് നമ്മുടേത്. എന്നാല് ഇത്തവണ ലഭിച്ചത് നാലിരട്ടി മാത്രം. എന്നാലും ജനുവരി മാസം മുതല് നമ്മള് ജലദൗര്‍ലഭ്യത്തിലാണ്. കഴിഞ്ഞ പത്തുവര്‍ഷത്തിനിടയില് ഉപയോഗം അനേകം ഇരട്ടി വര്‍ധിച്ചിട്ടുണ്ട് എന്നത് ശരിതന്നെ. എന്നാല് അതല്ല ഇപ്പോഴത്തെ ജലദൗര്‍ലഭ്യത്തിന് കാരണം. സ്ഥല-ജല സംരക്ഷണത്തിന്റെ കാര്യക്ഷമതക്കുറവും വിവേകത്തോടെയല്ലാത്ത ഇടപെടലുകളുമാണ്. പെയ്തിറങ്ങിയ മഴവെള്ളം ശേഖരിച്ചിരുന്ന കുളങ്ങളും തോടുകളും വയലുകളും തണ്ണീര്‍ത്തടങ്ങളും ഇല്ലായ്മ ചെയ്തതു, മഴവെള്ളത്തെ വേനല്‍ക്കാലത്തും സംരക്ഷിച്ചിരുന്ന ജൈവാവരണവും നമ്മള് നഷ്ടപ്പെടുത്തി. …\nFebruary 21, 2017\tജനറല് സെക്രട്ടറിയുടെ കത്ത് 0\n1900 ന് ശേഷം ഏറ്റവും ചൂട് കൂടിയ വര്‍ഷമായിരുന്നു 2016. കഴിഞ്ഞ വര്‍ഷവും ഇതുതന്നെയായിരുന്നു പറഞ്ഞത്. അടുത്ത ഏതാനും വര്‍ഷവും ഇതേ പല്ലവി ആവര്‍ത്തിക്കാന് വഴിയുണ്ട്. ദൈവത്തിന്റെ സ്വന്തം നാടായ, ഹരിതാഭമായ കേരളത്തിലും വ്യത്യസ്തമല്ല അവസ്ഥ. കഴിഞ്ഞമാസം തന്നെ പാലക്കാട്ട് 37 ഡിഗ്രി ചൂട് രേഖപ്പെടുത്തിക്കഴിഞ്ഞു. കാലവര്‍ഷവും തുലാവര്‍ഷവും ഒരുപോലെ കൈവിട്ട ഇതുപോലൊരു വര്‍ഷം അടുത്തൊന്നുമുണ്ടായിട്ടില്ല. സംസ്ഥാനത്തൊട്ടാകെ ലഭിച്ച മഴയുടെ അളവില് 62 ശതമാനം കുറവുണ്ടായി എന്നാണ് കണക്കുകള് കാണിക്കുന്നത്. …\nയൂണിറ്റ് വാര്‍ഷികങ്ങള് ജനകീയമാക്കുക\nFebruary 2, 2017\tജനറല് സെക്രട്ടറിയുടെ കത്ത് 0\nഅമ്പത്തിനാലാം വാര്‍ഷികസമ്മേളനത്തിനുള്ള ഒരുക്കങ്ങള് കണ്ണൂരില് സജീവമായി മുന്നേറിക്കൊണ്ടിരിക്കുകയാണ്. വലിയ ജനപങ്കാളിത്തത്തോടെയാണ് അനുബന്ധപരിപാടികള് നടന്നുകൊണ്ടിരിക്കുന്നത്. പതിനൊന്ന് സംസ്ഥാനങ്ങളില്‍നിന്നുള്ള 200ലധികം യുവാക്കള് പങ്കെടുത്ത ദേശീയ യുവസമിതിക്യാമ്പ് വന്‍വിജയമായിരുന്നു. അതിഥികളായി എത്തിയ യുവാക്കള്‍ക്ക് കണ്ണൂരിലെ മേഖലാ പ്രവര്‍ത്തകര് ആവേശോജ്വലമായ സ്വീകരണമാണ് നല്കിയത്. വര്‍ധിച്ച ആത്മവിശ്വാസത്തോടെയാണ് പ്രതിനിധികള് പിരിഞ്ഞത്. വിഭവസാമഹരണത്തിനായുള്ള പുസ്തകപ്രചാരണവും മറ്റുപരിപാടികളുടെ സംഘാടന പ്രവര്‍ത്തനങ്ങളും പ്രതീക്ഷിച്ചപോലെ മുന്നേറുന്നു. സമ്മേളനങ്ങളില് ഏറ്റവും പ്രാധാന്യത്തോടെ നടക്കേണ്ടത് യൂണിറ്റ് സമ്മേളനങ്ങളാണ്. ഫെബ്രുവരി മാസമാണ് യൂണിറ്റ് സമ്മേളനങ്ങള്‍ക്കായി മാറ്റിവെച്ചിട്ടുള്ളത്. കലാജാഥാ …\nJanuary 19, 2017\tജനറല് സെക്രട്ടറിയുടെ കത്ത് 0\n16 വര്‍ഷങ്ങള്‍ക്കു മുമ്പ്, കൃത്യമായിപ്പറഞ്ഞാല് പരിഷത്തിന്റെ നാല്‍പതാം വാര്‍ഷികസമ്മേളനത്തില് വച്ച് സ്വാശ്രയ കോളേജുകള് അടച്ചുപൂട്ടണമെന്ന പ്രമേയം പാസ്സാക്കിയവരാണ് നമ്മള്. എന്നാല് ഇന്ന് 500നടുത്ത് സ്വാശ്രയ പ്രൊഫഷണല് കോളേജുകള് കേരളത്തില് പ്രവര്‍ത്തിക്കുന്നുണ്ട്. സര്‍ക്കാര് പ്രൊഫഷണല് കോളേജുകളില് പഠിച്ചുകൊണ്ടിരിക്കുന്ന വിദ്യാര്‍ഥികളെക്കാള് അനേകമിരട്ടി കുട്ടികള് ഇത്തരം വിദ്യാഭ്യാസ സ്ഥാപനങ്ങളിലൂടെ പഠിച്ച് പുറത്തുവന്നുകൊണ്ടിരിക്കുന്നു. അതുകൊണ്ട് മാത്രം ഇത്തരം സ്ഥാപനങ്ങള് പൂര്‍ണമായും അടച്ചുപൂട്ടുന്നത് പ്രായോഗികമായിരിക്കണമെന്നില്ല. മറിച്ച് ഇവയ്ക്ക് കടുത്ത നിയന്ത്രണങ്ങള് ഏര്‍പ്പെടുത്തണമെന്ന കാര്യത്തില് കൂടുതല് ബോധ്യം വന്നുകൊണ്ടിരിക്കുകയാണ്. …\nJanuary 4, 2017\tജനറല് സെക്രട്ടറിയുടെ കത്ത് 0\nമുപ്പത്തിഏഴാമത്തെ വര്‍ഷവും ശാസ്ത്രകലാജാഥ വരികയായി. നവോത്ഥാനജാഥ 2017 എന്നാണ് ഈ വര്‍ഷത്തെ ജാഥയ്ക് പേരിട്ടിരിക്കുന്നത്. 2017 നവോത്ഥാനവര്‍ഷമായി ആചരിക്കണമെന്നും ഈ വര്‍ഷത്തെ കലാജാഥയിലൂടെ ആകണം നവോത്ഥാനവര്‍ഷാചരണത്തിന്റെ ആരംഭം എന്നും നാം തീരുമാനിച്ചിട്ടുണ്ട്. നവോത്ഥാനവര്‍ഷത്തിന്റെ പ്രാരംഭം കുറിക്കുന്ന ജാഥ എന്നനിലയിലാണ് നവോത്ഥാനജാഥ 2017 എന്ന പേരിലേക്കെത്തിയത്. ജാഥയില് അവതരിപ്പിക്കുന്ന കലാപരിപാടികള് ചിട്ടപ്പെടുത്തുന്നതിനായുള്ള സംസ്ഥാനതല ക്യാമ്പ് മുക്കം മേഖലയില് മണാശ്ശേരി സര്‍ക്കാര് യു.പി സ്കൂളില് ആരംഭിച്ചുകഴിഞ്ഞു. കഴിഞ്ഞ ഏതാനും വര്‍ഷങ്ങളില് നിന്നും വ്യത്യസ്തമായി …\nDecember 21, 2016\tജനറല് സെക്രട്ടറിയുടെ കത്ത്, വാര്‍ത്തകള് 0\n2017 കേരളത്തിന്റെയും ലോകത്തിന്റെതന്നെയും പുരോഗമനത്തിന് നിര്‍ണായക സംഭാവനകള് ചെയ്ത പലസംഭവങ്ങളുടെയും നൂറാം വാര്‍ഷികമാണ്. ശ്രീനാരായണഗുരുവിന്റെ നമുക്ക് ജാതിയില്ല പ്രഖ്യാപനം സഹോദരന് അയ്യപ്പന്റെ നേതൃത്വത്തില് നടന്ന പന്തിഭോജനം, ഇനി അമ്പലങ്ങളല്ല വിദ്യാലയങ്ങളാണ് വേണ്ടത് എന്ന ശ്രീനാരായണഗുരുവിന്റെ സന്ദേശം തുടങ്ങി കേരള നവോത്ഥാനത്തിന്റെ നാഴികക്കല്ലുകളായി മാറിയ സംഭവങ്ങളുടെ ശതവര്‍ഷമാണ് 2017. അതോടൊപ്പം ലോകഗതിയെത്തന്നെ മാറ്റിമറിച്ച സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ രൂപീകരണത്തിന്റെ 100-ാം വര്‍ഷം, കേരളത്തെ രൂപപ്പെടുത്തിയ ആദ്യമന്ത്രിസഭയുടെ അറുപതാം വാര്‍ഷികം, ജനകീയശാസ്‌ത്രപ്രസ്ഥാനരൂപീകരണത്തിന്റെ …\nപണമില്ലാത്തവന് പിണം നോട്ടുനിരോധനം ഫലം കാണുമോ\nNovember 16, 2016\tജനറല് സെക്രട്ടറിയുടെ കത്ത് 0\nഅടിയന്തിരാവസ്ഥാപ്രഖ്യാപനം പോലെയാണ് കേന്ദ്രസര്‍ക്കാര് പ്രഖ്യാപനം വന്നത്. നാളെമുതല് (നവം.9ബുധനാഴ്ച) 500ന്റേയും 1000ത്തിന്റേയും കറന്‍സി നോട്ടുകള്‍ക്ക് കടലാസുവില മാത്രം. ബാങ്കുകളും എടിഎം കൗണ്ടറുകളും പ്രവര്‍ത്തിക്കില്ല. ചുരുക്കം ചില സ്ഥലങ്ങളില്‍മാത്രം പഴയ നോട്ട് എടുക്കും. ബാങ്കുകളും എടിഎമ്മുകളും തുറന്നാലും നോട്ടുകള് കൈമാറുന്നതിന് കര്‍ശനമായ നിയന്ത്രണമുണ്ടായിരിക്കും. അക്ഷരാര്‍ഥത്തില് സാമ്പത്തിക അടിയന്തിരാവസ്ഥ തന്നെ. യാതൊരു സൂചനയുമില്ലാതെ ഇത്തരമൊരു പ്രഖ്യാപനം എന്തിനുവേണ്ടിയായിരുന്നു? ജനങ്ങളെയാകെ പരിഭ്രാന്തിയിലാക്കിയ ഈ പ്രഖ്യാപനത്തിന് എന്ത് ന്യായീകരണമാണ് അധികാരികള്‍ക്ക് നല്കാനുള്ളത്? കള്ളപ്പണം …\nNovember 1, 2016\tജനറല് സെക്രട്ടറിയുടെ കത്ത് 0\nഒരു മതേതര രാജ്യത്ത് എല്ലാ മതവിഭാഗങ്ങള്‍ക്കും സ്വീകാര്യമായ പൊതു സിവില്‍നിയമം ഉണ്ടാകേണ്ടത് തന്നെയാണ്. വിവാഹം, സ്വത്തവകാശം, വിവാഹമോചനം, ദത്തെടുക്കല്, രക്ഷാകര്‍തൃത്വം തുടങ്ങിയ വിഷയങ്ങളില് സ്ത്രീകളോട് കടുത്തവിവേചനം പുലര്‍ത്തുന്ന മതനിയമങ്ങള് അതേപടി സ്വീകരിക്കാന് ഒരു പരിഷ്കൃത സമൂഹത്തിനും കഴിയില്ല. ഈ പശ്ചാത്തലത്തില് വേണം മതേതരവും ലിംഗതുല്യതയുള്ളതുമായ പൗരനിയമത്തിലധിഷ്ഠിതമായ സിവില് നിയമങ്ങളെക്കുറിച്ചുള്ള ചര്‍ച്ചകളെ കാണാന്. വിവിധ മതനിയമസംഹിതകളെ ഉപയോഗപ്പെടുത്തിക്കൊണ്ടാണ് കൊളോണിയല് സര്‍ക്കാര് ഇന്ത്യന് ക്രിമിനല് നിയമസംഹിതയ്ക്ക് രൂപം നല്കിയത്. രാജ്യത്ത് ക്രമസമാധാനപാലനം ഉറപ്പുവരുത്തുന്നത് …


Home » Tech » ഗാലക്‌സി നോട്ട് സീരീസ് നിർത്തലാക്കാനുള്ള സാംസങ്ങിന് കാരണം അറിയാം\nദക്ഷിണ കൊറിയൻ കമ്പനിയായ സാംസങ് ഇനി ഗാലക്‌സി നോട്ട് സീരീസിന് കീഴിൽ ഒരു സ്മാർട്ട്‌ഫോണും പുറത്തിറക്കില്ല. ഒരു ഓൺലൈൻ റിപ്പോർട്ടിലാണ് ഈ ക്ലെയിം ഉന്നയിച്ചിരിക്കുന്നത്. നോട്ട് സീരീസ് സാംസങ്ങിന്റെ മുൻനിര സ്മാർട്ട്‌ഫോൺ സീരീസുകളിൽ ഒന്നാണ്. എസ് പെൻ ലഭ്യമായ കമ്പനിയുടെ ഏക സ്മാർട്ട്‌ഫോണുകൾ ഇവയായിരുന്നു. എന്നിരുന്നാലും, അടുത്തിടെ പുറത്തിറക്കിയ ഗാലക്സി എസ് 21 അൾട്രാ സ്മാർട്ട്‌ഫോണിൽ കമ്പനി ഈ സവിശേഷത നൽകിയിട്ടുണ്ട്, ഇത് ഉടൻ തന്നെ മറ്റ് ഫോണുകളിലും വരാം.\nനോട്ട് 21 സീരീസ് വരില്ല\nവാസ്തവത്തിൽ, ലോകമെമ്പാടുമുള്ള നോട്ട് സീരീസ് സാംസങ് നിർത്തുകയാണെന്ന് രണ്ട് പ്രശസ്ത ടിപ്സ്റ്ററുകൾ അവകാശപ്പെട്ടു. ഭാവിയിൽ ഗാലക്‌സി നോട്ട് 21 സ്മാർട്ട്‌ഫോണുകളൊന്നും വരില്ലെന്ന് ടിപ്‌സ്റ്റർ ഐസ് യൂണിവേഴ്‌സ് ട്വീറ്റ് ചെയ്തു. മറ്റൊരു ടിപ്‌സ്റ്റർ റോസ് യംഗും ഇതേ കാര്യം പറഞ്ഞു. നോട്ട് സീരീസിന് കീഴിലുള്ള അവസാന ഉപകരണമായ നോട്ട് 20 എഫ്ഇ സമാരംഭിക്കാൻ കമ്പനിക്ക് കഴിയുമെന്ന് റോസ് യംഗ് പറയുന്നു.\nഇതും വായിക്കുക: 64 എംപി ക്യാമറ, 5000 എംഎഎച്ച് ബാറ്ററി,3പുതിയ നോക്കിയ സ്മാർട്ട്‌ഫോണുകൾ വരുന്നു\nഅടയ്ക്കുന്നതിനുള്ള കാരണം എന്താണ്\nയഥാർത്ഥത്തിൽ, 2020 ൽ കമ്പനിയുടെ എസ് 20, നോട്ട് 20 സീരീസ് ഉപഭോക്താക്കളെ അത്ര ആകർഷിച്ചില്ല. ഈ രണ്ട് സീരീസുകളുടെയും വിൽപ്പന പ്രതീക്ഷിച്ചതിലും വളരെ കുറവായിരുന്നു. അത്തരമൊരു സാഹചര്യത്തിൽ, നോട്ട് സീരീസ് നിർത്തലാക്കാനുള്ള കാരണം കമ്പനി ഒരു മുൻനിര സീരീസിൽ മാത്രം ശ്രദ്ധ കേന്ദ്രീകരിക്കാൻ ആഗ്രഹിക്കുന്നു. ഇതോടെ സാംസങ്ങിന് പണം ലാഭിക്കുക മാത്രമല്ല ഗാലക്സി എസ് സീരീസ് ഉപയോഗിച്ച് കൂടുതൽ പുതുമകൾ ചെയ്യാനും കഴിയും.\nഇതും വായിക്കുക: ശക്തമായ സവിശേഷതകളോടെ വരുന്ന2സാംസങ് സ്മാർട്ട്‌ഫോണുകൾ, വിശദാംശങ്ങൾ മനസിലാക്കുക\nഈ വർഷം ഗാലക്‌സി എസ് 21 അൾട്രാ സ്മാർട്ട്‌ഫോണിനൊപ്പം എസ് പെൻ പിന്തുണ വാഗ്ദാനം ചെയ്ത് സാംസങ് നോട്ട് സീരീസ് നിർത്തലാക്കുമെന്ന അവകാശവാദം കമ്പനി കൂടുതൽ ശക്തമാക്കി. എന്നിരുന്നാലും, ഏതാനും ആഴ്ചകൾക്ക് മുമ്പ് നോട്ട് സീരീസ് അടച്ച വാർത്തകൾ കമ്പനി നിഷേധിച്ചിരുന്നുവെന്ന് ഞങ്ങളെ അറിയിക്കുക. നോട്ട് സീരീസിന്റെ സവിശേഷതകൾ മറ്റ് ഉപകരണങ്ങൾക്കും നൽകാൻ സാംസങ് ആഗ്രഹിക്കുന്നുവെന്ന് കമ്പനി പറയുന്നു.\nREAD ഇന്ത്യയിൽ സാംസങ് ഗാലക്‌സി എസ് 21 പ്രീ-ബുക്കിംഗിൽ സ Smart ജന്യ സ്മാർട്ട് ക്ലിയർ ഫോൺ കവർ ഉൾപ്പെടുന്നു: സാംസങ് ഗാലക്‌സി എസ് 21 ന്റെ പ്രീ-ബുക്കിംഗ് ആരംഭിക്കുന്നു, ഫോൺ കവർ 3,849 രൂപയ്ക്ക്


Best Smartphone Ever, Nokia Lumia 900, Apple Siri, ഇത് വരെയുള്ള മികച്ച സ്മാര്‍ട്‌ഫോണ്, നോക്കിയ ലൂമിയ 900, ആപ്പിള് സിരി - Malayalam Gizbot\nആപ്പിളിന്റെ സ്വന്തം സോഫ്റ്റ്‌വെയറായ സിരി കമ്പനിയുടെ അഭിമാനമാകുന്ന ഒരു പ്രോഗ്രാമാണെങ്കിലും ഇടയ്ക്ക് കമ്പനിയെ നാണം കെടുത്താനും ഇതിന് കഴിയുന്നുണ്ട്. ശബ്ദനിയന്ത്രിത സോഫ്റ്റ്‌വെയറാണ് സിരി. ഉടമയുടെ ശബ്ദനിര്‍ദ്ദേശങ്ങള്‍ക്കനുസരിച്ച് പ്രവര്‍ത്തിക്കുന്ന പ്രോഗ്രാമാണ് ഇത്.\nഇനി സിരിയോട് ചോദിച്ച ഒരു ചോദ്യവും അതിന് സോഫ്റ്റ്‌വെയര് നല്‍കിയ ഉത്തപരവും പറഞ്ഞുതരാം. ഇത് വരെ നിര്‍മ്മിച്ചതില് വെച്ച് ഏറ്റവും മികച്ച സ്മാര്‍ട്‌ഫോണ് ഏതാണെന്നാണ് ചോദ്യം. പ്രതീക്ഷിക്കുന്ന ഉത്തരം ഐഫോണെന്നാണെങ്കിലും നോക്കിയ ലൂമിയ 900 എന്നാണ് സിരി ഉത്തരം നല്‍കിയത്. ഐഫോണിന്റെ കനത്ത എതിരാളിയായ സാംസംഗ് ഗാലക്‌സി എസ്3 പോലും ഉത്തരമായില്ല എന്നത് മറ്റൊരു ശ്രദ്ധേയ ഘടകം.\nവോല്‍ഫ്രാം റിസര്‍ച്ച് എന്ന കമ്പനി വികസിപ്പിച്ചെടുത്ത വോല്‍ഫ്രാം ആല്‍ഫ എന്ന ഏന്‍സര് എഞ്ചിന് ഉത്തരമാണ് സിരി നല്‍കിയത്. ഉപയോക്താക്കളില് നിന്ന് ലഭിക്കുന്ന അഭിപ്രായമാണ് ഈ ഏന്‍സര് എഞ്ചിനില് വരിക. നോക്കിയ ഏറെ പ്രതീക്ഷകളോടെ അവതരിപ്പിച്ച വിന്‍ഡോസ് ഫോണാണ് ലൂമിയ 900. മികച്ച പ്രതികരണമാണ് ഇതിന് ഉപയോക്താക്കളില് നിന്ന് ലഭിക്കുന്നതും.


art of living facec land grabbing case ആര്‍ട്ട് ഓഫ് ലിവി\nജഡ്ജിമാര് മുതലാളിത്ത കുത്തകകള്‍ക്കൊപ്പം: ടി വി രാജേഷ്\nThursday 1st July 2010 4:47pm\nബാംഗ്ലൂര്: ആര്‍ട്ട് ഓഫ് ലിവിങ്ങ് ഫൗണ്ടേഷന് അനധികൃതമായി ഭുമി കൈയ്യേറിയെന്ന് ആരോപണം. വിദേശ ഇന്ത്യക്കാരനായ പി പോള് ആണ് കനകപുരയിലെ തന്റെ 15 ഏക്കര് ഭൂമി ആര്‍ട്ട് ഓഫ് ലിവിങ്ങ് കൈയ്യേറിയെന്ന് ആരോപിച്ചിരിക്കുന്നത്.\n12 വര്‍ഷം മുമ്പ് മോഹന് എന്ന കര്‍ഷകനില് നിന്നുമാണ് പോള് ഭൂമി വാങ്ങിയത്. എന്നാല് മോഹന്റെ മകന് വിജയ് കച്ചവടത്തെ എതിര്‍ക്കുകയും ഭുമി ആര്‍ട്ട് ഓഫ് ലിവിങ്ങിന് കൈമാറുകയുമായിരുന്നു. ഇതുസംബന്ധിച്ച് താന് ശ്രീ ശ്രീ രവിശങ്കറുമായി ചര്‍ച്ച നടത്തിയിരുന്നെന്നും ഭൂമി തനിക്ക് തിരിച്ചുനല്‍കുമെന്ന് ഉറപ്പു നല്‍കി. പക്ഷേ ഭൂമിയുടെ കാര്യം മറക്കണമെന്നു പറഞ്ഞുള്ള ഭീഷണിയാണ് തനിക്ക് ലഭിക്കുന്നതെന്നും പോള് പറഞ്ഞു.\nഎന്നാല് ഭൂമി നിയമപരമായി തങ്ങള്‍ക്ക് അവകാശപ്പെട്ടതാണെന്നും ഇതുസംബന്ധിച്ച വിജയുമായുള്ള കരാറിന്റെ രേഖകള് തങ്ങളുടെ പക്കലുണ്ടെന്നും ആര്‍ട്ട് ഓഫ് ലിവിങ്ങ് അധികൃതര് പറഞ്ഞു. ശ്രീ ശ്രീ രവിശങ്കറിന്റെ ജീവന് ഭീഷണിയുണ്ടെന്നും ‘സെഡ്’ കാറ്റഗറി സുരക്ഷ നല്‍കണമെന്നും ആര്‍ട്ട് ഓഫ് ലിവിങ്ങ് ബാംഗ്ലൂര് പോലീസിനോട് ആവശ്യപ്പെട്ടിട്ടുണ്ട്.


IFFK | കേരള രാജ്യാന്തര ചലച്ചിത്രമേളയ്ക്ക് നാളെ തുടക്കമാകും... ഡിസംബര് ഏഴുമുതല് 13 വരെ നഗരത്തിലെ 13 തിയറ്ററിലായി വിദേശ ചിത്രങ്ങളുടേതടക്കം 488 പ്രദര്‍ശനം - Malayalivartha.com Widgets Magazine\nകേരള രാജ്യാന്തര ചലച്ചിത്രമേളയ്ക്ക് നാളെ തുടക്കമാകും... ഡിസംബര് ഏഴുമുതല് 13 വരെ നഗരത്തിലെ 13 തിയറ്ററിലായി വിദേശ ചിത്രങ്ങളുടേതടക്കം 488 പ്രദര്‍ശനം\n06 DECEMBER 2018 12:25 PM IST\nലോകത്തിന്റെ കാഴ്ച വൈവിധ്യങ്ങളിലേക്ക് കണ്ണ് തുറക്കുന്ന കേരള രാജ്യാന്തര ചലച്ചിത്രമേളയ്ക്ക് നാളെ തുടക്കമാകും. ആദ്യ ദിനം ടര്‍ക്കിഷ് സിനിമയായ ദ അനൗണ്‍സ്‌മെന്റ് അടക്കം 34 സിനിമ പ്രദര്‍ശിപ്പിക്കും. ഏഴിന് രാവിലെ ഒമ്പതിന് റഷ്യന് സംവിധായകന് ഇവാന് ദ്വോര്‍ദോവ്‌സ്‌കിയുടെ 'ജമ്പ് മാനും' യിങ് ലിയാങ്ങിന്റെ എ ഫാമിലി ടൂറും പ്രദര്‍ശിപ്പിക്കും.\nതുടര്‍ന്ന് വര്‍ക്കിങ് വുമണ്, മിഡ്‌നൈറ്റ് റണ്ണര്, ഗേള്‍സ് ഓള്‍വെയ്‌സ് ഹാപ്പി തുടങ്ങിയ ചിത്രങ്ങള് പ്രദര്‍ശനത്തിനെത്തും. ഹോപ് ആന്‍ഡ് റീബില്‍ഡിങ് വിഭാഗത്തില് ഉള്‍പ്പെട്ട മെല് ഗിപ്‌സണ് സംവിധാനം അപ്പോകാലിപ്‌റ്റോയുടെയും ഇംഗ്മര് ബര്‍ഗ്മാന്റെ െ്രെകസ് ആന്‍ഡ് വിസ്‌പേഴ്‌സിന്റെയും ഏക പ്രദര്‍ശനവും വെള്ളിയാഴ്ചയാണ്. വൈകിട്ട് ആറിന് നിശാഗന്ധിയില് നടക്കുന്ന ഉദ്ഘാടനച്ചടങ്ങിനുശേഷം സ്പാനിഷ് സൈക്കോ ത്രില്ലര് എവെരിബഡി നോസ് പ്രദര്‍ശിപ്പിക്കും.\nഇറാനിലെ പുതുയുഗ സംവിധായകരില് ഏറ്റവും ശ്രദ്ധേയനായ അസ്ഗര് ഫര്‍ഹാദിയാണ് ഉദ്ഘാടന ചിത്രത്തിന്റെ സംവിധായകന്. ഇത്തവണ 17 ചിത്രത്തിന് ഓപ്പണ് തിയറ്ററായ നിശാഗന്ധിവേദിയാകും. മിഡ്‌നൈറ്റ് സ്‌ക്രീനിങ് തുംബാദ്, ക്ലൈമാക്‌സ്, ദ ഹൗസ് ദാറ്റ് ജാക്ക് ബില്‍റ്റ് തുടങ്ങിയ ചിത്രങ്ങളും നിശാഗന്ധിയില് പ്രദര്‍ശിപ്പിക്കും.\nമികച്ച ദൃശ്യശ്രാവ്യ അനുഭവമായ ജീന് ലൂക്ക് ഗൊദാദിന്റെ ദി ഇമേജ് ബുക്കിന്റെ പ്രദര്‍ശനം മേളയുടെ രണ്ടാം ദിവസം നടക്കും. ഡിസംബര് ഏഴുമുതല് 13 വരെ നഗരത്തിലെ 13 തിയറ്ററിലായി വിദേശ ചിത്രങ്ങളുടേതടക്കം 488 പ്രദര്‍ശനമാണ് നടക്കുക. വിവിധ രാജ്യങ്ങളില്‍നിന്ന് 164 ചിത്രമാണ് മേളയുടെ ഭാഗമാകുന്നത്.


കുട്ടികളിലെ കാഴ്ചക്കുറവ് പഠനത്തെ ബാധിക്കും- kids eye sight problem reason remedy - Boldsky Malayalam Thought for the day\nബോള്‍ഡ് സ്‌കൈ » മലയാളം » ആരോഗ്യംകുട്ടികളിലെ കാഴ്ചക്കുറവ് പഠനത്തെ ബാധിക്കുംWritten by: ഡോ ആഷ്‌ലി മുളമൂട്ടില്\nPublished: Saturday, December 10, 2011, 10:56 [IST]\nകൊച്ചുറോഷന് ആദ്യമായി സ്‌കൂളില് പോകുന്ന ദിവസം. ചേട്ടന് ദീപകും അതേ സ്‌കൂളിലാണ് പോകുന്നത്. ഏതൊരു നാലു വയസുകാരനെയും പോലെ സ്‌കൂളില് പോകാന് കരഞ്ഞും പിഴിഞ്ഞുമാണ് റോഷന് പുറപ്പെട്ടത്. നഴ്‌സറി ടീച്ചറുടെ കയ്യില് റോഷനെ ഏല്‍പ്പിച്ച് അമ്മ തിരികെപ്പോകുകകയും ചെയ്തു.ദിവസങ്ങള് കഴിയുന്തോറും ഏതു കുട്ടിയേയും പോലെ റോഷനും സ്‌കൂളിനെ ഇഷ്ടപ്പെട്ടു തുടങ്ങി. നഴ്‌സറി കിന്റര്‍ഗാര്‍ട്ടനിലേക്കും റൈമുകള് ക്രയോണുകളിലേക്കും പിന്നീട് പെന്‍സിലിലേക്കും വളര്‍ന്നു.ടീച്ചല് ബോര്‍ഡില് എഴുന്നത് വ്യക്തമായി കാണാന് റോഷന് കഴിയാത്തിടത്തു നിന്നാണ് പ്രശ്‌നങ്ങള് തുടങ്ങിയത്. ആദ്യമെല്ലാം അടുത്തിരിക്കുന്ന കുട്ടി നോക്കി പകര്‍ത്തി പ്രശ്‌നപരിഹാരം കണ്ടു. എന്നാല് ഒരു ദിവസം ടീച്ചര് ഇത് കണ്ടുപിടിച്ചപ്പോഴാണ് തനിക്ക് ബോര്‍ഡില് എഴുതുന്നത് കാണാനാവില്ലെന്ന കാര്യം റോഷന് പറയുന്നത്. ഇക്കാര്യം റോഷന്റെ വീട്ടിലറിയിച്ചതോടെ അമ്മ റോഷനെയും കൂട്ടി ഐ സ്‌പെഷലിസ്റ്റിന്റെ അടുത്തെത്തി. അവിടെ റോഷന്റെ ചങ്ങാതിയായ അലനെ കണ്ടു. റോഷന്റെ അതേ പ്രശ്‌നം തന്നെയായാരുന്നു അലനും. അകലെയുള്ളത് കാണാനാവുന്നില്ല. ഡോക്ടറെ കണ്ട് കണ്ണട വച്ചപ്പോഴാണ് ഈ പ്രശ്‌നത്തിന് പരിഹാരമായത്.റോഷന്റെയും അലന്റെയും പ്രശ്‌നത്തിന് സമാനമായ സംഭവങ്ങള് ഇപ്പോള് കണ്ടുവരുന്നുണ്ട്. ചെറുപ്രായത്തില് തന്നെ കാഴ്ചക്കുറവ് കാരണം കണ്ണട വയ്‌ക്കേണ്ടി വരുന്ന കുട്ടികളും ധാരാളം. പലപ്പോഴും തുടക്കത്തില് ഈ പ്രശ്‌നം മാതാപിതാക്കള് തിരിച്ചറിയാറില്ല. കുട്ടി ഇതെക്കുറിച്ച് പരാതി പറഞ്ഞാലും പഠിക്കാനോ സ്‌കൂളില് പോകാനോ ഉള്ള മടിയായി ഇതിനെ കാണുന്നവരും ധാരാളം. പഠനത്തില് കുട്ടി തീരെ മോശമാകുമ്പോഴോ ടീച്ചര് പരാതിപ്പെടുമ്പോഴോ ആണോ ഇക്കാര്യത്തെക്കുറിച്ച് പലരും ശ്രദ്ധിക്കാറ്. കുട്ടികളിലെ കാഴ്ചക്കുറവിന് പല കാരണങ്ങളുണ്ട്. പാരമ്പര്യം, പോഷകാഹാരക്കുറവ്, ടിവി, കമ്പ്യൂട്ടര് എന്നിവ കൂടുതലായി ഉപയോഗിക്കുന്നത്, മരുന്നുകള് തുടങ്ങിയവ ചില കാരണങ്ങളാണ്. പുറത്തു പോയി കുട്ടികള് കളിച്ചില്ലെങ്കിലും കണ്ണിന് കാഴ്ചക്കുറവ് അനുഭവപ്പെടാം. കാഴ്ചക്ക് പ്രശ്‌നങ്ങള് വരാതിരിക്കാന് നമുക്ക് ചെയ്യാവുന്ന കാര്യങ്ങളുണ്ട്. കുട്ടികളുടെ കാഴ്ചക്ക് പ്രശ്‌നം വരുന്ന വരെ കാത്തിരിക്കണമെന്നില്ല. പാരമ്പര്യമായി കണ്ണിന് പ്രശ്‌നങ്ങളുണ്ടെങ്കില് മൂന്നു നാലു വയസുള്ളപ്പോഴെ കുട്ടിയെ നേത്രരോഗ വിദഗ്ധനെ കാണിക്കുക. ഏഴു വയസിലാണ് കുട്ടികളുടെ കണ്ണ് പൂര്‍ണവളര്‍ച്ചയെത്തുക എന്നാണ് പറയുക. അതുകൊണ്ട് ചെറുപ്രായത്തിലെ പ്രശ്‌നം തിരിച്ചറിഞ്ഞാല് പരിഹാരവും എളുപ്പമായിരിക്കും. കണ്ണിന്റെ കാര്യത്തില് ഡോക്ടറുടെ നിര്‍ദേശം അനുസരിക്കുക. കണ്ണട വയ്ക്കാന് പറയുകയാണെങ്കില് കുട്ടിയല്ലേ എന്നു കരുതി അവഗണിക്കാതിരിക്കുക. ചില കുട്ടികള്‍ക്ക് ഒരു കണ്ണിനേ പ്രശ്‌നമുണ്ടാകുകയുള്ളൂ. വീട്ടില് തന്നെ ഒരോ കണ്ണു വീതം അടച്ചുപിടിച്ച് നോക്കി ഇത്തരം പ്രശ്‌നങ്ങള് കണ്ടെത്താം.കണ്ണിന്റെ കൃഷ്ണമണിയില് എന്തെങ്കിലും പാടുകള് കണ്ടാല് അവഗണിക്കാതെ ഡോക്ടറെ കാണിക്കുവാന് മടിക്കരുത്. ഷോര്‍ട്ട് സൈറ്റ് പോലുള്ള പ്രശ്‌നങ്ങളുള്ള കുട്ടികള് വീട്ടിനുള്ളിലിരുന്ന് കളിക്കാന് ചിലപ്പോള് താല്‍പര്യപ്പെട്ടേക്കും. ഇത് തന്നിലേക്ക് ഒതുങ്ങിക്കൂടുന്ന സ്വഭാവം സൃഷ്ടിക്കും. വീടിന് പുറത്തു പോയി കളിക്കാന് കുട്ടികളെ നിര്‍ബന്ധിക്കണം.ടിവി, കമ്പ്യൂട്ടര് തുടങ്ങിയവയുടെ ഉപയോഗം നിയന്ത്രിക്കുക. ഇവയുടെ റേഡിയേഷനും സ്‌ട്രെയിനും കണ്ണിന് നല്ലതല്ല. കണ്ണിന് കാഴ്ചശക്തി ലഭിക്കാന് നല്ല ഭക്ഷണവും പ്രധാനമാണ്. ഇലക്കറികള്, തക്കാളി, കാരറ്റ്, ഫ്രൂട്‌സ്, മുട്ട, മീന് തുടങ്ങിയവ കണ്ണിന്റെ ആരോഗ്യത്തിന് നല്ലതാണ്. ചോക്ലേറ്റ്, ബ്രോയിലര് ചിക്കന്, കാപ്പി എന്നിവ അധികം കഴിയ്ക്കുന്നത് കണ്ണിന് നല്ലതല്ല.കുട്ടികള് കാഴ്ചക്കുറവിനെക്കുറിച്ച് പരാതിപ്പെടുന്നുണ്ടെങ്കില് അത് അവരുടെ മടിയായി കണ്ട് അവഗണിക്കാതെ പെട്ടെന്ന് തന്നെ ഡോക്ടറെ കാണിക്കണം. കുട്ടികള്‍ക്ക് വര്‍ഷത്തിലൊരിക്കലെങ്കിലും ഐടെസ്റ്റുകള് നടത്തുന്നത് കണ്ണിന്റെ പ്രശ്‌നങ്ങള് നേരത്തെ തന്നെ പരിഹരിക്കാന് നല്ലതാണ്.കോഴഞ്ചേരിയിലെ മുളമൂട്ടില് ഐ ഹോസ്പിറ്റല് ആന്റ് റിസര്‍ച്ച് സെന്ററിലെ ചീഫ് സര്‍ജനും മെഡിയ്ക്കല് ഡയറക്ടറുമാണ് ഡോ. ആഷ്‌ലി മുളമൂട്ടില്. ഡോക്ടറുടെ ഫേസ് ബുക്ക് പേജ്.\nTopics: dr ashley mulamoottil, eye, kid, ഡോ ആഷ്‌ലി മുളമൂട്ടില്, കണ്ണ്, കുട്ടി\nEnglish summaryIt wasabright July morning when Roshan learnt that this would be his first day in school. Like all4year olds, he was jittery about the prospect of going toaplace he knew his elder brother Deepak protested going to almost every morning. He tried crying his way out of this perceived misery, but his mother’s will was insurmountable.\nRelated Articlesവിരശല്യം കണ്ണിനെ ബാധിക്കുമ്പോള്....കമ്പ്യൂട്ടര് വിഷന് സിന്‍ഡ്രോം കാഴ്ച കളയുംസണ്‍ഗ്ലാസ് അള്‍ട്രാവയലറ്റ് സംരക്ഷണത്തിന്മദ്യപാനവും പുകവലിയും ഗ്ലൂക്കോമക്കു കാരണമാകാം December 10, 2011 ലെ വാര്‍ത്തകള്


| വാഹനാപകടത്തില് മരിച്ച കാമുകിയുടെ കുഴിമാടം തേടി അലഞ്ഞ കാമുകനെ പോലീസ് പൊക്കി; പൊളിഞ്ഞത് കാമുകിയുടെ 'തേപ്പുകഥ' | Mangalam\nTuesday, July 16, 2019 Last Updated0Min 19 Sec ago English Edition\nThursday 07 Mar 2019 02.21 PM\nവാഹനാപകടത്തില് കാമുകി മരിച്ചുവെന്ന് കാമുകിയുടെ സുഹൃത്തുവഴി അറിഞ്ഞ കാമുകന് ജീവനൊടുക്കാന് തീരുമാനിക്കുകയും, അതിന് മുന്‍പായി പ്രണയിനിയുടെ കുഴിമാടം അന്വേഷിച്ച് സുഹൃത്തിനൊപ്പം ഇറങ്ങിത്തിരിക്കുകയും, ആ യാത്ര പോലീസ് സ്‌റ്റേഷനില് അവസാനിക്കുകയും ചെയ്തതോടെ പൊളിഞ്ഞത് കാമുകിയുടെ തേപ്പു കഥ.\nസിനിമയെപ്പോലും വെല്ലുന്ന ആ കഥ ഇങ്ങനെ...\nമൂന്നു മാസം മുന്‍പാണ് മഞ്ചേശ്വരം സ്വദേശിയായ 21 കാരനും 19 കാരിയുമായ യുവതിയും തമ്മില് ഫേസ്ബുക്ക് വഴി പരിചയപ്പെടുന്നത്. പ്രണയത്തിലായതോടെ ഇരുവരും മൊബൈല് ഫോണിലൂടെ മണിക്കൂറുകളോളം സംസാരിക്കാറും ഉണ്ടായിരുന്നു.\nഎന്നാല് കുറച്ചു, നാളുകളായി കാമുകിയെ ഫോണില് ബന്ധപ്പെടാന് കഴിഞ്ഞിരുന്നില്ല. തുടര്‍ന്ന് കാമുകിയുടെ കൂട്ടുകാരിയുടെ നമ്പറിലേയ്ക്ക് കാമുകന് മെസേജ് അയച്ചു. ഇതോടെയാണ് വാഹന അപകടത്തില് കാമുകി മരിച്ച വിവരം യുവാവ് അറിയുന്നത്. ഇതോടെ മാനസികമായി ആകെ തകര്‍ന്ന യുവാവ് ജീവനൊടുക്കാന് തീരുമാനിക്കുകയും താനും അവള്‍ക്കൊപ്പം പോകുകയാണെന്നും പറഞ്ഞ് കാമുകിയുടെ സുഹൃത്തിന്റെ വാട്‌സാപ്പിലേയ്ക്ക് മെസേജ് അയയ്ക്കുകയും ചെയ്തു.\nമരിക്കുന്നതിന് മുന്‍പായി പ്രണയിനിയുടെ കുഴിമാടം ഒരുനോക്ക് കാണാനും പ്രാര്‍ത്ഥിക്കാനുമായി തന്റെ സുഹൃത്തുമായി യുവാവ് യുവതിയുടെ നാടായ മട്ടന്നൂരിലേയ്ക്ക് ബൈക്കില് പുറപ്പെട്ടു.\nമട്ടന്നൂരില് എത്തിയ ഇവര് അടുത്തിടെ കബറക്കം നടന്ന പള്ളികള് അന്വേഷിച്ചു നാലഞ്ചു പള്ളികള് കയറി ഇറങ്ങിയെങ്കിലും കുഴിമാടം കണ്ടെത്താന് കഴിഞ്ഞില്ല. ഇതിനിടെ, രാത്രി ഏറെ വൈകിയും അലഞ്ഞു തിരിഞ്ഞു നടക്കുന്ന യുവാക്കളെ കണ്ടപ്പോള് നാട്ടുകാര് പോലിസില് വിവരം അറിയിച്ചു. തുടര്‍ന്ന്, പോലീസ് എത്തി ചോദ്യം ചെയ്തപ്പോള് യുവാവ് കാര്യങ്ങള് വിവരിച്ചു.\nയുവാവിന്റെ കയ്യില് നിന്നും ലഭിച്ച മൊബൈല് നമ്പര് വെച്ച് പോലീസ് അന്വേഷണം നടത്തി. ഇതോടെ യുവതി മരിച്ചിട്ടില്ല എന്നും യുവാവ് വഞ്ചിക്കപ്പെട്ടത് ആണെന്നും കാമുകനെ ഒഴിവാക്കാന് വേണ്ടി യുവതി ഉണ്ടാക്കിയ തിരക്കഥയായിരുന്നു വാഹനാപകടമെന്നും പോലീസ് മനസിലാക്കി.\nകാമുകിക്ക് അപകടം സംഭവിച്ചിട്ടില്ലെന്നും യുവാവിനെ ഒഴിവാക്കാന് വേണ്ടി പറഞ്ഞതാണെന്നുമായിരുന്നു യുവതി പോലീസിനോട് പറഞ്ഞു. എന്തായാലും സിനിമയെപ്പോലും വെല്ലുന്ന കാമുകിയുടെ തിരക്കഥ വിശ്വസിച്ച് ജീവനൊടുക്കിയില്ലല്ലോ എന്ന ആശ്വാസത്തിലാണ് ആ യുവാവ്...


കെ-റെയില് – മുതലാളിത്തത്തിന്റെ ലാഭം ഉറപ്പാക്കാനുള്ള ഗുമസ്ഥ തൊഴിലുറപ്പ് പദ്ധതി – നേരിടം\nPosted on ഒക്ടോബര് 6, 2021 ഏപ്രില് 22, 2022 by admin\nകേരളത്തില് അതിവേഗം ഒരു അതിവേഗ തീവണ്ടി പാത വരുന്നു. സ്ഥലമെടുപ്പ് വരെ തുടങ്ങിയെന്നാണ് കേട്ടത്. ഉദ്ദേശം കാസര്‍കോട്ടുള്ള ഒരാള്‍ക്ക് രാവിലെ കാപ്പികുടിച്ചിട്ട് തീവണ്ടിയില് കയറിയാല് ഉച്ചക്ക് ഊണ് തിരുവനന്തപുരത്തിനിന്ന് കഴിക്കാം എന്നതാണ് ഇതിന്റെ മേന്മമായി മന്ത്രി പറയുന്നത്. ഇത്തരം കച്ചവട വാക്യങ്ങള് നമ്മേ ഈ പദ്ധതിയെക്കുറിച്ച് കൂടുതല് ചോദ്യങ്ങള് ഉന്നയിക്കാനാണ് പ്രേരിപ്പിക്കുന്നത്. ജനങ്ങളാരും ഇത്തരം അതിവേഗ പുതിയ പാത വേണമെന്ന ആവശ്യം ഉന്നയിച്ചിട്ടില്ല. പിന്നെ ആര്‍ക്ക് വേണ്ടിയാണ് ഈ അതിവേഗം. എന്തുകൊണ്ട് അതിവേഗ തീവണ്ടി പാത?\nമുതലാളിത്തത്തിന്റെ ലാഭം ഉറപ്പിക്കുന്ന പദ്ധതി\n1930കളില് ലോക മുതലാളിത്തം വലിയ തകര്‍ച്ചയെ നേരിട്ടു. മഹാ സാമ്പത്തിക തകര്‍ച്ച എന്നാണ് അതിനെ വിളിക്കുന്നത്. വലിയ ആഘാതമാണ് അന്ന് ലോക രാജ്യങ്ങള് നേരിട്ടത്. ആ ആഘാതം അതേപോലെ സാധാരണ ജനങ്ങളുടെ മേലെ പതിച്ചു. അത് വലിയ പ്രതിഷേധങ്ങള്‍ക്കും സമരങ്ങള്‍ക്കും കാരണമായി. ലോകം മൊത്തം കമ്യൂണിസ്റ്റ്-സോഷ്യലിസ്റ്റ് പാര്‍ട്ടികളും ട്രേഡ് യൂണിയനുകളും ശക്തിയാര്‍ജ്ജിച്ചു. അതിന്റെയൊക്കെ ഫലമായി ലോക മുതലാളിത്തത്തിന് അതിന്റെ നിഷ്ഠൂര ചൂഷണത്തിന് അയവുവരുന്നതിന് കാരണമാകുകയും ലോകം മൊത്തം രാജ്യങ്ങളെല്ലാം ക്ഷേമരാഷ്ട്രം എന്ന ആശയം നടപ്പാക്കുന്നതിലേക്ക് നീങ്ങുകയും ചെയ്തു.\nഎന്നാല് ആ സ്ഥിതി തുടര്‍ന്ന് പോയില്ല. 70കള്‍ക്ക് ശേഷം അന്നത്തെ നിയമങ്ങള്‍ക്ക് വെള്ളം ചേര്‍ക്കുകയും 90കള് ആയപ്പോഴേക്കും അവ റദ്ദാക്കുക പോലുള്ള സ്ഥിതിയിലെത്തി. അതിന്റെ ഫലമായി 2008 ല് വീണ്ടും മഹാ സാമ്പത്തിക തകര്‍ച്ചയുണ്ടായി. പക്ഷേ മുന്‍പരിചയമുണ്ടായിരുന്നതില് ലോക മുതലാളിത്തത്തിന് ഈ സംഭവത്തെ മെച്ചപ്പെട്ട രീതിയില് കൈകാര്യം ചെയ്യാനായി. പഴയതു പോലെ സാധാരണക്കാരിലേക്ക് ആഘാതത്തിന്റെ ഒരു ഭാഗം പതിച്ചുവെങ്കിലും ആവശ്യകത വര്‍ദ്ധിപ്പിച്ച് ഉത്പാദനം കൂട്ടാന് ലോക മുതലാളിത്തത്തിന് കഴിഞ്ഞു.\n2008 ലെ സാമ്പത്തിക തകര്‍ച്ച\nസാധാരണ സാമ്പത്തിക തകര്‍ച്ചയുണ്ടാകുമ്പോള് സമ്പദ്‌വ്യവസ്ഥ നിശ്ഛലമാകും. അതോടെ ഉത്പാദന പ്രക്രിയ നില്‍ക്കുകയും ആളുകളെ കൂട്ടത്തോടെ ജോലിയില് നിന്ന് പിരിച്ചുവിടുകയും ചെയ്യും. കമ്പോളം നിശ്ഛലമാകും. ഒന്നും ചെയ്യാന് പറ്റാത്ത സ്ഥിതി.\nഎന്നാല് 2008 ല് അത് മുമ്പത്തെ പോലെ വലിയ തോതില് സംഭവിച്ചില്ല. കാരണം ചില സ്ഥലങ്ങളില് ഉത്പാദനം വര്‍ദ്ധിച്ചു. അല്ലെങ്കില് വര്‍ദ്ധിപ്പിച്ചു. അതില് പ്രധാനം ചൈനയാണ്. അതിന്റെ ഒരു നല്ല സൂചകമാണ് കോണ്‍ക്രീറ്റിന്റെ ഉപയോഗം. 1900-1999 വരെയുള്ള നൂറ് വര്‍ഷം അമേരിക്ക ഉപയോഗിച്ച കോണ്‍ക്രീറ്റിനെക്കാള് കൂടുതല് കോണ്‍ക്രീറ്റ് ചൈന 2009 ല് ഉപയോഗിച്ചു. അതില് നിന്ന് ഉത്പാദനപ്രക്രിയയുടെ തോത് നമുക്ക് മനസിലാകും. പുതിയ നഗരങ്ങള്, റോഡുകള്, അതിവേഗ തീവണ്ടി പാതകള് ഒക്കെ ഞൊടിയിട വേഗത്തിലാണ് അവിടെ അവര് നിര്‍മ്മിച്ചത്.\nവേറൊരു രീതിയില് പറഞ്ഞാല് 2008 ലെ സാമ്പത്തിക തകര്‍ച്ചയില് നിന്നും ലോക മുതലാളിത്തത്തെ രക്ഷിച്ചത് കമ്യൂണിസ്റ്റ് ചൈന ആയിരുന്നു. ഔദാര്യമോ സേവനമോ ആയിട്ടല്ല അത് ചെയ്തത്. അതൊരു ബാദ്ധ്യതയായിരുന്നു. ലോകത്തിന്റെ ഉത്പാദന കേന്ദ്രമായി ചൈനയെ ആളുകള് വിശേഷിപ്പിക്കയും കഥയറിയാത്ത കമ്യൂണിസ്റ്റുകള് ചൈനയുടെ കേമത്തം പാടി പുകഴ്ത്തുകയും ചെയ്യുന്നത് നാം എപ്പോഴും കേള്‍ക്കാറുണ്ട്. എന്നാല് ചൈന ലോക മുതലാളിത്തത്തിന്റെ അടിമയാണ്. ഏത് പണിയും ചെയ്യുന്ന വെറും ഒരു അടിമ. യഥാര്‍ത്ഥ യജമാനന് മുതലാളിത്തമാണ്. അമേരിക്ക അവര്‍ക്ക് പ്രതിഫലമായി നല്‍കുന്നത് ഡോളര് ആണ്. ലോക കറന്‍സികള്‍ക്ക് ഇന്ന് യാതൊരു അടിത്തറയും ഇല്ല. വെറും ഊഹവിലയാണതിന്. അത്തരം സാഹചര്യത്തില് ഡോളറിന്റെ മൂല്യം നിലനിര്‍ത്തുകയെന്നത് വലിയ ഡോളര് ശേഖരമുള്ള ചൈനയുടെ ആവശ്യമാണ്. അതിനാലാണ് അവര് ഉത്പാദനം വര്‍ദ്ധിപ്പിച്ചത്.\nഅവര് മാത്രമല്ല. അണ്ണാറക്കണ്ണന് തന്നാലാകുന്നത് എന്ന പോലെ ലോകത്തെ മറ്റ് രാജ്യങ്ങളും വലിയ വികസന പ്രവര്‍ത്തനങ്ങള് നടത്തി. നമ്മുടെ നാട്ടില് ഗ്രാമമെന്ന് തോന്നുന്ന കൊച്ചിയില് പോലും മെട്രോ വന്നു. മൂന്ന് വര്‍ഷമായി 750 കോടി രൂപയുടെ നഷ്ടത്തിലാണ് അത്.\nപദ്ധതി എന്താണ്, നിലനില്‍ക്കുന്നതാണോ, ജനത്തിന് ആവശ്യമുള്ളതാണോ എന്ന ചോദ്യമൊന്നുമില്ല. കഴിയുന്നത്ര സിമന്റ് കുഴക്കുക. അത്രമാതാത്രമേ ലക്ഷ്യമുള്ളു. കൊടികള് കൂടുതന്നതിനനുസരിച്ച് സമ്പദ്‍വ്യവസ്ഥ ചലനാത്മകമാകും എന്നാണ് ഹൃസ്വദൃഷ്ടിമാത്രമുള്ള മുതലാളിത്തത്തിന് വേണ്ടത്. അപ്പോഴത്തെ ലാഭം. അത് മാത്രം. പക്ഷേ ഈ തുകയെല്ലാം ഹരിത വികസനത്തിന് ഉപയോഗിക്കാമായിരുന്നതാണ്. എങ്കില് അത് സുസ്ഥിര വികസനം നല്‍കിയേനെ.\nഎന്നാല് ഇപ്പോള് പ്രബലമായ വ്യവസായങ്ങള് കൂടുതല് ഫോസിലിന്ധനം ചിലവാക്കുന്ന തരത്തിലാണ്. അതായത് പെട്രോഡോളര് സമ്പദ്‌വ്യവസ്ഥയെ ആശ്രയിക്കുന്നത്. അതുകൊണ്ട് ഒരു മുന്‍വിചാരവുമില്ലാതെ അത് കൂടുതല് വികസിപ്പിക്കുന്നു.\nഅതുകൊണ്ട് കെ-റെയില് ഉള്‍പ്പടെ എല്ലാ കോടികളുടെ പദ്ധതികളും അങ്ങനെ മുതലാളിത്ത ലാഭം ഉറപ്പാക്കാനുള്ള പദ്ധതികളാണ് എന്ന് തിരിച്ചറിയണം. കൂടുതല് കടം എടുക്കുന്നതിനനുസരിച്ച് ബാങ്കുകള്‍ക്ക് ലാഭം കൂടും, സമ്പദ്‌വ്യവസ്ഥ വികസിച്ച് വരും, ഓഹരിക്കമ്പോളും കുതിച്ചുയരും, സമ്പന്നര് കൂടുതല് സമ്പന്നരാകും.\nഗുമസ്ഥന്‍മാരുടെ തൊഴിലുറപ്പ് പദ്ധതി\nതൊഴിലുറപ്പ് എന്ന് കേള്‍ക്കുമ്പോള് പാവം അയല്‍ക്കൂട്ട സ്ത്രീകള് നടത്തുന്ന കായികാദ്ധ്വാനത്തെക്കുറിച്ചാകും എല്ലാവര്‍ക്കും ഓര്‍മ്മയില് വരുക. എന്നാല് അതല്ല ശരിക്കുള്ള തൊഴിലുറപ്പ് പദ്ധതി. ഉള്ള തൊഴില് നിലനിര്‍ത്തുന്ന പരിപാടിയാണ് ശരിക്കുള്ള തൊഴിലുറപ്പ്. IASകാര് മുതല് ഗസറ്റഡ് റാങ്കിലുള്ളവര് വരെ വിരമിച്ച ശേഷവും തങ്ങളുടെ സ്ഥാനം ഉറപ്പിക്കാന് വേണ്ടി കൊണ്ടുവരുന്ന സര്‍ക്കാര് പദ്ധതികളാണ് അവ.\nസാധാരണ രാഷ്ട്രീയക്കാര്‍ക്കാണ് സീറ്റ് വിട്ടുകൊടുക്കുന്നതില് മടി. എന്നാല് സര്‍ക്കാര് ഉദ്യോഗസ്ഥര് വരിമിച്ചാലും സീറ്റ് വിട്ടു കൊടുക്കാതിരിക്കുന്നത് ഇപ്പോഴത്തെ ഒരു രീതി ആണ്. അവര്‍ക്ക് വേണ്ടി സര്‍ക്കാര് പുതിയ സീറ്റ് കണ്ടുപിടിച്ച് കൊടുക്കും.\nസത്യത്തില് സര്‍ക്കാരെന്ന് പറയുന്നത് തന്നെ ഉദ്യോഗസ്ഥരാണ്. നട്ടെല്ലുള്ള രാഷ്ട്രീയക്കാരുടെ കാലം കഴിഞ്ഞു. എല്ലാം അരമന നിരങ്ങികളാണ്. സീറ്റിനെക്കുറിച്ചുള്ള പേടി മാത്രമേ അവര്‍ക്കുള്ളു.\nകെ-റെയില് വന്നാല് കുറച്ച് ഉന്നത IASകാര്‍ക്കും പിന്നെ അവരുടെ ശിങ്കിടികളായ അനേകം ആള്‍ക്കാര്‍ക്കും വിരമിക്കല് പ്രായം കഴിഞ്ഞാലും വരുമാനം കിട്ടുന്ന തൊഴില് ഉറപ്പിക്കാനാകും.\nയാത്രയെക്കുറിച്ച് 21ാം നൂറ്റാണ്ട് ശരിക്കും ആവശ്യപ്പെടുന്നതെന്താണ്?\nആഗോള ശരാശരി താപനിലയിലെ വര്‍ദ്ധനവ് 1.5°C ക്ക് താഴെ നിര്‍ത്തണമെങ്കില് നാം നമ്മുടെ ഹരിതഗൃഹവാതക ഉദ്‌വമനം ചുരുക്കിക്കൊണ്ടുവരാന് ശാസ്ത്രജ്ഞര് നല്‍കിയിരിക്കുന്ന സമയം ഏതാനും വര്‍ഷങ്ങളാണ്. ഈ കാലത്ത് നാം അത് ചെയ്തില്ലെങ്കില് ശരാശരി താപനിലാവര്‍ദ്ധവ് വളരെ അധികമാകുകയും ഭൂമിയിലെ കാലാവസ്ഥ പൂര്‍ണ്ണമായും അസ്ഥിരമാകുകയും ചെയ്യും. അതായത് എപ്പോഴും കൊടുംകാറ്റും പേമാരിയും വരള്‍ച്ചയും ഹിമപാതവും ഒക്കെ മാറി മാറി സംഭവിച്ചുകൊണ്ടിരിക്കും. അതുപോലെ പുതിയ positive feedback cycleകള് ഉണ്ടാകുകയും താപനില വീണ്ടും കൂടുന്നതിനും കാരണമാകും.\nഇപ്പോള് മൊത്തം കാര്‍ബണ് ഉദ്‌വമനത്തിന്റെ 24% വരുന്നത് ഗതാഗതത്തില് നിന്നാണ്. അങ്ങനെയുള്ള സ്ഥിതിയില് നാം എന്താണ് ചെയ്യേണ്ടത്. കഴിയുന്നത്ര ഉദ്‌വമനം കഴിയുന്നത്ര വേഗത്തില് കുറക്കണം. അതിനുള്ള ആദ്യ വഴിയാണ് യാത്ര വേണ്ടെന്ന് വെക്കുന്നത്. നാം യാത്ര ചെയ്യരുത്. അങ്ങനെ സംഭവിക്കണമെങ്കില് നമ്മുടെ ആവശ്യങ്ങള് നിറവേറ്റാനായ സംവിധാനങ്ങള് ഉണ്ടാകണം. കോവിഡ്-19 നമ്മേ പഠിപ്പിച്ച ഏറ്റവും വലിയ കാര്യം അതാണ്. പക്ഷെ അത് അല്‍പ്പം തീവൃമായ സ്ഥിതിയായിരുന്നു. എന്നാല് അതല്ലാതെ എല്ലാത്തലത്തിലും ഗതാഗതം കുറക്കാനായ നടപടികളും സംവിധാനങ്ങളും സ്ഥാപിക്കണം.\nഉദാഹരണത്തിന് ഓരോ ആളുകളുകള് കടയില് പോകുമ്പോള് ഓരോ യാത്രയാണുണ്ടാകുന്നത്. പകരം നാം എല്ലാവരും കടയിലേക്ക് സാധനങ്ങളുടെ പട്ടിക വിളിച്ച് പറയുകയാണെങ്കില് കടക്കാരന് ഒറ്റ യാത്രയില് എല്ലാ സാധാനങ്ങളും വിതരണം ചെയ്യാനാകും. അതാണ് സ്മാര്‍ട്ടായ വഴി. ആളുകളുടെ സ്ഥലം മാറ്റം അതത് ജില്ലയില് മാത്രമായി നിജപ്പെടുത്തണം. പഞ്ചായത്തിരാജ് പോലെ അധികാരം വികേന്ദ്രീകരിക്കണം. ആരും തിരുവനന്തപുരത്ത് പോയി കാര്യം നടത്തേണ്ട ആവശ്യം ഉണ്ടാകരുത്.\nഓര്‍ക്കുക, കാറിന്റെ അടിസ്ഥാനത്തില് നഗരത്തെ ആസൂത്രണം ചെയ്താല് കാറില്ലാതെ ആ നഗരത്തില് ജീവിക്കാനാകാത്ത സ്ഥിതിയുണ്ടാകും. സമ്പന്ന രാജ്യങ്ങള് അതിന് ഉദാഹരണമാണ്. അതുപോലെ അതിവേഗ തീവണ്ടിപാത അടിസ്ഥാനമായി സംസ്ഥാനത്തെ ആസൂത്രണം ചെയ്താല് അതില്ലാതെ ജീവിക്കാനാകില്ല.\nഅതുകൊണ്ട് അധികാരികള് ആദ്യം കളയേണ്ടത് കട്ടിലിന്റെ നീളമനുസരിച്ച് ആളിനെ വെട്ടുന്ന വിവരക്കേട് അവസാനിപ്പിക്കുകയാണ്. കാസര്‍കോട്ടുകാരന് തിരുവനന്തപുരത്തെത്താന് 12 മണിക്കൂര് എടുക്കുന്നുവെങ്കില്, അതിന് പരിഹാരം കാസര്‍കോട്ടുകാരന് തിരുവനന്തപുരത്ത് പോകേണ്ട അവസ്ഥ ഉണ്ടാക്കാതിരിക്കലാണ്. അല്ലെങ്കില് അതിന്റെ ആവശ്യകത കുറക്കലാണ്.\nവികേന്ദ്രീകൃത ആസൂത്രണവും കോവിഡ്-19ഉം\nപഴഞ്ചന് വികസന പദ്ധതികള് ബൌദ്ധികമായി വൃദ്ധരായവരുടെ മനോ വിഭ്രാന്തിയാണ്. അത് തള്ളിക്കളയുക. സത്യത്തില് ഈ നൂറ്റാണ്ടില് നമുക്ക് വേണ്ടത് മിടുക്കന് പരിഹാരങ്ങളാണ്. അതിന് വേണ്ട സാങ്കേതികവിദ്യകള് ഇന്ന് ലഭ്യമാണ്.\nഒരു ഫാക്റ്ററിക്കകത്ത് തൊഴിലാളി ചെയ്യുന്ന ജോലി ലാഭം കൂട്ടാനായി മെച്ചപ്പെടുത്തുന്ന മാനേജുമെന്റ് പരിപാടികളെ പോലെ നാം സമൂഹത്തില് ചെയ്യുന്ന പ്രവര്‍ത്തികളെ വിശകലനം ചെയ്ത് ജനകീയമായി ഏറ്റവും ഫലപ്രദമായ രീതി കണ്ടെത്തി അത് നടപ്പാക്കുക. ഒരു ജില്ലയിലെ എല്ലാവര്‍ക്കും വേണ്ട ഭരണ ആവശ്യങ്ങള് കുറഞ്ഞത് ജില്ലാ കേന്ദ്രങ്ങളിലേക്ക് എങ്കിലും കേന്ദ്രീകരിക്കുക. ജോലിക്കാരുടെ സ്ഥലം മാറ്റം അതത് ജില്ലയില് മാത്രമേ ആകാവൂ എന്ന നിബന്ധന കൊണ്ടുവരിക. മെച്ചപ്പെട്ട ചികില്‍സാ സൌകര്യങ്ങള് അതത് ജില്ലയില് മെച്ചപ്പെടുത്തുക. ഓഫീസുകള് ഇ-ഓഫീസുകളാക്കുക. യോഗങ്ങള് ഓണ്‍ലൈനിലേ നടത്താവൂ. തുടങ്ങി അനേകം കാര്യങ്ങള് നമുക്ക് ചെയ്യാനാകും.\nഇതെല്ലാം നാം കുറെയൊക്കെ കോവിഡ‍്-19 നമ്മേ ഇതിനകം തന്നെ പഠിപ്പിച്ചിട്ടുണ്ട്. അത് കൂടുതല് വിപുലമാക്കുക. അനാവശ്യ യാത്രകള് ഒഴുവാക്കുക. കെ-റെയില് പദ്ധതി ഉപേക്ഷിക്കുക.\n1. വികസനവാദം ഫാസിസത്തിലേക്കുള്ള വഴിയാണ്\nവിഷയേയിതരം: ഇന്ന് 7/10/2021. അസ്ഥിരമായ കാലാവസ്ഥയോട് കേരളം ചേര്‍ന്ന് പോകണമെന്ന് പ്രളയം കഴിഞ്ഞ് മൂന്നാം വര്‍ഷം വിദഗ്ദ്ധര് മാധ്യമങ്ങളിലൂടെ പറഞ്ഞു തുടങ്ങി. എന്തുകൊണ്ട് നമുക്ക് നമ്മുടെ വികസന ഫണ്ട് സുസ്ഥിര ഭാവിക്ക് വേണ്ടി ചിലവാക്കിക്കൂടാ? ഇപ്പോഴുള്ള infrastructure നിലനിര്‍ത്തിക്കൊണ്ട് ഈ 64000 കോടി രൂപ കാര്‍ബണ് ന്യൂട്രലാകാനായി ചിലവാക്കിക്കൂടാ? പണം ചിലവാക്കിയാല് തീര്‍ച്ചായും വികസനം ഉണ്ടാകും. പക്ഷേ അത് ജനങ്ങള്‍ക്ക് മൊത്തവും ഭാവി ജനങ്ങള്‍ക്കും ഗുണകരമാകും എന്ന കുഴപ്പമേയുള്ളു!\nസിൽവർ ലൈൻ, silver line, k rail,\nമുമ്പത്തെ ലേഖനം സ്വകാര്യവല്‍ക്കരണത്തിന്റെ സത്യം\nഅടുത്ത ലേഖനം ഫ്രാന്‍സിലെ5ക്യാബിനറ്റ് മന്ത്രിമാരുടെ ഫോണുകളിലും പെഗസസിന്റെ അടയാളങ്ങള്


കുഞ്ഞിനെ അനാഥനാക്കി മാതാപിതാക്കളായ ഫ്‌ളോറിഡാ ഷെറിഫുകള് ജീവനൊടുക്കി - Leading Online News Websites In America | nerkazhcha.com\nHomeMain Storyകുഞ്ഞിനെ അനാഥനാക്കി മാതാപിതാക്കളായ ഫ്‌ളോറിഡാ ഷെറിഫുകള് ജീവനൊടുക്കി\nകുഞ്ഞിനെ അനാഥനാക്കി മാതാപിതാക്കളായ ഫ്‌ളോറിഡാ ഷെറിഫുകള് ജീവനൊടുക്കി\nഫ്‌ളോറിഡാ: രണ്ടു ഫ്‌ളോറിഡാ ഡപ്യൂട്ടികള് ഒരുമാസംപ്രായമുള്ള ആണ്‍കുഞ്ഞിനെ അനാഥനാക്കി സ്വയം ജീവനൊടുക്കി.\nസെന്റ് ലൂസി കൗണ്ടി ഡെപ്യൂട്ടി ക്ലെയറ്റനാണ് ജനുവരി 2ന് ആത്മഹത്യ ചെയ്തത്. ഇതിനെ തുടര്‍ന്ന് ഭാര്യയും ഡെപ്യൂട്ടി ഷെറിഫുമായ വിക്ടോറിയായും ആത്മഹത്യ ചെയ്തതായി ഡിസംബര്3ചൊവ്വാഴ്ച കൗണ്ടി ഷെറിഫ് കെന് മസ്‌ക്കര ഒരു പ്രസ്താവനയില് അറിയിച്ചു.\nമുന് മറീനായ ക്ലെയ്റ്റണ് ഓസ്റ്റന്‍ഡ് പിന്നീടാണ് ഫ്‌ളോറിഡാ ഡപ്യൂട്ടിയായി ജോലിയില് പ്രവേശിച്ചത്.\nപുതുവര്‍ഷ രാവില് ഷെറിഫ് ഓഫീസില് ലഭിച്ച സന്ദേശത്തെ തുടര്‍ന്ന് വീട്ടില് എത്തിചേര്‍ന്ന പോലീസ് ആത്മഹത്യ ശ്രമിച്ച ക്ലെയറ്റനെ ഉടനെ ആശുപത്രിയില് എത്തിച്ചു. ലൈഫ് സപ്പോര്‍ട്ടിലായിരുന്ന ക്ലെയ്റ്റനെ ഞായറാഴ്ച ലൈഫ് സപ്പോര്‍ട്ടില് നിന്നും വിടുവിച്ചു. ഡിസംബര്4ചൊവ്വാഴ്ചയാണ് ഭാര്യയും ഷെറിഫുമായ വിക്ടോറിയായുടെ മരണത്തെകുറിച്ചു പോലീസ് അറിയുന്നത്.\nഇരുവരുടേയും മരണവിവരം വെളിപ്പെടുത്തുവാന് പോലീസ് വിസമ്മതിച്ചു. കുട്ടിയുടെ പേരും പോലീസ് വെളിപ്പെടുത്തിയിട്ടില്ല. വളരെ പ്രതീക്ഷകള് വെച്ചുപുലര്‍ത്തിയവരായിരുന്നു ഇരുവരുമെന്ന് സഹപ്രവര്‍ത്തകര് ഓര്‍മ്മിച്ചു. പോലീസ് ഓഫീസര്‍മാര്‍ക്കിടയില് ആത്മഹത്യ പ്രവണത വര്‍ദ്ധിച്ചുവരുന്നതായി നിരവധി റിപ്പോര്‍ട്ടുകള് സൂചിപ്പിക്കുന്നു.\nPrevious articleനിയന്ത്രണം വിട്ട കാര് സഹോദരന് ട്രൂപ്പറുടെ കാറില് ഇടിച്ചു രണ്ടു മരണം\nNext articleപി.ടിക്ക് ഒരു കോടിക്കടുത്ത് കടബാധ്യത; പാര്‍ട്ടി ഏറ്റെടുക്കണമെന്നു ഡൊമിനിക് പ്രസന്റേഷന്


Olympics 2021: India beaten by Netherlands in womens hockey first round match - Malayalam MyKhel\n» Olympics 2021: വനിതാ ഹോക്കിയില് ഇന്ത്യ തകര്‍ന്നു, നെതര്‍ലാന്‍ഡ്‌സിനോടു തോറ്റത് 1-5ന്\nOlympics 2021: വനിതാ ഹോക്കിയില് ഇന്ത്യ തകര്‍ന്നു, നെതര്‍ലാന്‍ഡ്‌സിനോടു തോറ്റത് 1-5ന്\nUpdated: Saturday, July 24, 2021, 19:15 [IST]\nടോക്കിയോ: ഒളിംപിക്‌സ് വനിതാ ഹോക്കിയില് പുരുഷ ടീമിന്റെ വഴിയെ വിജയത്തോടെ തുടങ്ങാന് വനിതകള്‍ക്കായില്ല. ആദ്യ പൂള് മല്‍സരത്തില് ഇന്ത്യക്കു വന് പരാജയം നേരിട്ടു. ലോക ഒന്നാം നമ്പര് ടീമായ നെതര്‍ലാന്‍ഡ്‌സിനോടു 1-5ന്റെ കനത്ത പരാജയമാണ് റാണി രാംപാല് നയിച്ച ഇന്ത്യക്കു നേരിട്ടത്. രണ്ടാം ക്വാര്‍ട്ടര് അവസാനിച്ചപ്പോള് ഡച്ച് ടീമിനെ 1-1നു പിടിച്ചുനിര്‍ത്താന് ഇന്ത്യക്കായിരുന്നു. എന്നാല് അടുത്ത രണ്ടു ക്വാര്‍ട്ടറുകളില് ഓറഞ്ചു പട ഇന്ത്യക്കു മേല് കത്തിക്കയറി. നാലു ഗോളുകള് കൂടി ഇന്ത്യന് പോസ്റ്റിലെത്തിച്ച് നെതര്‍ലാന്‍ഡ്‌സ് വമ്പന് ജയം കൊയ്യുകയായിരുന്നു.M\nഅവസാന രണ്ടു ക്വാര്‍ട്ടറുകളില് പിഴച്ചു പോയെങ്കിലും അതുവരെ വീറുറ്റ പ്രകടനമാണ് വനിതാ ഹോക്കിയിലെ അതികായന്‍മാരായ നെതര്‍ലാന്‍ഡ്‌സിനെതിരേ ഇന്ത്യ കാഴ്ചവച്ചത്. കൗണ്ടര് അറ്റാക്കിങ് ഗെയിം കളിച്ച ഇന്ത്യ പലപ്പോഴും അവരെ സമ്മര്‍ദ്ദത്തിലാക്കുകയും ചെയ്തു. ഗോള്‍കീപ്പര് സവിതയുടെ ചില മികച്ച സേവുകളാണ് രണ്ടാം പകുതി കഴിയുന്നതു വരെ എതിരാളികളെ 1-1നു പിടിച്ചുകെട്ടാന് ഇന്ത്യയെ സഹായിച്ചത്.\nനെതര്‍ലാന്‍ഡ്‌സ് തന്നെയായിരുന്നു കളിയുടെ തുടക്കം മുതല് മികച്ച ടീം. എന്നാല് മൂന്നാം ക്വാര്‍ട്ടറില് കളി ഇന്ത്യയില് നിന്നും വഴുതിപ്പോവുകയായിരുന്നു. മൂന്നു ഗോളുകളാണ് മൂന്നാം ക്വാര്‍ട്ടറില് ഡച്ച് ടീം വാരിക്കൂട്ടിയത്. നാലാമത്തെയും അവസാനത്തെയും ക്വാര്‍ട്ടറില് ഒരു ഗോള് കൂടി നേടി അവര് തങ്ങളുടെ ആധിപത്യം ഉറപ്പിക്കുകയും ചെയ്തു.\nആറാം മിനിറ്റില് നെതര്‍ലാന്‍ഡ്‌സായിരുന്നു കളിയില് ആദ്യം മുന്നിലെത്തിയത്. നാലു മിനിറ്റികം ക്യാപ്റ്റന് റാണിയിലൂടെ ഇന്ത്യ സമനില പിടിച്ചുവാങ്ങി. പിന്നീട് ഇരുടീമുകളും ഇഞ്ചോടിഞ്ച് പൊരുതുന്നതാണ് കണ്ടത്. ഓറഞ്ചു പട ഇന്ത്യന് ഹാഫിലേക്കു പലപ്പോഴും ഇരമ്പിക്കയറിയെങ്കിലും അവയെല്ലാം പ്രതിരോധിച്ചു നിര്‍ത്താന് റാണിക്കും ടീമംഗങ്ങള്‍ക്കും കഴിഞ്ഞു. രണ്ടാം ക്വാര്‍ട്ടറിലും സ്‌കോര് 1-1നു വസാനിച്ചപ്പോള് ഇന്ത്യ അഭിമാനിക്കാവുന്ന സമനില നേടിയെടുക്കുമെന്നായിരുന്നു പ്രതീക്ഷിച്ചത്.\nപക്ഷെ മൂന്നാം ക്വാര്‍ട്ടറില് നെതര്‍ലാന്‍ഡ്‌സ് അപാര ഫോമിലേക്കുയര്‍ന്നു. ഇതോടെ ഇന്ത്യന് പ്രതിരോധവും അതുവരെ കോട്ട കാത്ത സവിതയും നിഷ്പ്രഭരായി. 33ാം മിനിറ്റില് പെനല്‍റ്റി കോര്‍ണറിനൊടുവില് വാന് ഗെഫനാണ് ഡച്ച് ടീമിന്റെ മൂന്നാം ഗോള് നേടിയത്. 43ാം മിനിറ്റില് തകര്‍പ്പനൊരു ഫീല്‍ഡ് ഗോളിലൂടെ ആല്‍ബേഴ്‌സ് സ്‌കോര് 3-1 ആക്കി. രണ്ടു മിനിറ്റിനകം വീണ്ടും ഇന്ത്യ ഞെട്ടി. മാറ്റ്‌ലയാണ് വെടിയുണ്ട കണക്കെയുള്ള ഷോട്ടിലൂടെ സ്‌കോര് ചെയ്തത്. ഇതോടെ ഇന്ത്യന് പരാജയം ഉറപ്പായിരുന്നു.\nനാലാം ക്വാര്‍ട്ടര് പിന്നീടൊരു ചടങ്ങ് മാത്രമായി മാറി. ഇന്ത്യ ഒരു ഗോളെങ്കിലും മടക്കി തോല്‍വിയുടെ കാഠിന്യം കുറയ്ക്കുമെക്ക് ആരാധകര് പ്രതീക്ഷിച്ചെങ്കിലും ഡച്ച് ടീം ഒരു കരുണയും കാണിച്ചില്ല. 52ാം മിനിറ്റില് ഇന്ത്യക്കു മേല് അവര് അവസാനത്തെ ആണിയുമടിച്ചു. വാന് മാസക്കറാണ് പെനല്‍റ്റി കോര്‍ണറില് നിന്നും ഡച്ച് ടീമിന്റെ ഗോള്‍പട്ടിക പൂര്‍ത്തിയാക്കിയത്.\nRead more about: olympics 2021 hockey india women netherlands olympics ഒളിംപിക്‌സ് 2021 ഹോക്കി ഇന്ത്യ വനിത ഒളിംപിക്‌സ്\nStory first published: Saturday, July 24, 2021, 18:43 [IST]


ഒമാനില് ഭീതി വിതച്ച് കൊവിഡ്; ആറുപേര്‍ക്ക് കൂടി ജനിതകമാറ്റം വന്ന വൈറസ്\n2021-02-01 05:46:32 pm IST\nമസ്‌കത്ത്: ഒമാനില് വീണ്ടും ഭീതി വിതച്ച് കൊവിഡ് -19 പടര്‍ന്നു പിടിക്കുകയാണ്. രാജ്യത്ത് പുതുതായി ആറുപേര്‍ക്ക് കൂടി ജനിതകമാറ്റം സംഭവിച്ച കൊവിഡ് വൈറസ് കണ്ടെത്തിയതായി ഒമാന് ആരോഗ്യമന്ത്രി ഡോ. അഹമ്മദ് മുഹമ്മദ് അല് സൈദി പറഞ്ഞു.\nമസ്‌കറ്റില് നടത്തിയ വാര്‍ത്തസമ്മേളനത്തില് സംസാരിക്കുകയായിരുന്നു മന്ത്രി അല് സൈദി. തീവ്രപരിചരണ വിഭാഗത്തിലെ രോഗികളുടെ എണ്ണം ജനുവരി 21 ന് മുമ്പ് 51 ആയിരുന്നു. എന്നാല് രണ്ട് ദിവസം മുമ്പ് ഇത് 102 രോഗികളിലെത്തിയെന്നും മന്ത്രി വ്യക്തമാക്കി.\nകൊവിഡിനെതിരായ പോരാട്ടത്തില് മുന്‍കരുതല് നടപടികള് സ്വീകരിക്കണമെന്ന് ആരോഗ്യ മന്ത്രി എല്ലാ പൗരന്മാരോടും താമസക്കാരോടും അഭ്യര്‍ത്ഥിച്ചു. രാജ്യം തല്‍ക്കാലം ഒരു ലോക്ക്ഡൗണ് നടപടിയിലേക്ക് നീങ്ങുകയില്ലെന്നും മന്ത്രി വ്യക്തമാക്കി.\nവാക്‌സിന് നിര്‍മ്മാതാക്കള് 2.5 ദശലക്ഷം ഡോസുകള് സുല്‍ത്താനേറ്റിനായി നീക്കിവച്ചിട്ടുണ്ടെന്നും അദ്ദേഹം കൂട്ടിച്ചേര്‍ത്തു. ഓക്‌സ്‌ഫോര്‍ഡ് വാക്‌സിന് 90 ശതമാനം ഫലപ്രദമാണെന്നും അതിന്റെ സുരക്ഷ തെളിയിക്കപ്പെട്ടിട്ടുണ്ടെന്നും മന്ത്രി പറഞ്ഞു.\nഅതേസമയം, തിരക്കേറിയ സമയങ്ങളില് ഷോപ്പിംഗ് മാളുകളില് പോകുന്നതിനു പകരം ഓണ്‍ലൈന് ഷോപ്പിംഗ് ഉപയോഗിക്കുകയാണ് ഉചിതമെന്ന് ഒമാന് വാണിജ്യമന്ത്രി വ്യക്തമാക്കി.\nOman Covid 19 Moh Oman


അഭിലാഷ് ടോമിയുടെ പായ് വഞ്ചി ഓസ്‌ട്രേലിയന് തീരത്തുനിന്നു 3000 കിലോ മീറ്റര് അകലെ, പത്തടിയോളം ഉയരുന്ന തിരമാലയില് രക്ഷാപ്രവര്‍ത്തകര്‍ക്ക് അടുക്കാനാവുന്നില്ല | VygaNews\nഅഭിലാഷ് ടോമിയുടെ പായ് വഞ്ചി ഓസ്‌ട്രേലിയന് തീരത്തുനിന്നു 3000 കിലോ മീറ്റര് അകലെ, പത്തടിയോളം ഉയരുന്ന തിരമാലയില് രക്ഷാപ്രവര്‍ത്തകര്‍ക്ക് അടുക്കാനാവുന്നില്ല\nപെര്‍ത്ത്: ഗോള്‍ഡന് ഗ്ലോബ് രാജ്യാന്തര പായ് വഞ്ചിയോട്ട മത്സരത്തിനിടെ, വഞ്ചി തിരമാലയില് പെട്ടു തകര്‍ന്നു നട്ടെല്ലിനു ഗുരുതര പരിക്കേറ്റ്...\nപെര്‍ത്ത്: ഗോള്‍ഡന് ഗ്ലോബ് രാജ്യാന്തര പായ് വഞ്ചിയോട്ട മത്സരത്തിനിടെ, വഞ്ചി തിരമാലയില് പെട്ടു തകര്‍ന്നു നട്ടെല്ലിനു ഗുരുതര പരിക്കേറ്റ് ഇന്ത്യന് നാവികനും മലയാളിയുമായ കമാന്‍ഡര് അഭിലാഷ് ടോമിയെ രക്ഷിക്കാന് തിരക്കിട്ട നീക്കം നടക്കുന്നു.\nഅഭിലാഷ് ടോമി സഞ്ചരിച്ച പായ്‌വഞ്ചി നാവിക സേനയുടെ പി 8 ഐ വിമാനം കണ്ടെത്തി. വഞ്ചിയുടെ ചിത്രം വിമാനത്തില് നിന്നു പകര്‍ത്തി.\nതാന് സുരക്ഷിതനാണെന്നും ശരീരം മരവിച്ച നിലയിലാണെന്നും അഭിലാഷ് സന്ദേശം നല്കി. കനത്തമഴയും പത്തടിയോളം ഉയരുന്ന തിരമാലയും നിമിത്തം രക്ഷാപ്രവര്‍ത്തകര്‍ക്ക് ഇവിടേക്ക് അടുക്കാനാവുന്നില്ല. മണിക്കൂറില് 30 നോട്ടിക്കല് മൈല് വേഗത്തില് ഇവിടെ കാറ്റടിക്കുന്നുണ്ട്.\nഞായറാഴ്ച രാവിലെ 7.50നാണ് വിമാനത്തില് നിന്നു ചിത്രം പകര്‍ത്തിയത്. വിമാനത്തില്‍നിന്നുള്ള റേഡിയോ സന്ദേശങ്ങളോട് അഭിലാഷ് പ്രതികരിക്കുകയും ചെയ്തു. മരുന്നും ഭക്ഷണവും ആദ്യം പായ്‌വഞ്ചിയിലെത്തിക്കാനാണ് ശ്രമം.\nഐഎന്‍എസ് ജ്യോതി, ഐഎന്‍എസ് സാത്പുര, എച്ച്എംഎഎസ് ബല്ലാറാത്ത് എന്നീ കപ്പലുകള് അഭിലാഷിനെ രക്ഷിക്കാന് പുറപ്പെട്ടിട്ടുണ്ട്. ആര്‍ക്കും പക്ഷേ അടുത്തെത്താനാവുന്നില്ല.\nഫ്രഞ്ച് മല്‍സ്യബന്ധന കപ്പലായ ഒസിരിസും രക്ഷാപ്രവര്‍ത്തനത്തിന് തിരിച്ചിട്ടുണ്ട്. ഈ കപ്പലില് ഡോക്ടറുമുണ്ട്. ഓസ്‌ട്രേലിയന് റെസ്‌ക്യു കോ ഓര്‍ഡിനേഷനും നാവികസേനയും രക്ഷാദൗത്യത്തിനുണ്ട്.\nഓസ്‌ട്രേലിയയിലെ പെര്‍ത്തില് നിന്ന് 3000 കിലോമീറ്റര് അകലെയുമയാണ് പായ്‌വഞ്ചി കണ്ടെത്തിയിരിക്കുന്നത്. കനത്ത കാറ്റുള്ളതിനാല് ഇത് ഗതിമാറിപ്പോകാനും സാദ്ധ്യതയുണ്ട്. ഇതു രക്ഷാപ്രവര്‍ത്തകരെയും വിഷമിപ്പിക്കുന്നു.\nഫ്രാന്‍സിലെ ലെ സാബ്‌ലെ ദലോവ തുറമുഖത്തുനിന്ന് ജൂലായ് ഒന്നിനാണ് മത്സരം ആരംഭിച്ചത്. 19,444 കിലോമീറ്റര് പിന്നിട്ടാണ് 83 ദിവസത്തിന് ശേഷം അഭിലാഷ് ഇന്ത്യന് മഹാസമുദ്രത്തിലെത്തിയത്. മത്സരത്തില് മൂന്നാം സ്ഥാനത്തായിരുന്നു അദ്ദേഹം. വെള്ളിയാഴ്ചയാണ് അദ്ദേഹം അപകടത്തില് പെട്ടത്.\nഏഷ്യയില് നിന്നുള്ള ഏക മത്സരാര്‍ഥിയാണ് അഭിലാഷ്്. തുടങ്ങിയേടത്തു തന്നെ തിരിച്ചെത്തുകയാണ് ഉലകം ചുറ്റല് മത്സരം.\nKeywords: Indian Naval Commander Abhilash Tomy, international solo circumnavigation, Golden Globe Race, French fisheries patrol vessel, Osiris, Indian Navy, spokesperson, Navy aircraft, P-8i, Mauritius, S V Thuriya, Indian Ocean, Perth, Australia, Cape Comorin , Kanyakumari, HMAS Ballarat, Kirti Chakra awardee, Les Sables-d’Olonne, France\nnewsspecial pravasi Slider World\nVygaNews: അഭിലാഷ് ടോമിയുടെ പായ് വഞ്ചി ഓസ്‌ട്രേലിയന് തീരത്തുനിന്നു 3000 കിലോ മീറ്റര് അകലെ, പത്തടിയോളം ഉയരുന്ന തിരമാലയില് രക്ഷാപ്രവര്‍ത്തകര്‍ക്ക് അടുക്കാനാവുന്നില്ല


'92 വയസ്സായ അച്ഛനെ ഷാള് അണിയിച്ച് നാടകം' കോണ്‍ഗ്രസിനെതിരെ ആദ്യകാല കമ്മ്യൂണിസ്റ്റ് നേതാവിന്‍റെ മകന് | communist leader's son raises allegations against congress - Malayalam Oneindia\n18 hrs ago എന്‍ഡിഎയ്ക്കൊപ്പം കിടക്കുന്നവരെ എല്‍ഡിഎഫിലേക്ക് ക്ഷണിക്കേണ്ട; നിലപാട് കടുപ്പിച്ച് കാനം\n8 min ago ജോളിക്ക് ഇരട്ട വ്യക്തിത്വം, കൊലകളിൽ കുറ്റബോധമില്ല, ജോളിയുടെ വിഷമം ഒരൊറ്റ കാര്യത്തിൽ മാത്രം!\n57 min ago അയോധ്യയില് നവംബര് 17 നുള്ളില് വിധി: കനത്ത സുരക്ഷ, ഡിസംബര് 10 വരെ നിരോധനാജ്ഞ\nPublished: April 19 2019, 18:37 [IST]\nതിരുവനന്തപുരം: 92 വയസുള്ള പിതാവിനെ വെച്ച് കോണ്‍ഗ്രസ് വില കുറഞ്ഞ രാഷ്ട്രീയ നാടകം കളിക്കുന്നുവെന്ന ആരോപണവുമായി മകന് രംഗത്ത്. ഓര്‍മ്മ പിശകുള്ള അച്ഛനെ മൂവര്‍ണ ഷാള് അണിയിച്ച് ഫോട്ട് എടുത്ത് പ്രചരിച്ച് കോണ്‍ഗ്രസ് മുതലെടുക്കുകയാണെന്നാണ് ആദ്യകാല കമ്മ്യൂണിസ്റ്റ് നേതാവിന്‍റ മകനായ റോയ് നെറ്റ് ഫേസ്ബുക്കില് ആരോപിക്കുന്നത്.\nഅവിഭക്ത കമ്മ്യൂണിസ്റ്റ് കാലത്തെ പാർട്ടി മെമ്പറായിരുന്നു അച്ഛൻ! അടിയന്തിരാവസ്ഥ കാലത്ത് പാർട്ടിയുടെ സംസ്ഥാന കമ്മിറ്റി നടന്ന വീടാണ് എന്റേത്. അച്ഛന് ഈയിടെയായി നല്ല ഓർമ പിശകുണ്ട്. അങ്ങനേയുള്ള അച്ഛനെ മൂവർണ ഷാൾ അണിയിച്ച് ഫോട്ടോ പ്രചരിപ്പിച്ച് മുതലെടുക്കരുതായിരുന്നു. കോൺഗ്രസുകാർ അവരുടെ തനിനിറം കാണിച്ചുവെന്നും അദ്ദേഹം ഫേസബുക്കില് കുറിക്കുന്നു.. അദ്ദേഹത്തിന്‍റെ കുറിപ്പിന്‍റെ പൂര്‍ണ്ണ രൂപം ഇങ്ങനെ..\nവില കുറഞ്ഞ നാടകം\nഅമ്മ ഈയിടെ മരിച്ചു. അതിന്റെ ഹൃദയവേദന ഇപ്പോഴും ബാക്കിയാണ്. ഇപ്പോൾ അച്ഛൻ മാത്രമേ ബാക്കിയുള്ളു. 92 വയസ്സ് പ്രായമായ എന്റെ പിതാവിനെ വച്ച് വില കുറഞ്ഞ തറ നാടകം കളിയ്ക്കുകയാണ് നാട്ടിലെ കോൺഗ്രസ് !\nഅവിഭക്ത കമ്മ്യൂണിസ്റ്റ് കാലത്തെ പാർട്ടി മെമ്പറായിരുന്നു അച്ഛൻ! അടിയന്തിരാവസ്ഥ കാലത്ത് പാർട്ടിയുടെ സംസ്ഥാന കമ്മിറ്റി നടന്ന വീടാണ് എന്റേത്! കാട്ടായിക്കോണം ശ്രീധറിന്റെ ഉറ്റ സുഹൃത്തും സന്തത സഹചാരിയുമായിരുന്നു അച്ഛൻ.\nഅച്ഛന് സമ്പത്തിന്റെ പിതാവ് സഃ അനിരുദ്ധനുമായും\nഅടുത്ത ബന്ധമാണുണ്ടായിരുന്നത്! സ: എ.\nസമ്പത്തിന്റെ പര്യടന പരിപാടിയിൽ അദ്ദേഹത്തിന്റെ പിതാവ് സ.അനിരുദ്ധന്റെ ഫ്രെയിം ചെയ്ത ചിത്രങ്ങൾ ഗേറ്റിനു മുകളിൽ പ്രതിഷ്ഠിച്ചു കൊണ്ടാണ് അച്ഛൻ സ: സമ്പത്തിനെ എതിരേറ്റത്.\nതന്റെ അച്ഛനും അമ്മയുമൊന്നും ജീവിച്ചിരിപ്പില്ലെങ്കിലും അവരുടെെയാക്കെ ഹൃദയത്തുടിപ്പായ നെറ്റോ സഖാവ് എന്നെ കാത്തു നിൽക്കുമ്പോൾ അതിനേക്കാൾ വലിയ നിർവൃതി എന്തുണ്ടെന്നാണ് സ. സമ്പത്ത് കഴിഞ്ഞയാഴ്ച ഇലക്ഷൻ പ്രചാരണത്തിനു വന്നപ്പോൾ ചോദിച്ചത്.\nഅച്ഛന് ഈയിടെയായി നല്ല ഓർമ പിശകുണ്ട്. ഭാര്യയുടെ വേർപാടിൽ നില തെറ്റിയ അവസ്ഥയിലുമാണ്. എങ്കിലും ഇങ്ങിനെ ദ്രോഹിയ്ക്കരുതായിരുന്നു. ഇങ്ങിനെ അച്ഛനെ മൂവർണ ഷാൾ അണിയിച്ച് ഫോട്ടോ പ്രചരിപ്പിച്ച് മുതലെടുക്കരുതായിരുന്നു.\nകോൺഗ്രസുകാർ അവരുടെ തനിനിറം കാണിച്ചു. ഇത് പക്കാ കുത്തിത്തിരിപ്പാണ്. നിങ്ങൾ രാഷ്ട്രീയം പറയുക,അതു പറ്റില്ലെന്നറിയാം പക്ഷെ ഈ തറ നാടകങ്ങൾ വേണ്ട പ്രായമായ എന്റെ അച്ഛനെ തട്ടിയെടുത്ത് കഴുത്തിൽ ആ മൂവർണ ഷാൾ അണിയിച്ച് ഇപ്പോൾ നിങ്ങൾ നടത്തുകയും പ്രചരിപ്പിയ്ക്കുകയും ചെയ്യുന്ന ഈ വില കുറഞ്ഞ നാടകം വെറുമൊരു തറനാടകം മാത്രമാണ്.\nനാട്ടുകാർ ഇതെല്ലാം കാണുന്നുണ്ട്. എന്തായാലും ഞങ്ങൾ ഇലക്ഷൻ കമ്മീഷന് പരാതി കൊടുക്കാനൊന്നും പോകുന്നില്ല. അല്ലാതെ തന്നെ നാട്ടിലെ കള്ള കോൺഗ്രസ് നന്നാവുമോയെന്ന് നോക്കട്ടെ! എന്നാലും ഇത്രയ്ക്ക് വേണമായിരുന്നോ മക്കളേ..? പരാജയ ഭീതിയിൽനിന്നും ഉടലെടുക്കൂന്ന ഇത്തരം കപടനാടകങ്ങളോട് പുച്ഛം മാത്രം!\nlok sabha elections 2019 attingalasampath adoor prakash shobha surendran cpm congress bjp ലോക്സഭ തിരഞ്ഞെടുപ്പ് 2019 ആറ്റിങ്ങല് എ സമ്പത്ത് അടൂര് പ്രകാശ് ശോഭ സുരേന്ദ്രന് സിപിഎം കോണ്‍ഗ്രസ് ബിജെപി\ncommunist leader's son raises allegations against congress\nStory first published: Friday, April 19, 2019, 18:37 [IST]


'അച്ഛൻ കഴിച്ച ആ എച്ചിൽ പാത്രം എന്തിനാണ് അമ്മ കഴുകുന്നത്?, ഈ ചോദ്യത്തിൽ നിന്നാവണം അസമത്വത്തെക്കുറിച്ചുള്ള സമരം തുടങ്ങേണ്ടത്': കുറിപ്പ് | facebook post\nMonday 08 March 2021 01:07 PM IST : By സ്വന്തം ലേഖകൻ\nMonday 08 March 2021 01:07 PM IST\n"അച്ഛൻ കഴിച്ച ആ എച്ചിൽ പാത്രം എന്തിനാണ് അമ്മ കഴുകുന്നത്? എന്നുള്ള ചോദ്യത്തിൽ നിന്നാവണം അസമത്വത്തെക്കുറിച്ചുള്ള സമരം തുടങ്ങേണ്ടിയത്. അമ്മയും "ഇന്നു മുതൽ ഈ വീട്ടിൽ അവരവരുടെ എച്ചിൽ പാത്രങ്ങൾ അവനവൻ തന്നെ കഴുകണം" എന്ന് പറഞ്ഞാവണം അമ്മയുടെ അസമത്വത്തെക്കുറിച്ചുള്ള സമരം തുടങ്ങേണ്ടിയത്."- വനിതാ ദിനവുമായി ബന്ധപ്പെട്ട് സുരേഷ് സി പിള്ള പങ്കുവച്ച കുറിപ്പ് ശ്രദ്ധേയമാണ്.\nവനിതാ ദിന ആശംസകൾ.\nസ്ത്രീ പുരുഷ സമത്വം അടുക്കളയിൽ നിന്ന്.\nഒരിക്കൽ ഒരു സുഹൃത്ത് ഫേസ്ബുക്കിൽ എഴുതി, "ഭാര്യ, അവരുടെ വീട്ടിൽ പോയതിനാൽ രണ്ടു ദിവസമായി ഭക്ഷണം ഹോട്ടലിൽ നിന്നാണ്".\nനമ്മളിൽ പലരും ഇതിലെ സ്ത്രീ വിരുദ്ധത കാണില്ല. കാരണം, നാം ജനിച്ചു വീണ സമൂഹം അങ്ങിനെയാണ്.\nഉമ്മറത്തിരിക്കുന്ന പുരുഷന് പ്രഭാതത്തിൽ കട്ടൻ കാപ്പി കൊടുത്തു കൊണ്ടാണ് ഒരു ശരാശരി മലയാളി വീട്ടമ്മയുടെ ദിവസം ആരംഭിക്കുന്നത് തന്നെ.\nപിന്നെ പ്രഭാത ഭക്ഷണം, ഉച്ച ഭക്ഷണം, നാലുമണി ക്കാപ്പി, ഡിന്നർ ഇവയൊക്കെ ഉണ്ടാക്കുന്നത് സ്ത്രീയുടെ മാത്രം ഉത്തരവാദിത്വം ആണെന്നാണ് സമൂഹവും ആചാരങ്ങളും നമ്മളെ പഠിപ്പിക്കുന്നത്. ഈ കാര്യത്തിൽ മാത്രം എല്ലാ മതങ്ങളും ഒറ്റക്കെട്ടാണ്.\n"അച്ഛൻ കഴിച്ച ആ എച്ചിൽ പാത്രം എന്തിനാണ് അമ്മ കഴുകുന്നത്" എന്നുള്ള ചോദ്യത്തിൽ നിന്നാവണം അസമത്വത്തെക്കുറിച്ചുള്ള സമരം തുടങ്ങേണ്ടിയത്. അമ്മയും "ഇന്നു മുതൽ ഈ വീട്ടിൽ അവരവരുടെ എച്ചിൽ പാത്രങ്ങൾ അവനവൻ തന്നെ കഴുകണം" എന്ന് പറഞ്ഞാവണം അമ്മയുടെ അസമത്വത്തെക്കുറിച്ചുള്ള സമരം തുടങ്ങേണ്ടിയത്.\nഅമേരിക്കയിലെ പ്രശസ്തമായ Napa Valley restaurant ന്റെ ഉടമയും, പ്രശസ്ത പാചക വിദഗ്ദനും ആയ Thomas Keller പറഞ്ഞത് Once you understand the foundations of cooking - whatever kind you like, whether it's French or Italian or Japanese - you really don't needacookbook anymore. അതായത് പാചകത്തിന്റെ ബാല പാഠങ്ങൾ പഠിച്ചാൽ ലോകത്തിലുള്ള ഏത് വിഭവവും കുക്ക് ചെയ്യാം. എന്റെ സ്വന്തം അനുഭവം കൂടിയാണിത്.\nപറഞ്ഞുവന്നത് അടുക്കള സ്ത്രീക്കു മാത്രമുള്ള സ്ഥലമല്ല. സ്ത്രീ പുരുഷ സമത്വം തുടങ്ങേണ്ടത് സ്വന്തം വീട്ടിലെ അടുക്കളയിൽ നിന്നാണ്. Gender equality should start from your own kitchen.\nശ്രീലക്ഷ്മി മുഴുവൻ പ്രതിരോധ വാക്സീനും എടുത്തിരുന്നു; യാതൊരുവിധ ആരോഗ്യപ്രശ്നങ്ങളും ഉണ്ടായിരുന്നില്ല! മകള്‍ക്ക് സംഭവിച്ചത് എന്താണെന്ന് അറിയണമെന്ന് പിതാവ്\nഏക മകന് രണ്ടു വയസ് പൂർത്തിയാകാന് ദിവസങ്ങള് മാത്രം; ജോബിയയുടെ അപ്രതീക്ഷിത വേർപാട് ഉൾക്കൊള്ളാനാകാതെ കുടുംബം, കണ്ണീരോടെ വിട\nതല വള്ളത്തിൽ ഇടിച്ച് രക്തം വാർന്നു, നടുക്കടലിൽ മരണത്തോട് മുഖാമുഖം പോരാടി; അമ്പരപ്പ് വിട്ടുമാറാതെ അബൂബക്കർ\nവാക്സീൻ എടുത്തതിൽ പിഴവ്, ഇടതുകയ്യിൽ തടിപ്പും നീരും വേദനയും; അടിയന്തര ശസ്ത്രക്രിയക്ക് വിധേയയായി 10 വയസ്സുകാരി, പരാതി


വിമാന ടിക്കറ്റ് വേണ്ട, ഒരു രൂപ ചെലവില്ല... ഫ്രീയായി ആസ്വദിക്കാം തായ്‌ലൻഡ് വിർച്വൽ ടൂർ |Thailand Virtual tour\nവിമാന ടിക്കറ്റ് വേണ്ട, ഒരു രൂപ ചെലവില്ല... ഫ്രീയായി ആസ്വദിക്കാം തായ്‌ലൻഡ് വിർച്വൽ ടൂർ\nമനോരമ ലേഖകൻ April 18, 2020 01:30 PM IST\n'കിംഗ് പവര് മഹാനഖോന്\nലോക്ഡൗൺ പ്രഖ്യാപിച്ചതോടെ വീട്ടില് നിന്ന് പുറത്തേക്ക് പോലും ഇറങ്ങാനാവാതെ കുടുങ്ങിയിരിക്കുകയാണ് എല്ലാവരും. വിദേശയാത്രകള് ഒക്കെ പ്ലാന് ചെയ്ത് ഇരിക്കുകയായിരുന്നു പലരും. കോറോണ മൂലം യാത്രാസ്വപ്‌നങ്ങള് ഒക്കെ പൊലിഞ്ഞു. ജീവന് ഉണ്ടെങ്കിലല്ലേ യാത്ര ചെയ്യാന് പറ്റൂ എന്നോര്‍ത്ത് സമാധാനിക്കുകയേ വഴിയുള്ളൂ. ഈ സാഹചര്യത്തില് യാത്ര ചെയ്യാനാവാതെ വിഷമിച്ച് ബോറടിച്ചിരിക്കുന്നവര്‍ക്ക് വേണ്ടിയുള്ള പുതിയ ട്രെന്‍ഡാണ് വിര്‍ച്വല് ടൂറുകള്. വീട്ടിലിരുന്നു തന്നെ വിദേശരാജ്യങ്ങള് സന്ദര്‍ശിക്കാം, ഫോട്ടോ എടുക്കാം, കാണാന് കൊതിച്ച ഇടങ്ങളിലെല്ലാം അഞ്ചു പൈസ ചെലവില്ലാതെ പോയി വരാം!\nമലയാളികള് അടക്കം ഏറ്റവും കൂടുതല് ഇന്ത്യന് സഞ്ചാരികള് യാത്ര ചെയ്യുന്ന സ്ഥലമാണ് തായ്‌ലൻഡ്. ചെലവും നൂലാമാലകളും കുറവാണ് എന്നത് തന്നെയാണ് തായ്‌ലൻഡിനെ ഏറ്റവും പ്രിയപ്പെട്ട സ്ഥലങ്ങളുടെ ലിസ്റ്റില് ഉള്‍പ്പെടുത്താന് കാരണമായത്. എന്നാല് വീട്ടിലിരുന്നു തന്നെ തായ്‌ലൻഡ് യാത്ര എന്ന സ്വപ്നം സാക്ഷാത്കരിക്കാന് കഴിഞ്ഞാലോ? മറ്റു സ്ഥലങ്ങളില് എന്ന പോലെ തായ്‌ലൻഡിലൂടെയും യാത്ര ചെയ്യാനായി വിര്‍ച്വല് ടൂറുകള് ലഭ്യമാണ് ഓണ്‍ലൈനില് ഇപ്പോള്. ഇവിടുത്തെ എല്ലാ പ്രധാന ടൂറിസ്റ്റ് ഡെസ്റ്റിനേഷനുകളുടെയും 360 ഡിഗ്രി വെര്‍ച്വല് റിയാലിറ്റി ദൃശ്യങ്ങള് ഇപ്പോള് നിങ്ങളുടെ സ്വന്തം കംപ്യൂട്ടറിലൂടെ കാണാം. ഇതിനായി ടൂറിസം അതോറിറ്റി ഓഫ് തായ്‌ലൻഡിന്‍റെ (TAT) പിന്തുണയുമുണ്ട്.\nവാട്ട് കുടി രച്ചബുരാന\nതായ്‌ലൻഡിലൂടെ യാത്ര ചെയ്യാന് സഞ്ചാരികളെ സഹായിക്കുന്ന വെബ്സൈറ്റുകളില് ഒന്നാണ് www.thaivirtualtour.com. ഇത് സന്ദർശിച്ചാൽ ഇവിടുത്തെ ചില പ്രധാന സ്ഥലങ്ങളിലൂടെ വിര്‍ച്വല് യാത്ര ചെയ്യാം. ഫോട്ടോ എടുക്കാം. വേണ്ട സ്ഥലങ്ങളിലേക്ക് മൗസ് പോയിന്‍റര് തിരിച്ചാല് നടന്നു പോയി കാണുന്ന പോലെയുള്ള അനുഭവമാണ് ഉണ്ടാവുക.\nവറ്റാന വില്ലേജ് റിസോര്‍ട്ട്\nതായ്‌ലൻഡിലെ ഏറ്റവും ഉയരമുള്ള ഒബ്സര്‍വേഷന് ഡക്ക് എന്നറിയപ്പെടുന്ന ബാങ്കോക്കില് സ്ഥിതി ചെയ്യുന്ന 'കിംഗ് പവര് മഹാനഖോന്, സെന്‍റ് ല്യൂയിസ് ചര്‍ച്ച്, വറ്റാന വില്ലേജ് റിസോര്‍ട്ട്, ആയുത്തായയിലെ പുരാതന ബുദ്ധക്ഷേത്രങ്ങളായ വാട്ട് കുടി ഡാവോ, വാട്ട് കുടി രച്ചബുരാന, ഹോളി റൊസാരി ചര്‍ച്ച് എന്നിങ്ങനെയുള്ള സ്ഥലങ്ങളില്‍ക്കൂടി 'സഞ്ചരിക്കാം'. കൂടാതെ ചില റിസോര്‍ട്ടുകളും കഫേകളും കൂടി ഈ ലിസ്റ്റില് ഉണ്ട്.\nവാട്ട് കുടി ഡാവോ\nവെബ്സൈറ്റ് സന്ദർശിക്കാം : https://thaivirtualtour.com/


(Will Pucovski) | പേര് പ്യുകോസ്കി, വരവറിയിച്ച് ഓസീസ് ജഴ്സിയിലെ അരങ്ങേറ്റം | pucoski debut\nപേര് പ്യുകോസ്കി, വരവറിയിച്ച് ഓസീസ് ജഴ്സിയിലെ അരങ്ങേറ്റം\nBy സ്പോർട്സ് ഡെസ്ക് • 07/01/2021 at 2:29PM\nഏറെ വെല്ലുവിളികളെ അതിജീവിച്ചാണ് പ്യുകോസ്‌കി സിഡ്‌നി ടെസ്റ്റിനുള്ള ടീമിലെത്തിയത്. നേരത്തേ ഇന്ത്യ എയ്‌ക്കെതിരായ പരിശീലന മല്‍സരത്തില് ഓസ്‌ട്രേലിയന് എ ടീമിനായി ബാറ്റ് ചെയ്യവെ ബോള് ഹെല്‍മറ്റില് തട്ടി പ്യുകോസ്‌കിക്കു പരിക്കേറ്റിരുന്നു.\nഅരങ്ങേറ്റ ടെസ്റ്റില് തന്നെ വരവറിയിച്ച് ആസ്‌ട്രേലിയന് ഓപണര് വില് പ്യുകോസ്‌കി. ഇന്ത്യക്കെതിരേ സിഡ്‌നിയില് നടന്നു കൊണ്ടിരിക്കുന്ന ടെസ്റ്റില് ഓസീസിനായി ആദ്യ ഇന്നിങ്‌സില് നവദീപ് സെയ്നിയുടെ പന്തിൽ പുറത്താവുന്നതിനു മുമ്പ് ഫിഫ്റ്റിയടിച്ചാണ് അന്താരാഷ്ട്ര ക്രിക്കറ്റില് സാന്നിധ്യമറിയിച്ചത്.\nഇതോടെ കന്നി ടെസ്റ്റില് തന്നെ ഫിഫ്റ്റിയടിച്ച അഞ്ചാമത്തെ ഓസീസ് ഓപ്പണറായി പ്യുകോസ്‌കി മാറി. മൂന്നു വര്‍ഷത്തിനു ശേഷമാണ് ഓസീസിന്റെ ഒരു ഓപ്പണര് കന്നി ടെസ്റ്റിലെ ആദ്യ ഇന്നിങ്‌സില് ഫിഫ്റ്റിയടിച്ചത്. 2018ല് നിശ്ചിത ഓവര് ടീം ക്യാപ്റ്റനായ ആരോണ് ഫിഞ്ചായിരുന്നു അവസാനമായി അരങ്ങേറ്റ ടെസ്റ്റില് ഫിഫ്റ്റി നേടിയത്.\nഏറെ വെല്ലുവിളികളെ അതിജീവിച്ചാണ് പ്യുകോസ്‌കി സിഡ്‌നി ടെസ്റ്റിനുള്ള ടീമിലെത്തിയത്. നേരത്തേ ഇന്ത്യ എയ്‌ക്കെതിരായ പരിശീലന മല്‍സരത്തില് ഓസ്‌ട്രേലിയന് എ ടീമിനായി ബാറ്റ് ചെയ്യവെ ബോള് ഹെല്‍മറ്റില് തട്ടി പ്യുകോസ്‌കിക്കു പരിക്കേറ്റിരുന്നു. ഇതേ തുടര്‍ന്നു ആദ്യത്തെ രണ്ടു ടെസ്റ്റുകള് താരത്തിനു നഷ്ടമാവുകയും ചെയ്തു. ഒടുവില് മൂന്നാം ടെസ്റ്റില് അരങ്ങേറാന് അവസരം ലഭിച്ചപ്പോള് ഫിഫ്റ്റിയുമായാണ് പ്യുകോസ്‌കി ഇതാഘോഷിച്ചത്.\nചെക്കോസ്ലൊവാക്യൻ വേരുകളുള്ള പ്യുകോസ്കിയുടെ പിതാവായ ജേൻ സെർബിയയിൽ നിന്നും ആസ്ട്രേലിയയിലേക്ക് കുടിയേറുകയായിരുന്നു.\nപൂനം യാദവിന്റെ മാന്ത്രിക സ്പെൽ; ഒറിജിനൽ ചീട്ടുകൊട്ടാരം പോലെ തകർന്ന് ലോകചാംപ്യൻമാർ\nആ കട്ടിൽ കണ്ട് ആരും പനിക്കേണ്ട; പെയ്നിനെ മാറ്റാൻ ഉദ്ദേശമില്ലെന്ന് ലാംഗർ


3 രൂപ തൊട്ട് പേഴ്സ് , ബെൽറ്റ് , കീചെയിൻ വോൾസൈൽ ആയി ലഭിക്കുന്ന സ്ഥലം - DIGIT KERALA\n3 രൂപ തൊട്ട് പേഴ്സ് , ബെൽറ്റ് , കീചെയിൻ വോൾസൈൽ ആയി ലഭിക്കുന്ന സ്ഥലം\nനല്ല ക്വാളിറ്റിയിൽ കുറഞ്ഞ വിലയിൽ പേഴ്സ് , ബെൽറ്റ് , കീചെയിൻ അങ്ങനെയുള്ള ഉത്പന്നങ്ങൾ വോൾസൈൽ ആയി ലഭിക്കുന്ന ഒരു മാർക്കറ്റാണ് നമ്മൾ ഇന്ന് പരിചയപ്പെടുന്നത്.\nഎന്തെല്ലാമാണ് ഈ ഷോപ്പിൽ നിന്നും ലഭിക്കുന്നത്??\nഅഞ്ചുരൂപയ്ക്ക് ലദർ പേഴ്സ്, പത്തു രൂപയ്ക്ക് ലദർ ബെൽറ്റ്, മൂന്നു രൂപയ്ക്ക് കീ ചെയിൻ എന്നിവയെല്ലാം ഇവിടെ ലഭിക്കുന്നു. ഇവിടെ നിന്നും നിങ്ങൾക്ക് ഓൺലൈൻ ആയി ആവശ്യമുള്ളത് ഓർഡർ ചെയ്യാം ഇവർ ഇത് കൊറിയർ ആയി നിങ്ങൾക്ക് അയച്ചു തരുന്നതാണ്.\nമിനിമം 500 രൂപയുടെ പർച്ചേസ് ആണ് ചെയ്യേണ്ടത്. അഞ്ചു രൂപയിൽ തുടങ്ങി 30 രൂപയിൽ നിങ്ങൾക്ക് നല്ല മെറ്റീരിയൽ ഉള്ള പേഴ്സ് ഇവിടെ ലഭിക്കുന്നതാണ്. ഹോൾസെയിലായി നിങ്ങൾക്ക് സാധനങ്ങൾ വാങ്ങാവുന്നതാണ്.\nനിങ്ങൾ മനസ്സിൽ ഉദ്ദേശിക്കുന്നതു പോലെ ഏതുതരത്തിൽ ഉള്ള പേഴ്സ്കളും ഇവിടെ ലഭ്യമാണ്.\nഇനി നിങ്ങൾക്ക് സ്റ്റീൽ പേഴ്സ് ആണ് വേണ്ടതെങ്കിൽ അതിനു വെറും 30 രൂപയാണ് ഇവിടെ വില.\nഇനി നാല് രൂപ മുതൽ കീചെയിൻ ഇവിടെ ഉണ്ട്. അതുപോലെ ഏറ്റവും നല്ല ക്വാളിറ്റി ഉള്ള ബെൽറ്റിന് 65 രൂപ മാത്രമാണ് ഇവിടെ വില. അതും നല്ല ലദറിൽ നിർമ്മിച്ചതാണ് ഇതെല്ലാം എന്നതാണ് പ്രത്യേകത. അങ്ങിനെ നിങ്ങളുടെ ബഡ്ജറ്റിൽ ഒതുങ്ങുന്ന രീതിയിൽ ഏതുതരം ലെതർ ഉൽപ്പന്നങ്ങൾ വേണമെങ്കിലും ഇവിടെ ലഭിക്കുന്നതാണ്.\nAlso Read എ ൽ ഇ ഡി ബൾബ് നിർമ്മാണ ബിസിനസ്സ് - വീട്ടിൽ ഇരുന്ന് ചെയ്യാം\nഈ ഷോപ്പിനെ പറ്റിയും മാർക്കറ്റിനെ പറ്റിയും കൂടുതൽ അറിയാൻ താഴെ കൊടുത്തിരിക്കുന്ന വീഡിയോ കാണുക.\nAddress:- A to Z LEATHER. Shop No. 5699, Bada Gate, Gandhi Market, Sadar Bazar, Delhi-6 Call & WhatsApp. – 9211957635, 9871840203, 9810873505, 011-41011203, 011-66385149\nഹാർട്ട് സംബന്ധമായതും, ന്യൂറോ സംബന്ധമായ ചികിത്സാ ഓപ്പറേഷന് ഒരു രൂപ ചിലവില്ലാതെ നടത്താം\nകേരള പോലീസിൽ ഡ്രൈവർ വിഞ്ജാപനം


കൊവിഡ്-19: രോഗബാധയ്ക്ക് കാരണമാകുന്ന കൊറോണ വൈറസിന്റെ ജനിതക ഘടന കണ്ടെത്തി -\nHome News Desk കൊവിഡ്-19: രോഗബാധയ്ക്ക് കാരണമാകുന്ന കൊറോണ വൈറസിന്റെ ജനിതക ഘടന കണ്ടെത്തി\nകൊവിഡ്-19: രോഗബാധയ്ക്ക് കാരണമാകുന്ന കൊറോണ വൈറസിന്റെ ജനിതക ഘടന കണ്ടെത്തി\nകൊവിഡ്-19 രോഗബാധയ്ക്ക് കാരണമാകുന്ന കൊറോണ വൈറസിന്റെ ജനിതക ഘടന കണ്ടെത്തി. റഷ്യൻ ആരോഗ്യ മന്ത്രാലയമാണ് ഇത് സംബന്ധിച്ച് റിപ്പോർട്ട് പുറത്തുവിട്ടത്. കൊറോണ വൈറസ് ബാധ സ്ഥിരീകരിച്ച രോഗിയിൽ നിന്ന് ശേഖരിച്ച സാംപിളുകളിൽ നിന്നാണ് ജനിതക ഘടന ഡികോഡ് ചെയ്തത്.\nസ്‌മോറോഡിൻസ്റ്റേവ് റിസർച്ച് ഇൻസ്റ്റിറ്റ്യൂട്ട് ഓഫ് ഇൻഫ്ലുവൻസിലെ ശാസ്ത്രജ്ഞരാണ് ഇത് കണ്ടെത്തിയതിന് പിന്നിൽ. ഡികോഡ് ചെയ്തെടുത്ത ജനിതക ഘടനയുടെ ചിത്രങ്ങളും റഷ്യൻ ആരോഗ്യ മന്ത്രാലയം പുറത്തുവിട്ടിട്ടുണ്ട്. ഇത് കൊറോണ വൈറസിന്റെ സ്വാഭാവമടക്കമുള്ള കാര്യങ്ങൾ മനസിലാക്കുന്നതിന് സഹായിക്കും. അതോടൊപ്പം പ്രതിരോധ മരുന്നുകൾ വികസിപ്പിച്ചെടുക്കുവാൻ ഇത് സഹായകമാകുമെന്നും ഗവേഷകർ അഭിപ്രായപ്പെട്ടു.\nകൊറോണ വൈറസിനെക്കുറിച്ച് പഠിക്കുന്ന ലോകത്തിലെ മറ്റ് ഗവേഷകർക്കും റഷ്യ ഈ വിവരങ്ങൾ നൽകിയിട്ടുണ്ട്.\nചൈനയിലെ വുഹാൻ പ്രവിശ്യയിലാണ് ആദ്യമായി കൊറോണ വൈറസ് സാന്നിധ്യം കണ്ടെത്തിയത്. 2019 ഡിസംബർ അവസാനത്തോടെ കണ്ടെത്തിയ വൈറസ് ഇതിനോടകം ലോകം മുഴുവൻ വ്യാപിച്ചുകഴിഞ്ഞു. ലോകാരോഗ്യ സംഘടന മാർച്ച് 11 ന് കൊവിഡ്-19 മഹാമാരിയായി പ്രഖ്യാപിച്ചു.


മാതൃഭൂമി സീഡ് പദ്ധതിയുടെ ഭാഗമായി സ്കൂളുകളിൽ നടത്താൻ നിർദേശിച്ചിരുന്ന 'പഠിക്കാം പ്രാദേശിക പരിസ്ഥിതി പ്രശ്നങ്ങൾ' എന്ന വിഷയത്തിലുള്ള ചർച്ചയുടെ റിപ്പോർട്ട് ഈ മാസം 30 വരെ സമർപ്പിക്കാം. വെള്ളപ്പൊക്കം മൂലം മത്സരം നടത്താനാവാതെ വന്ന സ്കൂളുകൾക്കു കൂടി പങ്കെടുക്കുന്നതിനാണ് 30 വരെ അവസരം നൽകുന്നത്. സ്കൂളിൽ പരിസ്ഥിതി അവലോകന യോഗം വിളിച്ചുചേർക്കണം. ഈ യോഗത്തിൽ സർക്കാർ വകുപ്പുകളിലെയും തദ്ദേശ സ്വയംഭരണ സ്ഥാപനങ്ങളിലെയും പ്രതിനിധികളെയും നാട്ടിലെ പരിസ്ഥിതി പ്രവർത്തകരെയും രക്ഷിതാക്കളെയും പങ്കെടുപ്പിക്കാം.\nചർച്ചകളുടെ അടിസ്ഥാനത്തിൽ ഉരുത്തിരിഞ്ഞുവരുന്ന നാട്ടിലെ ഏറ്റവും പ്രധാനപ്പെട്ട മൂന്ന് പരിസ്ഥിതി പ്രശ്നങ്ങളും അവയ്ക്ക് യോഗത്തിൽ ഉയർന്നുവന്ന പരിഹാരങ്ങളും എഴുതിത്തയ്യാറാക്കി നൽകണം. യോഗത്തിൽ പങ്കെടുത്തവർ ഒപ്പിട്ട മിനിറ്റ്‌സിന്റെ കോപ്പിയും വേണം. റിപ്പോർട്ടുകൾ അടുത്തുള്ള മാതൃഭൂമി ജില്ലാ ഓഫീസിൽ എത്തിക്കണം.\nഓരോ ജില്ലയിലും ഏറ്റവും മികച്ച മൂന്ന് റിപ്പോർട്ടുകൾക്ക് പ്രോത്സാഹന സമ്മാനവും സംസ്ഥാനതലത്തിൽ ഒന്നും രണ്ടും മൂന്നും സ്ഥാനങ്ങൾ നേടുന്നവർക്ക് യഥാക്രം 10,000, 6,000, 4,000 രൂപ ക്യാഷ് അവാർഡും സർട്ടിഫിക്കറ്റും ട്രോഫിയും നൽകും.


Senthil talking about Chalakudikkaran Changathi - Malayalam Filmibeat\n| Published: Sunday, July 22, 2018, 15:01 [IST]\nമലയാള സിനിമയുടെ സ്വന്തം കറുത്തമുത്ത് അതായിരുന്നു കലാഭവന് മണി. നിരവധി സിനിമകളിലൂടെ പ്രേക്ഷകരെ വിസ്മയിപ്പിച്ച അതുല്യ പ്രതിഭയുടെ അപ്രതീക്ഷിത വേര്‍പാട് താങ്ങാന് ഇന്നും മലയാള സിനിമയ്ക്ക് കഴിഞ്ഞിട്ടില്ല. സിനിമയില് മാത്രമല്ല സ്റ്റേജ് പരിപാടികളിലും അദ്ദേഹം സജീവമായി പങ്കെടുക്കാറുണ്ട്. നാടന്‍പാട്ടുകളുമായി വേദിയെ സജീവമാക്കുന്ന മണിയെ അത്ര പെട്ടെന്നൊന്നും മറക്കാന് മലയാളിക്ക് കഴിയില്ല. എല്ലാതരത്തിലുള്ള പ്രേക്ഷകരെയും ആകര്‍ഷിക്കുന്ന തരത്തിലുള്ളതാണ് അദ്ദേഹത്തിന്റെ ഗാനങ്ങള്. അദ്ദേഹത്തെ അനുകരിക്കുന്നവരോട് ഇന്നും പ്രേക്ഷകര് ആവശ്യപ്പെടുന്ന നിരവധി ഗാനങ്ങളുമുണ്ട്. കലാഭവന് മണിയെന്ന താരത്തിന് എക്കാലത്തെയും മികച്ച സിനിമകള് സമ്മാനിച്ച സംവിധായകരിലൊരാളാണ് വിനയന്.\nമലയാള സിനിമ പലപ്പോഴും വേണ്ടത്ര പരിഗണിക്കപ്പെടാതെ പോയ മണിയെക്കുറിച്ച് നിരവധി തവണ വാചാലനായിട്ടുണ്ട് വിനയന്. അതിനിടയിലാണ് അദ്ദേഹം മണിയുടെ ജീവിതത്തെക്കുറിച്ച് സിനിമയൊരുക്കുന്നുവെന്ന് പ്രഖ്യാപിച്ചത്. ഹണി റോസ്, ധര്‍മ്മജന്, ശ്രീകുമാര് തുടങ്ങിയവരും ചിത്രത്തില് അഭിനയിച്ചിരുന്നു. സിനിമയിലേക്ക് താനെത്തിയതിനെക്കുറിച്ച് തുറന്നുപറയുകയാണ് സെന്തില്. മിനിസ്‌ക്രീനിലെ ഹാസ്യപരമ്പരകളിലൂടെയും പരിപാടികളിലൂടെയും പ്രേക്ഷകര്‍ക്ക് സുപരിചിതനായ താരമാണ് സെന്തില്. വനിതയ്ക്ക് നല്‍കിയ അഭിമുഖത്തിനിടയിലാണ് അദ്ദേഹം കാര്യങ്ങള് വിശദീകരിച്ചത്. അതേക്കുറിച്ച് കൂടുതലറിയാന് തുടര്‍ന്നുവായിക്കൂ.\nമിമിക്രി വേദികളിലും കോമഡി പരമ്പരകളിലുമൊക്കെ അഭിനയിച്ചുവരുന്നതിനിടയില് നായകനായി അഭിനയിക്കുന്നതിനെക്കുറിച്ച് താനൊരിക്കലും ചിന്തിച്ചിരുന്നില്ലെന്ന് താരം പറയുന്നു. കലാഭവന് മണിയുടെ ജീവിതം അടിസ്ഥാനമാക്കിയൊരുക്കുന്ന സിനിമയെക്കുറിച്ച് അറിഞ്ഞിരുന്നു. ഇക്കാര്യം പറഞ്ഞ് വിനയന് സാര് വിളിച്ചപ്പോള് നായകനായി മനസ്സിലുള്ളത് നീയാണെന്നും പറഞ്ഞപ്പോള് ആദ്യം വിശ്വസിക്കാന് പറ്റിയിരുന്നില്ല. സ്വപനമാണോ യാഥാര്‍ത്ഥ്യമാണോയെന്ന് തിരിച്ചറിയാന് പറ്റാത്ത അവസ്ഥയിലായിരുന്നു.\nഅതുല്യ പ്രതിഭയായ അദ്ദേഹത്തെ താന് എങ്ങനെ അവതരിപ്പിക്കുമെന്നോര്‍ത്തുള്ള ടെന്‍ഷനായിരുന്നു പിന്നീട്. മിമിക്രിക്കാര്‍ക്കെല്ലാം അദ്ദേഹം നല്ലൊരു റഫറന്‍സും സിലബസുമാണ്. അദ്ദേഹത്തിന്റെ ജീവിതകഥയെക്കുറിച്ചും സിനിമയിലെത്തിയതിനെക്കുറിച്ചുമൊക്കെ നേരത്തെ തന്നെ അറിയാമായിരുന്നു. ഇക്കാര്യത്തെക്കുറിച്ചോര്‍ത്ത് ഉറക്കം പോലും നഷ്ടപ്പെട്ട ദിനങ്ങളുണ്ടായിരുന്നു. ജീവിതത്തില് അഭിനയിക്കാനറിയാത്ത അദ്ദേഹത്തെ സ്‌ക്രീനില് അവതരിപ്പിക്കുമ്പോള് എവിടെയും പാളാന് പാടില്ലെന്ന് ആദ്യമേ തന്നെ ഉറപ്പിച്ചിരുന്നു.\nമണിച്ചേട്ടന്റെ സംസാരശൈലിയും മാനറിസങ്ങളുമൊക്കെ പഠിക്കുന്നതിനായി അദ്ദേഹത്തിന്റെ സുഹൃത്തുക്കള് സഹായിച്ചിരുന്നു. ഇതൊക്കെ പഠിച്ചെടുക്കുന്നതിനിടയിലാണ് അദ്ദേഹം രൂപമാറ്റവും വേണമെന്നാവശ്യപ്പെട്ടത്. നിന്നെപ്പോലെ മെലിഞ്ഞുണങ്ങിയ പ്രകൃതക്കാരനല്ല മണി ആ രൂപവും തനിക്ക് കിട്ടണമെന്നായിരുന്നു അദ്ദേഹം പറഞ്ഞത്. ജിമ്മില് പോയി വര്‍ക്കൗട്ട് ചെയ്താണ് 12 കിലോ കൂട്ടിയത്. അതുപോലെ തന്നെ തെങ്ങുകയറ്റവും ഓട്ടോ ഓടിക്കാനും കായലില് നീന്താനും പഠിച്ചിരുന്നുവെന്നും താരം പറയുന്നു.\nചാലക്കുടിക്കാരെ അഭിമുഖീകരിക്കാന് ഭയം\nമനസ്സുകൊണ്ടും ശരീരം കൊണ്ടും കലാഭവന് മണിയെ തന്നിലേക്കാവാഹിച്ചപ്പോള് ചാലക്കുടിക്കാരെ അഭിമുഖീരിക്കാന് പേടിച്ചിരുന്നുവെന്ന് താരം പറയുന്നു. അവര്‍ക്ക് മുന്നില് നടക്കുമ്പോഴായിരുന്നു ഭയന്നത്. അവരുടെ സങ്കല്‍പ്പത്തിലെ മണിയും താനുമായി ബന്ധമുണ്ടാവില്ലേ എന്ന ആശങ്കയായിരുന്നു. എന്നാല് നിറഞ്ഞ സ്‌നേഹവും കൈയ്യടിയും നല്‍കിയാണ് അവര് സ്വീകരിച്ചത്. മണിച്ചേട്ടന്റെ ഓര്‍മ്മകളുറങ്ങുന്ന പാഡി സെറ്റിട്ട് പുനരാവിഷ്‌കരിച്ചിരുന്നു. നിരവധി പേരായിരുന്നു പാഡി സന്ദര്‍ശിക്കാനെത്തിയത്.\nമണിച്ചേട്ടന് ആലപിച്ച ആരോരുമാവാത്ത കാലത്ത് എന്ന ഗാനം ഈ സിനിമയില് പുനരാവിഷ്‌കരിച്ചിരുന്നു. ഈ ഗാനത്തിന്റെ ഷൂട്ടിങ്ങിനിടയില് പലരും കണ്ണുതുടയ്ക്കുന്നതും താന് കണ്ടിരുന്നു. തന്നെച്ചേര്‍ത്ത് പിടിച്ച് പലരും വിതുമ്പിയിരുന്നു. കലാകാരനെന്ന നിലയില് തനിക്ക് അഭിമാനം തോന്നിയ നിമിഷങ്ങളിലൊന്നു കൂടിയായിരുന്നു അത്. സോഷ്യല് മീഡിയയിലൂടെ ക്ഷണനേരം കൊണ്ടായിരുന്നു വീഡിയോ വൈറലായി മാറിയത്.\nസിനിമയുടെ ചിത്രീകരണം തുടങ്ങുന്നതിന് മുന്‍പ് തന്നെ സംവിധായകനൊപ്പം അദ്ദേഹത്തിന്റെ കുടുംബാംഗങ്ങളെ സന്ദര്‍ശിച്ചിരുന്നു. അവര്‍ക്ക് തന്നെ പരിചയപ്പെടുത്തിയപ്പോള് എന്താണ് അവരോട് പറയേണ്ടതെന്ന് പോലുമറിയാതെ നില്‍ക്കുകയായിരുന്നു താന്. അദ്ദേഹത്തിന്‍രെ സഹോദരനുമായി നടത്തിയ കൂടിക്കാഴ്ച ഒരിക്കലും മറക്കാനാവാത്തതാണ്. നിനക്ക് നന്നായി ചെയ്യാന് പറ്റുമെന്ന് പറഞ്ഞ് അദ്ദേഹം തന്നെ അനുഗ്രഹിച്ചിരുന്നുവെന്നും സെന്തില് ഓര്‍ക്കുന്നു.\nകലാഭവന് മണിയുടെ മരണത്തിന് പിന്നിലെ അസ്വാഭാവികതയെക്കുറിച്ച് നേരത്തെ തന്നെ റിപ്പോര്‍ട്ടുകള് പ്രചരിച്ചിരുന്നു. അത് ഈ ചിത്രത്തിലുണ്ടാകുമോയെന്നാണ് പലരും ചോദിക്കുന്നത്. എന്നാല് അതേക്കുറിച്ചുള്ള വിവരങ്ങളൊന്നും പറയാന് തനിക്ക് അവകാശമില്ലെന്നാണ് താരം പറയുന്നത്. ചെറ്റക്കുടിലില് നിന്നും തെന്നിന്ത്യന് സിനിമയുടെ സുപ്രധാന താരങ്ങളിലൊരാളായി മാറിയ കലാഭവന് മണിയുടെ ജീവിതയാത്ര ഈ ചിത്രത്തില് കാണാനാകുമെന്ന് താരം വ്യക്തമാക്കിയിട്ടുണ്ട്.\nസിനിമയ്ക്കായി പുനരാവിഷ്‌ക്കരിച്ച ഗാനം കാണാം.\nRead more about: vinayan kalabhavan mani facebook chalakudikaran changathi senthil വിനയന് കലാഭവന് മണി ചാലക്കുടിക്കാരന് ചങ്ങാതി\nSenthil talking about Chalakudikkaran Changathi\nStory first published: Sunday, July 22, 2018, 15:01 [IST]


ആഫ്രിക്കൻ തിരിച്ചുവരവ് രണ്ടാം ടെസ്റ്റിൽ ഇംഗ്ലണ്ടിനെ 340 : Deepika.com Sports News\nMonday, July 17, 2017 12:10 PM IST\nബര്‍മിംഗാം: ലോര്‍ഡ്‌സിലെ നാണം കെട്ട പരാജയത്തിന്‍റെ പാപം കഴുകിക്കളഞ്ഞ് ദക്ഷിണാഫ്രിക്കയുടെ ഉജ്വല തിരിച്ചുവരവ്. ഇംഗ്ലണ്ടിനെതിരായ രണ്ടാം ക്രിക്കറ്റ് ടെസ്റ്റില് ദക്ഷിണാഫ്രിക്കയ്ക്ക് മിന്നും ജയം. 340 റണ്‍സിന്‍റെ തകര്‍പ്പന് വിജയമാണ് ദക്ഷിണാഫ്രിക്ക സ്വന്തമാക്കിയത്. 474 റണ്‍സ് വിജയലക്ഷ്യവുമായിറങ്ങിയ ഇംഗ്ലണ്ടിന് രണ്ടാം ഇന്നിംഗ്‌സില് 133 റണ്‍സ് മാത്രമാണ് നേടാനായത്. ദക്ഷിണാഫ്രിക്കന് ബൗളിംഗിനു മുന്നില് അക്ഷരാര്‍ഥത്തില് ഇംഗ്ലണ്ട് തകര്‍ന്നടിയുകയായിരുന്നു. ദക്ഷിണാഫ്രിക്കയ്ക്കു വേണ്ടി വെര്‍നോണ് ഫിലാന്‍ഡറും കേശവ് മഹാരാജും മൂന്നു വിക്കറ്റ് വീതം സ്വന്തമാക്കി. സ്‌കോര്: ദക്ഷിണാഫ്രിക്ക\n335, ഒമ്പതിന് 343. ഇംഗ്ലണ്ട് 205, 133.\nആദ്യ ഇന്നിംഗ്‌സില് 130 റണ്‍സിന്‍റെ ലീഡ് നേടിയ ദക്ഷിണാഫ്രിക്ക രണ്ടാം ഇന്നിംഗ്‌സിലും മികച്ച ബാറ്റിംഗ് തുടര്‍ന്നു. ഓപ്പണര് ഡീന് എല്‍ഗറുടെയും (80) ഹഷിം അംലയുടെയും (87) നായകന് ഫാഫ് ഡുപ്ലസിയുടെയും (63) അര്‍ധസെഞ്ചുറികള് ദക്ഷിണാഫ്രിക്കയ്ക്ക് 473 റണ്‍സിന്‍റെ ഓവറോള് ലീഡ് സമ്മാനിച്ചു. ഇംഗ്ലണ്ടിനു വേണ്ടി മൊയീന് അലി നാലും ജയിംസ് ആന്‍ഡേഴ്‌സണും ബെന് സ്‌റ്റോക്‌സും രണ്ടു വിക്കറ്റ് വീതം സ്വന്തമാക്കി.\nകൂറ്റന് വിജയലക്ഷ്യവുമായി രണ്ടാം ഇന്നിംഗ്‌സിനിറങ്ങിയ ഇംഗ്ലണ്ടിനു തുടക്കം മുതല് പിഴച്ചു. 84 റണ്‍സെടുക്കുന്നതിനിടെ, അഞ്ചു വിക്കറ്റുകള് നഷ്ടപ്പെട്ട ഇംഗ്ലണ്ടിന് ഒരു ഘട്ടത്തിലും കരകയറാനായില്ല. 42 റണ്‍സെടുത്ത ഓപ്പണര് അലിസ്റ്റര് കുക്കാണ് ടോപ് സ്‌കോറര്. ആറു റണ്‍സ് കൂട്ടിച്ചേര്‍ക്കുന്നതിനിടെ ഇംഗ്ലണ്ടിന് അവസാന നാലു വിക്കറ്റുകളും നഷ്ടമായി. ഫിലാന്‍ഡറാണ് മാന് ഓഫ് ദ മാച്ച്.\nആദ്യടെസ്റ്റ് ഇംഗ്ലണ്ടും രണ്ടാം ടെസ്റ്റ് ദക്ഷിണാഫ്രിക്കയുടെ ജയിച്ചതോടെ പരമ്പര 1-1 സമനിലയിലായി. മൂന്നാം ടെസ്റ്റ് 27ന് ഓവലില് ആരംഭിക്കും.\nന്യൂഡൽഹി: 2022 ബർമിങ്ങം കോമണ്‍വെൽത്ത് ഗെയിംസ് ഇന്ത്യയെ സംബന്ധിച്ച് നിർണായകമാകാൻ സാ...


രാജ്യത്തിന്റെ വടക്കുകിഴക്ക് വികസനത്തിന്റെ പുതിയ കവാടമായി മാറും; മണിപ്പൂരിൽ 13 പ്രൊജക്ടുകളുടെ ഉദ്ഘാടനം നിർവഹിച്ച് പ്രധാനമന്ത്രി\nരാജ്യത്തിന്റെ വടക്കുകിഴക്ക് വികസനത്തിന്റെ പുതിയ കവാടമായി മാറാൻ ഒരുങ്ങുകയായാണെന്ന് പ്രധാനമന്ത്രി നരേന്ദ്ര മോദി. മണിപ്പൂരിൽ 13 പ്രൊജക്ടുകളുടെ ഉദ്ഘാടനം നിർവഹിച്ച് സംസാരിക്കുകയായിരുന്നു പ്രധാനമന്ത്രി നരേന്ദ്രമോദി. മണിപ്പൂരിനൊപ്പം വടക്കുകിഴക്കൻ സംസ്ഥാനങ്ങളും വരും വർഷങ്ങളിൽ ഇന്ത്യയുടെ വളർച്ചയുടെ പ്രധാന ചാലകങ്ങളായി മാറും.\nആകെ 2950 കോടി രൂപ മുതൽ മുടക്കുന്ന ഒമ്പത് പദ്ധതികളുടെ ശിലാസ്ഥാപനവും പ്രധാനമന്ത്രി നിർവ്വഹിച്ചു. വികസന പദ്ധതികൾ ഉദ്ഘാടനം ചെയ്ത ശേഷം റാലിയെ അഭിസംബോധന ചെയ്യത് സംസാരിക്കുകയായിരുന്നു അദ്ദേഹം. 1,700 കോടിയിലധികം രൂപ ചെലവിൽ 110 കിലോമീറ്ററിലധികം നീളത്തിൽ നിർമിക്കുന്ന അഞ്ച് ദേശീയപാതാ പദ്ധതികളുടെ നിർമാണത്തിന്റെ തറക്കല്ലിടലും അദ്ദേഹം നിർവഹിച്ചു.\n“രാജ്യത്തിന്റെ വടക്കുകിഴക്ക് വികസനത്തിന്റെ പുതിയ കവാടമായി മാറാൻ ഒരുങ്ങുകയാണെന്ന് പ്രധാനമന്ത്രി വ്യക്തമാക്കി. “ഇന്ത്യയുടെ സ്വാതന്ത്ര്യത്തിലേക്കുള്ള കവാടമെന്ന് വിളിച്ച് നേതാജി സുഭാഷ് ചന്ദ്രബോസിന്റെ സൈന്യം ആദ്യമായി പതാക ഉയർത്തിയ ഇവിടം പുതിയ ഇന്ത്യയുടെ സ്വപ്‌നങ്ങൾ സാക്ഷാത്കരിക്കാനുള്ള കവാടമാണ് ഇപ്പോൾ. – മോദി പറഞ്ഞു.\nഡൽഹിയിൽ ഭരിച്ച മുൻ സർക്കാരുകൾ മണിപ്പൂരിനെ അവഗണിച്ചു, ഇത് ജനങ്ങളെ അകറ്റാൻ കാരണമായി. മണിപ്പൂരിനെ ഒറ്റയ്ക്ക് വിട്ട ഒരു കാലമുണ്ടായിരുന്നു. ഞാൻ പ്രധാനമന്ത്രിയാകുന്നതിന് മുമ്പ് ഒന്നിലധികം തവണ ഞാൻ മണിപ്പൂരിൽ എത്തി. നിങ്ങളുടെ ഹൃദയത്തിലെ വേദന എനിക്കറിയാമായിരുന്നു. അതിനാൽ, 2014 ന് ശേഷം ഞാൻ മുഴുവൻ ഇന്ത്യൻ സർക്കാരിനെയും നിങ്ങളുടെ വീട്ടുവാതിൽക്കൽ കൊണ്ടുവന്നു” – മോദി പറഞ്ഞു.\nStory Highlights : i-brought-entire-govt-of-india-to-manipur-s-doorstep-says-pm-modi-\nഇന്ത്യൻ സംസ്കാരം പ്രചരിപ്പിക്കുന്നതിൽ ഹിന്ദി വലിയ പങ്കുവഹിക്കുന്നു: പ്രധാനമന്ത്രി\nകാറില് പ്രധാനമന്ത്രിക്കെതിരെ മുദ്രാവാക്യം; പഞ്ചാബ് സ്വദേശി പിടിയില്


വടക്കഞ്ചേരി സെന്‍റ് ഫ്രാൻസിസ്, മലന്പുഴ നിർമ്മലമാതാ സ്കൂളുകൾക്ക് 100 മേനി : Deepika.com Nattu Visesham\nവടക്കഞ്ചേരി: ഐസിഎസ്ഇ പത്താം ക്ലാസ് പരീക്ഷയിലും ഐഎസ്‌സി പ്ലസ് ടു പരീക്ഷയിലും വടക്കഞ്ചേരി സെന്‍റ് ഫ്രാൻസിസ് സ്കൂളിന് നൂറ് ശതമാനം വിജയം. പത്താം ക്ലാസ് പരീക്ഷ എഴുതിയ 82 പേരും ഉയർന്ന മാർക്കോടെ ഉപരിപഠനത്തിന് യോഗ്യത നേടി. 98.6 ശതമാനം നേടിയ നിയ ജിമ്മിയാണ് ടോപ്പ് സ്കോറർ. എല്ലാ വിഷയങ്ങളിലും 90 നേക്കാൾ കൂടുതൽ (ഫുൾ എ പ്ലസ്) മാർക്ക് വാങ്ങി എട്ട് പേർ പഠന മികവിൽ മുന്നിലെത്തി.\nകെ.ബി.അബിൻ, എയ്ഞ്ചൽ ഫ്രാൻസിസ്, ഗ്ലോറിയ ജോസഫ്, നിയ ജിമ്മി, എസ്. ശ്രീരാഗ്, സ്വാതി കൃഷ്ണ, വി.ശ്രീലക്ഷ്മി, വി.എസ്.അനീന എന്നിവരാണ് എല്ലാ വിഷയങ്ങളിലും 90 നേക്കാൾ കൂടുതൽ മാർക്ക് നേടിയവർ. 30 പേർക്ക് 90 ശതമാനത്തിൽ കൂടുതൽ മാർക്ക് ലഭിച്ചു. കന്പ്യൂട്ടർ ആപ്ലിക്കേഷനിൽ വി.എസ്.അനീന, എയ്ഞ്ചൽ ഫ്രാൻസിസ്, നിയജിമ്മി, നേഹ എന്നിവർ 100 ൽ നൂറ് മാർക്കും നേടി. ആൻമരിയസാബു, ഗ്ലോറിയ ജോസഫ്, ജസ്വിൻ, ശിവാനി, നേഹ ,നിയ ജിമ്മി, നിതിൻ കുമാർ, വി.എസ്.അനീന എന്നിവർക്ക് ഹിസ്റ്ററി ആൻഡ് സിവിക്സിൽ 100ൽ നൂറ് മാർക്കുമുണ്ട്. തുടർച്ചയായി ഒന്പതാം തവണയാണ് സെന്‍റ് ഫ്രാൻസിസ് സ്കൂൾ നൂറ് ശതമാനം വിജയം നേടുന്നത്.\nഐഎസ്‌സി പ്ലസ് ടു ആദ്യ ബാച്ചിൽ പരീക്ഷ എഴുതിയ 12 പേരും നല്ല മാർക്ക് കരസ്ഥമാക്കി വിജയിച്ചു. കണക്കിൽ 100ൽ നൂറ് മാർക്കും നേടി 97 ശതമാനം മാർക്കോടെ ആതിര രമേഷിനാണ് ഏറ്റവും ഉയർന്ന മാർക്ക്. ആതിരയെ കൂടാതെ നിവേദിത, ദക്ഷിണ ദേവദാസൻ, അലൻ തോമസ്, ആഷ്ലി സോജൻ എന്നിവർക്ക് 90 ശതമാനത്തിൽ കൂടുതൽ മാർക്കുണ്ട്. കോവിഡിൽ വിദ്യാർത്ഥികൾക്കുണ്ടായ മാനസിക സംഘർഷങ്ങളിലും വലിയ വിജയം നേടാനായതിന്‍റെ സന്തോഷത്തിലാണ് പ്രിൻസിപ്പൽ ഫാ. സിബി ഏറത്ത്, വൈസ് പ്രിൻസിപ്പൽ ഫാ.ഋതിൻ, ഫാ.ജോമോൻ ഉപ്പു വീട്ടിൽ, ക്ലാസ് ടീച്ചർമാരായ ജോസ്, മേരി മാത്യു, രക്ഷിതാക്കൾ, വിദ്യാർത്ഥികളെല്ലാം.


ഹാമര് പതിച്ച് മരണപ്പെട്ട അഫീലിന് കുഞ്ഞനുജത്തി\nHomeMOONNILAVUഹാമര് പതിച്ച് മരണപ്പെട്ട അഫീലിന് കുഞ്ഞനുജത്തി\nമകന്റെ മരണത്തില് വേദന തിന്ന് കഴിയുന്ന കുടുംബത്തില് ആശ്വാസമേകി പെണ്‍കുഞ്ഞ്. 2019-ല് പാലാ സ്റ്റേഡിയത്തില് മീറ്റിനിടെ ഹാമര് തലയില് പതിച്ച് മരണപ്പെട്ട മൂന്നിലവ് സ്വദേശി അഫീല് ജോണ്‍സന്റെ കുടുംബത്തിലാണ് പുതിയ അതിഥി. മകന്റെ അകാലമരണത്തില് വേദന അനുഭവിച്ച ജോണ്‍സണും ഡാര്‍ലിയ്ക്കും ആശ്വാസമാവുകയാണ് എയ്ഞ്ചല് ജോ എന്ന പെണ്‍കുഞ്ഞിന്റെ വരവ്.\n2019 ഒക്ടോബറിലെ ഒരു വെള്ളിയാഴ്ചയാണ് കേരളത്തെ നടുക്കിയ ഒരു വാര്‍ത്ത ഉണ്ടായത്. പാലാ മുനിസിപ്പല് സ്റ്റേഡിയത്തില് നടന്ന മീറ്റിലെ വളന്റിയറായി എത്തിയ വിദ്യാര്‍ത്ഥിയുടെ തലയില് ഹാമര് പതിക്കുകയായിരുന്നു. മെഡിക്കല് കോളേജ് ആശുപത്രിയിലെ 17 ദിവസത്തെ ചികിത്സയ്‌ക്കൊടുവില് ഒക്ടോബര് 21ന് വൈകുന്നേരം മൂന്നേ മുക്കാലോടെ അഫീല് ഈ ലോകത്തോട് വിടപറയുകയായിരുന്നു.\nമകന് മരണപ്പെട്ടതിനുശേഷം സങ്കടക്കടലിലായിരുന്ന മാതാപിതാക്കളുടെ ജീവിതത്തിലേക്ക് പുതിയ പ്രകാശമായാണ് എയ്ഞ്ചലിന്റെ വരവ്. എയ്ഞ്ചല്‍ജോ എന്നാണ് അവര് മകള്‍ക്ക് പേര് നല്‍കിയിരിക്കുന്നത്. മൂവാറ്റുപുഴയിലെ സ്വകാര്യ ആശുപത്രിയിലായിരുന്നു കുട്ടിയുടെ ജനനം.\nഒരുപാട് അന്വേഷിച്ചു കണ്ടെത്തിയ പേരായിരുന്നു മകേന്റത്. അഫീല് എന്ന പേരിന്റെ അര്‍ത്ഥം, പ്രകാശം എന്നായിരുന്നു. ഇരുവരുടെയും ജീവിതത്തിലെ പ്രകാശം പെട്ടെന്ന് ഇല്ലാതായപ്പോള് കണ്ണീര്‍ക്കയത്തില് ആയ ഇരുവര്‍ക്കും പുതിയ വെളിച്ചമാവുകയാണ് എയ്ഞ്ചല്.


നമുക്ക് അഡാറ് ലൗ2പിടിച്ചാലോ? ഹണി റോസിനോടുള്ള ഒമർ ലുലുവിന്‍റെ ചോദ്യമേറ്റെടുത്ത് സോഷ്യൽ മീഡിയ!! - Skylark Pictures\nകുട്ടിപ്പാവാടയുമിട്ട് കുടയും ചൂടിനില്ക്കുന്ന ഹണി റോസിന്റെ ചിത്രം അപ്‌ലോഡ് ചെയ്തു കൊണ്ടുള്ള ഒമർ ലുലുവിന്റെ ചോദ്യമിപ്പോൾ സോഷ്യൽ മീഡിയയിൽ വൈറലാവുകയാണ്. തന്റെ ചിത്രമായ അഡാറു ലൗവിന്റെ രണ്ടാം ഭാഗം ചെയ്താലോ എന്നാണ് ഒമറിന്റെ ചോദ്യം. ഒമറിന്റെ തന്നെ ചിത്രമായ ചങ്ക്സിൽ ഹണി റോസ് ഒരു പ്രധാന വേഷം ചെയ്തിരുന്നു. അതിലെ ഹണിയുടെ ഗ്ലാമറസ് അപ്പീൽ മലയാളി പ്രേക്ഷകർ ഏറ്റെടുത്തു.\nHoney Rose നമ്മുക്ക് അഡാറ് ലവ്-2 പിടിച്ചാലോ😁\nGepostet von Omar Lulu am Mittwoch, 22. Juli 2020\nചോദ്യത്തിന് മറുപടിയായി കൂപ്പു കൈകൾ മാത്രമാണ് താരത്തിന് നല്കാനുള്ളത്. അഡാറ് ലൗവിലെ മാണിക്ക മലരായ എന്ന ഗാനം വൻ ഹിറ്റായിരുന്നു. എന്നാൽ ചിത്രം വൻ ബോക്സ് ഓഫീസ് ദുരന്തത്തിലാണ് കലാശിച്ചത്. അഡാറ് ലൗ ന്റെ സെക്കന്റ് പാർട്ട് ഇറക്കുന്നുണ്ടെങ്കിൽ അതിൽ ഹണി റോസിന്റെ വേലക്കാരനായിട്ടെങ്കിലും തനിക്ക് ഒരു റോൾ തരണമെന്നാണ് ഒരു ആരാധകൻ ആവശ്യപ്പെട്ടത്. എന്തായാലും ബാബു ആന്റണി നായകനാകുന്ന പവ്വർ സ്റ്റാറിന്റെ പണിപ്പുരയിലാണ് ഒമറിപ്പോൾ.\nRelated Topics:featuredhoney roseomar lulu


ചൈനയില് ക്രൈസ്തവര്‍ക്ക് നേരെ സൈബര് പരിശോധന ശക്തമാക്കുന്നു, ക്രൈസ്തവരുടെ അക്കൗണ്ടുകള് നിരോധിക്കുന്നു : Marian Pathram\nബെയ്ജിംങ്: ചൈനയിലെ ക്രൈസ്തവര് പലതരത്തിലുള്ള മതപീഡനങ്ങള്‍ക്ക് വിധേയരായിക്കൊണ്ടിരിക്കുന്നു എന്ന വാര്‍ത്തയാണ് ഓരോ ദിവസവും നമ്മെ തേടിയെത്തിക്കൊണ്ടിരിക്കുന്നത്. അതിനിടയില് ഇപ്പോഴിതാ ചൈനയിലെ ക്രൈസ്തവരുടെ സോഷ്യല് മീഡിയാ ഉപയോഗത്തിനും നിയന്ത്രണവും കടുത്ത പരിശോധനയും നേരിടുന്നതായി റിപ്പോര്‍ട്ട്.\nക്രൈസ്തവരുടെ അക്കൗണ്ടിലുള്ള പല സോഷ്യല് മീഡിയ പ്ലാറ്റ് ഫോമുകളും കര്‍ശന നിരീക്ഷണത്തിന് വിധേയമാക്കുന്നുണ്ടെന്നും ചിലതൊക്കെ പിന്‍വലിക്കാന് ആവശ്യപ്പെട്ടിട്ടുണ്ടെന്നുമാണ് വാര്‍ത്ത. അല്മായര് കൈകാര്യം ചെയ്യുന്ന കൊമേഴ്‌സ്യല് വെബ് പ്ലാറ്റ് ഫോമുകള്,വെബ് സൈറ്റ്, എന്നിവയെയും ഇത് ബാധിക്കുന്നുണ്ട്. രൂപതകള് കേന്ദ്രീകരിച്ചുള്ള വീചാറ്റ് എന്ന പബ്ലിക്ക് അക്കൗണ്ടിനും ഭീഷണിയുയര്‍ന്നിരിക്കുന്നതായി ഫാ. പോള് അറിയിച്ചു.\nമതപരമായ കാര്യങ്ങളൊന്നും ഇതുവഴി പ്രസിദ്ധപ്പെടുത്തരുതെന്ന് തനിക്ക് നിര്‍ദ്ദേശം കിട്ടിയതായി അദ്ദേഹം വ്യക്തമാക്കി. കോവിഡ് വ്യാപന സാഹചര്യത്തില് ലൈവ് സ്ട്രീമിങ് വഴി നടന്നുകൊണ്ടിരുന്ന വിശുദ്ധ കുര്‍ബാനയ്ക്കും തടസ്സം നേരിട്ടിട്ടുണ്ട്. ആളുകളെ സോഷ്യല് മീഡിയാ വഴി വിശ്വാസികളാക്കണ്ടാ എന്നാണത്രെ അധികാരികളുടെ നിലപാട്. സഭയുടെ സോഷ്യല് നെറ്റ് വര്‍ക്ക് പരിശോധനാവിധേയമാക്കുന്നുമുണ്ട്.\nചുരുക്കത്തില് ചൈനയില് ക്രൈസ്തവരുടെ ജീവിതം ദിനംപ്രതി വഷളായിക്കൊണ്ടിരിക്കുകയാണ്.


Sreechithran Mj on swami sandeepanandhagiri based issues | സന്ദീപാനനന്ദഗിരിയുടെ പേര് ഷിബുവെന്നല്ല എന്നൊക്കെ അവര്‍ക്കറിയാം; അതാണെങ്കില് തന്നെ എന്താണ് കുഴപ്പം - Malayalam Oneindia\njust now ലോക്ക് ഡൗണ് നീട്ടേണ്ടിവരുമെന്ന് മന്ത്രി; മറ്റു മാര്‍ഗങ്ങളില്ല, മരണം കൂടുന്നു, ജനം സഹകരിക്കുന്നില്ല\n5 min ago ഒരുമിച്ച് ലൈറ്റ് ഓഫ് ചെയ്യല്ലേ, പണികിട്ടും; മോദിയുടെ ആഹ്വാനത്തിനെതിരെ മുന്നറിയിപ്പുമായി മന്ത്രി\n39 min ago യുഎസിന് വന് തിരിച്ചടി വരുന്നു; ഉഗ്രന് വെടി പൊട്ടിച്ച് ട്രംപ്, സൗദിക്ക് പുറമെ മറ്റൊരു അറബ് രാജ്യവും\nPublished: October 29 2018, 13:48 [IST]\nശബരിമലയിലെ സ്ത്രീപ്രവേശന വിധിയെ ശക്തമായി പിന്തുണയ്ക്കുന്ന ഗീതാപ്രഭാഷകനാണ് സ്വാമി സന്ദീപാനന്ദ ഗിരി. കോടതി വിധിക്കെതിരായി നടത്തുന്ന പ്രതിഷേധങ്ങളെയെല്ലാം ശക്തമായി തള്ളിപ്പറഞ്ഞ സന്ദീപാനന്ദ ഗിരിക്കെതിരെ വിവിധ കോണുകളില് നിന്ന് പ്രതിഷേധം ഉയര്‍ന്നിരുന്നു. സോഷ്യല് മീഡിയിയിലെ അസഭ്യവര്‍ഷങ്ങളും അപകീര്‍ത്തി പരാമര്‍ശങ്ങളും കടന്ന് ഈ പ്രതിഷേധങ്ങള് സ്വാമിയുടെ ആശ്രമത്തിനു നേരേയുള്ള അക്രമത്തില് വരെ എത്തിനില്‍ക്കുന്നു.\nസന്ദീപാനന്ദഗിരിയെ ഷിബു എന്ന് വിളിക്കുന്ന രീതിയും ഇതോടൊപ്പം സംഘപരിവാര് കേന്ദ്രങ്ങള് തുടങ്ങിയിരുന്നു. ഇത്തരം പ്രചരണങ്ങള്‍ക്കെതിരെ ശക്തമായി രംഗത്ത് വന്നിരിക്കുകയാണ് രാഷ്ട്രീയ നിരീക്ഷകനായ ശ്രീചിത്തരന്.. ഷിബു എന്നല്ല തന്റെ പേരെന്ന് സ്വാമിതന്നെ പറഞ്ഞിട്ടുണ്ടെങ്കിലും അവര് അത് തന്നെ അലറിക്കൊണ്ടിരിക്കുമെന്ന് ശ്രീചിത്തിരന് ഫേസ്ബുക്ക് കുറിപ്പിലൂടെ വ്യക്തമാക്കുന്നു. അദ്ദേഹത്തിന്റെ കുറിപ്പിന്റെ പൂര്‍ണ്ണരൂപം ഇങ്ങനെ..\nഷിബുവെന്നല്ല എന്നൊക്കെ അവർക്കറിയാം\nഒരു നുണ നൂറാവർത്തിച്ചാൽ സത്യമെന്ന പ്രതീതീയുണ്ടാക്കാനാവും എന്ന ഗീബല്സിന്റെ പഴയ തന്ത്രം ഇന്നും പയറ്റിക്കൊണ്ടിരിക്കുകയാണ് ഹിന്ദുതീവ്രവാദം. സന്ദീപാനനന്ദഗിരിയുടെ പേര് ഷിബുവെന്നല്ല എന്നൊക്കെ അവർക്കറിയാം. ആയിരം തവണ അദ്ദേഹം തന്നെ ആവർത്തിച്ചതാണ് അച്ഛനമ്മമാർ തനിക്കിട്ട പേര് തുളസീദാസ് എന്നാണ് എന്ന്. എങ്കിലും അവർ വന്നിരുന്ന് ‘ഷിബൂ' എന്നലറിക്കൊണ്ടിരിക്കും.\nആയിരം തവണ ആവർത്തിക്കുമ്പോൾ\nആയിരം തവണ ആവർത്തിക്കുമ്പോൾ കുറേപ്പേർ അതായിരിക്കും സന്ദീപാനന്ദഗിരിയുടെ പഴയപേരെന്നു ധരിക്കുമെന്ന് അവർക്കറിയാം. ഇനി അതാണ് പഴയ പേരെന്നു വെക്കുക, എന്താണ് കുഴപ്പമെന്ന് ചിന്തിക്കാനുള്ള ശേഷിയോ ചരിത്രജ്ഞാനമോ ഇല്ലാത്ത ഒരു സമൂഹത്തെയാണ് തങ്ങൾ നേരിടുന്നത് എന്നാണ് ഇവർ കരുതുന്നത്.\nനാരായണഗുരുവിനെ നാണുവെന്നോ, വൈകുണ്ഠസ്വാമികളെ മുത്തുക്കുട്ടിയെന്നോ, വാഗ്ഭടാനന്ദനെ കുഞ്ഞിക്കണ്ണനെന്നോ വിളിക്കുന്നതുകൊണ്ട് അവർക്കെന്തെങ്കിലും ഇടിവുവരുന്നു എന്നു കരുതേണ്ടതില്ലല്ലോ. നവോത്ഥാനപാരമ്പര്യത്തിൽ നിന്ന് കടന്നുവന്ന ഏതു സന്യാസിയുടെയും പൂർവ്വാശ്രമത്തിലെ പേര് അവരെ കളിയാക്കാനായി ഉപയോഗിച്ചിരുന്നു.\n‘ഷിബു’ എന്നോ, ‘ശശി’ എന്നോ\nഅതവരുടെ ആശയങ്ങളെ സ്പർശിച്ചതുപോലുമില്ല. ‘ഷിബു' എന്നോ, ‘ശശി' എന്നോ മുഖം ഒരു വശത്തേക്കു കോട്ടി പുളിച്ച പരിഹാസത്തോടെ വിളിക്കുമ്പോൾ തങ്ങൾ പ്രസരിപ്പിക്കുന്ന അപരനിന്ദയുടെ വിഷം സമൂഹം ഏറ്റെടുക്കും എന്ന ധാരണയാണ് ഇവരുടേത്. കേരളത്തിൽ അതു തെറ്റിദ്ധാരണയാണ്.\nചില മനുഷ്യരുടെ പേരുകൾ മാത്രമല്ല ഇങ്ങനെ പരനിന്ദയ്ക്കായി ചവിട്ടിയരയ്ക്കപ്പെടുന്നത്. ഫെമിനിസത്തിന്റെ അടിസ്ഥാനമെന്തെന്നു പോലും അറിയാത്തവരാണ് ഈയിടെയായി ഫെമിനിച്ചികൾ എന്നൊരു വാക്ക് കൊരുത്തെടുത്തത്. ഫെമിനിസ്റ്റ് എന്ന വാക്കുതന്നെ ഒരു തെറിവാക്കായി ഉപയോഗിക്കുന്നവർ ശബരിമല വിധിക്കു ശേഷം സുലഭമായിക്കഴിഞ്ഞു.\nനാട്ടിൽ സ്ത്രീകളെ കിട്ടാതായപ്പോൾ\nമലകയറാൻ നാട്ടിൽ സ്ത്രീകളെ കിട്ടാതായപ്പോൾ സർക്കാർ മറ്റുസംസ്ഥാനങ്ങളിൽ നിന്ന് ഫെമിനിസ്റ്റുകളെ ആട്ടിത്തൊളിച്ചുകൊണ്ടുവന്നു മലകയറ്റുന്നു എന്നാണ് ഒരു സനാതനഹിന്ദുനേതാവ് കഴിഞ്ഞ ദിവസം പറയുന്നതുകേട്ടത്. ഫെമിനിസ്റ്റ് എന്നാൽ എന്തോ വംശനാശം വന്ന ജീവിവർഗമെന്നോണമാണ് പ്രയോഗങ്ങൾ. മലകയറാൻ വരുന്ന സകലസ്ത്രീകൾക്കുമായി നൽകപ്പെട്ട ടാഗ് അതാണ് താനും.\n‘ഫെമിനിച്ചി’ എന്ന വാക്ക്\nഒരു പഴയ വാക്കിന്റെ സദൃശപദം പിന്നീടുണ്ടാക്കിയാൽ ആദ്യവാക്കിന്റെ സാംസ്കാരികമൂലധനം രണ്ടാമത്തെ പുതിയ വാക്കിൽ പ്രതിഫലിക്കും എന്ന ചോംസ്കിയുടെ നിരീക്ഷണം മനസ്സിലാവാൻ ‘ഫെമിനിച്ചി' എന്ന വാക്ക് നോക്കിയാൽ മതി. ‘ച്ചി' എന്ന അന്ത്യശബ്ദത്തിന് ‘കൂത്തച്ചി' എന്ന പഴയവാക്കിന്റെ ധ്വനിയുണ്ട്.\nസ്ത്രീകൾ മല ചവിട്ടില്ല\nകൂത്ത് ആടിയിരുന്ന അച്ചിമാരുടെ, നർത്തകീനാമധേയത്തിൽ നിന്ന് തരംതാണ് തെറിയായി പരിണമിച്ച കൂത്തച്ചിയുടെ ഓർമ്മ കേൾക്കുന്നവരിലുണർത്തുകയാണ് ഫെമിനിച്ചിയുടെ ലക്ഷ്യം. വീട്ടിൽ അടങ്ങിയിരിക്കുന്ന സ്ത്രീകൾ മല ചവിട്ടില്ല - അപ്പോൾ മല ചവിട്ടുന്ന സ്ത്രീകൾ ഉത്തമകുടുംബിനികളല്ല- അതിനാൽ അവർ ഫെമിനിച്ചികളാകുന്നു. ഇതാണ് ഈ ചിന്തയുടെ റൂട്ട്. ഈ ധാരണയുമായാണ് പാവം സ്ത്രീകളെ നിരത്തിലിറക്കി തെറിജബഘോഷയാത്ര നടത്തിയത്.\nഇനി, ഇപ്പോഴും മലകയറാൻ വരുന്ന സ്ത്രീകളെ ഇവർ വിശേഷിപ്പിക്കുന്ന മറ്റൊരു പേര് നോക്കൂ - ‘മഹിഷി'. അയ്യപ്പകഥകളിലൊന്നായ മഹിഷീനിഗ്രഹത്തിൽ നിന്ന് എടുത്തതെന്ന് പ്രത്യക്ഷത്തിൽ തോന്നും. വാസ്തവത്തിൽ അതിന്റെ വേര് അവിടെയല്ല. കേരളനവോത്ഥാനത്തിന്റെ ചരിത്രത്തിൽ മഹിഷി എന്ന പേരുണ്ട്. നമ്പൂതിരിസ്ത്രീകൾ അന്തർജനസമാജമുണ്ടാക്കിയപ്പോൾ യോഗക്ഷേമസഭയുടെ യാഥാസ്ഥിതികപക്ഷം അതിന്രെ എതിർത്തു.\nകാണിപ്പയ്യൂർ ഉണ്ണിനമ്പൂതിരിയിൽ ലേഖനമെഴുതി. ലേഖനത്തിൽ അദ്ദേഹം എഴുതിയ ഒരു കഥയുണ്ട്. കാള പശുവിനോട് പറഞ്ഞു, നീയെന്നെപ്പോലെ കഷ്ടപ്പെട്ട് പുറത്തെല്ലാം പോയി നിലമുഴുതും പണിയെടുത്തും കഷ്ടപ്പെടണ്ട, തൊഴുത്തിൽ നിന്നോളൂ എന്ന്. കുലസ്ത്രീയായ പശു അതനുസരിച്ചു. അതുകൊണ്ടിന്നും പശുവിനെ ആരും നിലമുഴാൻ കൂട്ടാറില്ല. ഇതുകണ്ട പോത്ത് എരുമയോടും ഇതുതന്നെ പറഞ്ഞു. അപ്പോൾ എരുമ പറഞ്ഞത് അങ്ങനെ നിങ്ങൾ മാത്രം പുറത്തുപോയി ഇഷ്ടം പോലെ നടന്ന് സുഖിക്കണ്ട, എനിക്കും അതിന് അവകാശമുണ്ട് എന്നൊക്കെയാണ്.\n‘ആ മഹിഷികളുടെ പിൻതലമുറക്കാരാണ് നമ്പൂതിരിസമാജമുണ്ടാക്കി പുറത്തേക്കിറങ്ങുന്ന അന്തർജനങ്ങൾ' എന്നായിരുന്നു കാണിപ്പയ്യൂരിന്റെ ലേഖനം. ആ മഹിഷിയെന്ന വിശേഷണമാണ് ഇന്ന് മലയിലേക്ക് കയറാനൊരുങ്ങുന്ന സ്ത്രീകളിലേക്കെത്തുന്നത്. ആ വാക്കിൽ വർണ്ണവിദ്വേഷവും ജാതിവിദ്വേഷവും സ്ത്രീവിദ്വേഷവും ഒരുപോലെ നുരയ്ക്കുന്നു. അതൊരു അഭിമാനകരമായ പ്രയോഗമായി ഇവർ എടുത്തണിയുകയും ചെയ്യുന്നു.\nവാക്കുകൾക്ക് പിന്നിൽ ചരിത്രം തിരയടിക്കുന്നു. ഈ നശിച്ചകാലവും നാം മറികടക്കും. നശിച്ച ഭാഷയെ നാം മറികടന്നതുപോലെ.\nswami sandeepananda giri sabarimala thiruvananthapuram സ്വാമി സന്ദീപാനന്ദ ഗിരി ആക്രമണം ശബരിമല തിരുവനന്തപുരം sabarimala women entry\nSreechithran Mj on swami sandeepanandhagiri based issues\nStory first published: Monday, October 29, 2018, 13:48 [IST]


ashtamoorthy | എഴുത്തുകാരുടെ മരണം - MarunadanMalayalee.com\nApril 30, 2016 | 04:31 PM IST | Permalink\nസാംസ്‌കാരിക നായകപദവി, സാഹിത്യകാരന്മാർക്കു മാത്രം (പുല്ലിംഗം തന്നെ!) പതിച്ചുകിട്ടിയ ഒരു കാലമുണ്ടായിരുന്നു. ഭരണകർത്താക്കൾക്കും കലാകാരന്മാർക്കും സാമൂഹ്യ-മത പ്രമാണിമാർക്കുമൊക്കെ മേലെ സാഹിത്യപ്രവർത്തകർക്കു സാംസ്‌കാരിക പദവി കൈവന്നിരുന്നു, അന്നൊക്കെ. എഴുത്തുകാരൻ എന്നത് ഒരു വ്യക്തിയല്ല, ആധുനികതയുടെ ഏറ്റവും വലിയ സാംസ്‌കാരിക മൂലധന ഉടമയായ സ്ഥാപനമോ വ്യവസ്ഥയോ ഒക്കെയായി കണക്കാക്കപ്പെട്ട നാളുകൾ. സാഹിത്യം സംസ്‌കാരത്തിന്റെ നടുനായകത്വം വെട്ടിപ്പിടിച്ച കാലം. ഇന്ന് പക്ഷെ അത് ചരിത്രത്തിന്റെ ഭാഗമായിക്കഴിഞ്ഞു.\nമലയാളിയുടെ സാഹിത്യത്തിനും വായനയ്ക്കുമൊക്കെ കഷ്ടിച്ച് ഒന്നര നൂറ്റാണ്ടിന്റെ ചരിത്രമേയുള്ളു. ഇരുപതാം നൂറ്റാണ്ടിന്റെ തുടക്കത്തിൽ പോലും തിരുവിതാംകൂറിലും കൊച്ചിയിലും മലബാറിലുമായി ആകെയുണ്ടായിരുന്ന പത്രപ്രചാരം അയ്യായിരം കോപ്പിയാൺ സാക്ഷരത പത്തുശതമാനത്തിൽ താഴെയും. 1774 മുതൽ 1900-മാണ്ടുവരെ മലയാളത്തിൽ ഒട്ടാകെ അച്ചടിക്കപ്പെട്ട പുസ്തകങ്ങളുടെ എണ്ണമാകട്ടെ, 977 മാത്രവും. അതിൽ ബഹുഭൂരിപക്ഷവും മതഗ്രന്ഥങ്ങളായിരുന്നു എന്നും ഓർക്കണം. വായനശാലകൾ തീർത്തും കുറവ്. സാഹിത്യത്തിന്റെ എഴുത്തും വായനയുമൊക്കെ ചെറിയൊരു വിഭാഗം സവർണ-ഉപരി, മധ്യവർഗങ്ങളിൽ ഒതുങ്ങിനിന്നിരുന്ന അവസ്ഥ. എങ്കിലും ക്രമേണ പത്രം, പുസ്തകം, ആനുകാലികം എന്നീ മൂന്നു മാദ്ധ്യമങ്ങളും വായനശാലകളും പ്രസാധകരും ഉൾപ്പെടെയുള്ള സ്ഥാപനങ്ങളും ഗദ്യസാഹിത്യരൂപങ്ങളും സാക്ഷരതാ-വായനാ നിരക്കുകളുമൊക്കെ വർധിച്ചുവന്നു. നൂറ്റാണ്ടിന്റെ മധ്യത്തോടെ സാഹിത്യവും അതിന്റെ വായനയും മലയാളിയുടെ ജനപ്രിയസംസ്‌കാരത്തിന്റെ നട്ടെല്ലായി മാറി.\nഎല്ലാം വളരെപ്പെട്ടെന്നായിരുന്നു. പുതിയ നൂറ്റാണ്ടിൽ സാഹിത്യം എടുക്കാച്ചരക്കും സാഹിത്യസ്ഥാപനങ്ങൾ ആളൊഴിഞ്ഞ അരങ്ങുകളുമായി മാറി. നായകപദവിയെന്നല്ല, ഉപനായക പദവിപോലും നഷ്ടമായി സാഹിത്യത്തമ്പുരാക്കന്മാർ പെരുവഴിയിലായി. കഴിഞ്ഞ നൂറ്റാണ്ടിന്റെ രണ്ടാം പകുതിയിൽ സിനിമ എത്രമേൽ ജനപ്രിയമായിട്ടും സാഹിത്യത്തിനു തരക്കേടൊന്നും വന്നിരുന്നില്ല. പക്ഷെ 1990കളിൽ ടെലിവിഷൻ പ്രചരിച്ചതോടെ കഥ മാറി. പലരും കരുതുംപോലെ, സിനിമയും റേഡിയോയുമല്ല, സാഹിത്യവും സാഹിതീയ സംസ്‌കാരവുമാണ് ടെലിവിഷനു മുന്നിൽ തലകുത്തി വീണത്. കാരണം, സാഹിത്യത്തെപ്പോലെതന്നെ മറ്റൊരു കാലത്തിന്റെ സാംസ്‌കാരിക ഭാവുകത്വത്തെ അഴിച്ചുപണിയുകയായിരുന്നു, ടെലിവിഷൻ. അച്ചടിമാദ്ധ്യമത്തിന്റെ സാംസ്‌കാരിക യുക്തിയായി സാഹിത്യം വ്യവസ്ഥപ്പെട്ടപോലെ ഇലക്ട്രോണിക് മാദ്ധ്യമങ്ങളുടെ സാംസ്‌കാരിക യുക്തിയായി ടെലിവിഷൻ വ്യവസ്ഥപ്പെട്ടു. സാഹിത്യകാരന്മാരുടെ സാംസ്‌കാരിക നായകപദവിക്കൊപ്പം സാഹിത്യത്തിന്റെ സാമൂഹ്യപദവികളും അതിവേഗം റദ്ദാക്കപ്പെട്ടു. യഥാർഥത്തിൽ റേഡിയോ, സിനിമ എന്നിവയ്ക്കു സമാന്തരമായി 1950കൾ തൊട്ടാണ് മലയാളത്തിൽ സാഹിത്യവും വൻപ്രചാരവും ജനപ്രീതിയും സാംസ്‌കാരികപദവിയും നേടുന്നത്. നാലു പതിറ്റാണ്ടു നീണ്ടുനിന്ന ആ പ്രതിഭാസം, ചരിത്രപരമായ ഒരു വൈരുധ്യമെന്നോണം, മലയാളിയുടെ സാക്ഷരതാനിരക്ക് നൂറുശതമാനമായ കാലത്തോടെ ഏതാണ്ടവസാനിച്ചു തുടങ്ങി. ടെലിവിഷനോടൊപ്പം, ആഗോളവൽക്കരണക്കാലത്ത് മലയാള ഭാഷാ, സാഹിത്യമണ്ഡലങ്ങളിൽ പ്രകടമായ ചില മാറ്റങ്ങൾ ഇവയാണ്:\n1. ജനപ്രിയസാഹിത്യത്തിന്റെയും വാരികകളുടെയും തകർച്ച.\n2. വായനശാലകളുടെ തളർച്ച.\n3. സാഹിത്യകൃതികളുടെ, വിശേഷിച്ചും കവിത, നാടകം തുടങ്ങിയവയുടെ വില്പനയിലുണ്ടായ ക്ഷീണം.\n4. ഇംഗ്ലീഷ് ഭാഷയ്ക്ക് പഠനമാദ്ധ്യമമെന്ന നിലയിൽ കൈവന്ന അസാധാരണമായ സ്വീകാര്യത.\n5. സാഹിത്യപ്രസിദ്ധീകരണങ്ങൾ നേരിട്ട തിരിച്ചടി.\n6. സാഹിത്യസ്ഥാപനങ്ങൾക്കു സംഭവിച്ച വിലയിടിവ്.\n7. സാഹിത്യകാരന്മാർക്കു പകരം ഇതര സാംസ്‌കാരിക മേഖലകളിൽ നിന്നുള്ളവർക്കു കൈവന്ന താരപദവി.\n8. പുതിയ തലമുറക്ക് സാഹിത്യവായനയോടുണ്ടായ വൈമുഖ്യം.\n9. റേഡിയോ, സിനിമ, ടിവി തുടങ്ങിയ മാദ്ധ്യമങ്ങൾ സാഹിതീയതയിൽ നിന്ന് അകന്നത്.\n10. വായനക്കു പകരം കാഴ്ച മുഖ്യ സാംസ്‌കാരിക ഭാവുകത്വമായിത്തീർന്നത്.\n11. ഇലക്ട്രോണിക് മാദ്ധ്യമങ്ങളുടെ വമ്പൻ പ്രചാരവും മേൽക്കോയ്മയും.\n12. അച്ചടി, കടലാസ് എന്നീ മാദ്ധ്യമങ്ങൾക്കു പകരം ഓൺലൈൻ, സാമൂഹ്യമാദ്ധ്യമങ്ങൾക്കുണ്ടായ സ്വീകാര്യത.\nഈ കാലത്തിന്റെയും അവസ്ഥകളുടെയും നേർക്ക് ഒരെഴുത്തുകാരൻ നടത്തുന്ന ഗൃഹാതുരത നിറഞ്ഞ നോട്ടപ്പാടുകളാണ് അഷ്ടമൂർത്തിയുടെ ഈ പുസ്തകം. മേൽപറഞ്ഞ മാറ്റങ്ങളോടുള്ള പ്രതികരണം അങ്ങേയറ്റം നർമഭരിതവും വിമർശനാത്മകവും ചിലപ്പോഴെങ്കിലും സങ്കടകരവുമായി നിർവഹിക്കുന്ന, അതീവ വായനാപരതയുള്ള സാഹിതീയ വിചാരങ്ങൾ.\n2007 മുതൽ ജനയുഗം പത്രത്തിന്റെ ഞായറാഴ്ചപ്പതിപ്പിലെഴുതിയ 'വിചാരം' എന്ന പംക്തിയിലാണ് അഷ്ടമൂർത്തിയുടെ ഈ ലേഖനങ്ങൾ മിക്കതും പ്രസിദ്ധീകരിക്കപ്പെട്ടത്. ചിലത് ദേശാഭിമാനി വാരികയിലും. ഇരുന്നൂറിലധികം രചനകളിൽ നിന്ന് സാഹിത്യസംബന്ധിയായ ഇരുപത്തൊൻപതെണ്ണം തെരഞ്ഞെടുത്തവതരിപ്പിക്കുന്ന ഗ്രന്ഥമാണ്, ആർക്കുവേണം എഴുത്തുകാരനെ? എഴുത്തുകാരൻ എന്ന നിലയിൽ ആധുനിക മലയാളി അനുഭവിച്ച ആർഭാടപൂർണമായ സാംസ്‌കാരിക ജീവിതത്തിന് ആധുനികാനന്തരം സംഭവിച്ച വിപര്യയത്തിന്റെ സാമൂഹ്യവിചാരണകളാണ് ഈ രചനകളോരോന്നും. പുസ്തക വിജ്ഞാനീയം മുതൽ സാഹിത്യനിരൂപണം വരെയും സാംസ്‌കാരിക സമ്മേളനങ്ങൾ മുതൽ സാഹിതീയ പ്രഭാഷണങ്ങൾ വരെയും അവതാരികകൾ മുതൽ പുരസ്‌കാര വ്യവസായം വരെയും മാതൃഭാഷാവാദം മുതൽ മാദ്ധ്യമവിമർശനം വരെയും സാഹിത്യകാരന്മാരുടെ ആത്മരതിയും പരപുച്ഛവും മുതൽ അല്പത്തരവും ഭാവനാദാരിദ്ര്യവും വരെ.... പരന്നുകിടക്കുന്ന വിഷയമേഖലകൾ അഷ്ടമൂർത്തിയുടെ ഈ രചനകളുടെ കാലിക പ്രസക്തിയും സാംസ്‌കാരികമൂല്യവും മാത്രമല്ല, സാഹിത്യവിചാരശീലങ്ങളും സൗന്ദര്യശിക്ഷണരീതികളും വ്യക്തമാക്കുന്നുണ്ട്.\nഈ പുസ്തകത്തിലെ ഏറ്റവും കൂടുതൽ ലേഖനങ്ങളിൽ പല നിലകളിൽ ആവർത്തിച്ചുവരുന്ന വിഷയം കേരളീയ സമൂഹത്തിൽ എഴുത്തുകാർക്കു സംഭവിച്ച വിഗ്രഹധ്വംസനമാണ്. അഥവാ സാംസ്‌കാരിക നായക പദവിയിൽ നിന്ന് അവർക്കുണ്ടായ പതനം. പൊതുചടങ്ങുകളിൽ സിനിമാ, ടെലിവിഷൻ താരങ്ങൾക്കും വ്യാപാരിവ്യവസായികൾക്കും മത-ജാതി പുരോഹിതർക്കും രാഷ്ട്രീയ നേതാക്കൾക്കുമൊക്കെ പിന്നിൽ മാത്രം ഇടം കിട്ടുന്ന എഴുത്തുകാർ; കോളേജ് കാമ്പസുകളിൽ ആരും തിരിഞ്ഞുനോക്കാതെ അവഗണിക്കപ്പെടുന്ന സാഹിത്യകാരന്മാർ; പരിപാടിയിൽ പങ്കെടുക്കാൻ ക്ഷണിക്കപ്പെട്ടാലും കാലണ പ്രതിഫലം കിട്ടാത്തവർ... അഷ്ടമൂർത്തിയുടെ ആത്മനിഷ്ഠവും വസ്തുനിഷ്ഠവുമായ രോഷവും നിന്ദയും അണപൊട്ടിയൊഴുകുന്ന രചനകളാണ് ഇവയോരോന്നും. എഴുത്തുകാരൻ എവിടെയിരിക്കണം? എഴുത്തുകാരന് ആരാണ് വിലനിശ്ചയിക്കുന്നത്? എഴുത്തുകാരനും ഓതിക്കനും, സാംസ്‌കാരികനായകരെ ആർക്കാണുപേടി? ഉപഹാരങ്ങൾ എവിടെ സൂക്ഷിക്കും? ആർക്കുവേണം എഴുത്തുകരനെ? എന്നിങ്ങനെ എത്രയെങ്കിലും രചനകൾ.\nഎഴുത്തിന്റെയും സാഹിത്യത്തിന്റെയും സ്ഥാപനങ്ങൾക്കു നേരെയുള്ള വിമർശനങ്ങൾ മുതൽ എഴുത്തുകാരുടെ ആത്മവിശ്വാസക്കുറവിനെയും അല്പശാസനങ്ങളെയും സാഹിത്യകാരനാകാനുള്ള സൂത്രപണികളെയും മറ്റും പരിഹസിക്കുന്ന രചനകൾവരെയാണ് മറ്റൊരു വിഭാഗം. മകൾ കവിതയെഴുതുന്നുണ്ട്, എഴുത്തുകാരന്റെ ആരാധകർ, കഥാകുലപതീയം, മുന്മൊഴിക്കൊരുവിൻ മൊഴി, വായിച്ചുവോ എന്റെ പുസ്തകം, ഞങ്ങൾ എഴുത്തുകാർക്കു കൊമ്പുണ്ട്, കേട്ടോ !, ആരാണ് എഴുത്തുകാരൻ എന്നിങ്ങനെയുള്ളവ.\nഅവതാരിക എഴുതിക്കാൻ വന്ന വിദ്വാൻ, ഇക്കാലത്ത് പുസ്തകങ്ങൾ കയറിനിൽക്കുന്ന പൊയ്ക്കാലുകളുടെ എണ്ണം പറഞ്ഞ് അഷ്ടമൂർത്തിയെ ഭയപ്പെടുത്തുന്ന രസകരമായ ഒരു സന്ദർഭം നോക്കുക:\n''ഈയിടെ ഒരെഴുത്തുകാരൻ തന്റെ പുസ്തകത്തിന്റെ ഡിടിപി പ്രതിയുമായി എന്റെ അടുത്തു വന്നു. മറിച്ചുനോക്കിയപ്പോൾ അതിന് അവതാരികയുണ്ട്. പുസ്തകം ആശ്വാസത്തോടെ തിരിച്ചു കൊടുത്തപ്പോൾ അദ്ദേഹം പറഞ്ഞു: 'എനിക്ക് ഇതിനൊരു പിൻകുറി വേണം.' അത്തരം ഒരു കുറിയേപ്പറ്റി വിവരമില്ലാത്തതിനാൽ അതെന്താണെന്ന് അന്വേഷിച്ചു. കഷ്ടം, ഇതുപോലും അറിയില്ലേ എന്ന ഭാവത്തിൽ അദ്ദേഹം പറഞ്ഞുതന്നു. 'പുസ്തകത്തിന് ഇപ്പോൾ തന്നെ മുന്മൊഴി എഴുതികിട്ടിയിട്ടുണ്ട്. അതാണ് താങ്കൾ കണ്ടത്. പുസ്തകത്തിന് തുടക്കത്തിൽ എന്റെ മുഖമൊഴിയുമുണ്ട്. അതും ശ്രദ്ധിച്ചിട്ടുണ്ടാവുമെന്നു കരുതുന്നു. ഇനിവേണ്ടത് പിൻകുറിയാണ്. പിന്മൊഴി എന്നു പറയും.' പിന്മൊഴി എന്നു വച്ചാൽ പിൻചട്ടയിൽ വരേണ്ട വരികളല്ലേ എന്ന് അറിയാതെ ഞാൻ ചോദിച്ചുപോയി. 'അത് പുറമൊഴി അഥവാ ബ്ലർബ്ബ്,' പുച്ഛം പുറത്തു കാണിക്കാത്തിരിക്കാൻ പണിപ്പെട്ട് അദ്ദേഹം തുടർന്നു. 'പിന്മൊഴി എന്നുവച്ചാൽ പുസ്തകത്തേക്കുറിച്ചുള്ള ഗൗരവതരമായ ഒരു വിലയിരുത്തലാണ്. പഠനം എന്നതിന്റെ മറുമൊഴി.' ഇപ്പോൾ ഇത്തരം മൊഴികളില്ലാതെ ഇപ്പോൾ ഒരു പുസ്തകവും ഇറങ്ങാറില്ലാ എന്ന് അദ്ദേഹം എനിക്ക് പറഞ്ഞു തന്നു.'' മുഖമൊഴി, മുന്മൊഴി, പിന്മൊഴി, പുറമൊഴി, പറ്റുമെങ്കിൽ ഒരു നടുമൊഴിയും ഓരോ ലേഖനത്തിന്റേയും കഥയുടേയോ തുടക്കത്തിലുള്ള മേൽമൊഴി കൂടിയായാൽ വിശേഷമായി. ഇതാണ് ഇപ്പോഴത്തെ ട്രെന്റ്. ഏതുപ്രസാധകരെ സമീപിച്ചാലും അവർ ആദ്യം ആരായുക ആരുടെയാണ് മുന്മൊഴിയെന്നാണ്. മുഖചിത്രത്തിൽത്തന്നെ എന്തെങ്കിലും മൊഴി ആവാം എന്നും പറയുന്നുണ്ട്. 2014 -ലെ ഏറ്റവും മികച്ച നോവൽ എന്ന മട്ടിൽ ഒറ്റ വാചകം. അതിന് മുതൽ മൊഴി എന്നു പറയും.' ഒരുപന്യാസത്തിന്റെ ഉപസംഹാരം പോലെ അദ്ദേഹം ദീർഘമായി ഒന്നു നിശ്വസിച്ചു. ഇനി അവതാരിക എഴുതുമ്പോൾ ഇതൊക്കെ മനസ്സിൽ കരുതണം എന്ന് ഞാൻ ഉറപ്പിച്ചു.''\nതന്റെ വായനാജീവിതത്തെയും സാഹിത്യഭാവനയെയും അനുഭൂതി ലോകങ്ങളെയും നിരന്തരം വേട്ടയാടുന്ന ചെറിയ ചെറിയ കുറ്റബോധങ്ങൾ മുതൽ മുൻതലമുറയിലെ സങ്കടകരമായ എഴുത്തുജീവിതങ്ങളെക്കുറിച്ചുള്ള ഓർമക്കുറിപ്പുകൾ വരെയുള്ളവ ആവിഷ്‌കരിക്കുന്നവയാണ് ഈ പുസ്തകത്തിലെ ഏറ്റവും ഹൃദയസ്പർശിയായ ലേഖവനങ്ങൾ. ചിതലരിച്ച പുസ്തകങ്ങൾ, ഹസ്സൻ നാസിറിനെ ആരു വായിക്കുന്നു?, ഇതെന്റെ മാംസമാണെടുത്തുകൊള്ളുക, മരണം തുറന്ന വാതി ലുകൾ, മരിച്ചുപോയവരുടെ സ്മാരകങ്ങൾ, തുറക്കാത്ത പുസ്തകങ്ങൾ തുടങ്ങിയവയൊക്കെ ഉദാഹരണമാണ്. കെ.സി. ഫ്രാൻസിസ് എന്ന കവി, തന്റെ വളയാത്ത നട്ടെല്ലും കുനിയാത്ത ശിരസ്സും മൂലം സാഹിത്യവേദികളിൽനിന്നു പുറന്തള്ളപ്പെട്ട കഥ പറയുന്ന 'ജീവിതത്തിന്റെ തിരസ്‌കാരങ്ങ'ളിൽ നിന്നൊരു ഭാഗം വായിക്കുക.\n'' 'ഇനി' എന്ന പേരിൽ ഫ്രാൻസിസ്മാഷടെ ഒരു കവിതയുണ്ട്. ''കഷ്ടമെന്തെഴുത്തൊക്കെ നിറുത്തിയോ'' എന്ന് സന്തോഷത്തോടെ ചോദിക്കുന്നവരോട് ''പീടികയ്ക്കുള്ളിൽ കണക്കെഴുതാൻ പോകുന്നൂ ഞാൻ, പേടിവേണ്ടിനിയെന്നെ, യാശ്വസിച്ചാലും നിങ്ങൾ'' എന്നാണ് കവിയുടെ മറുപടി. എന്നാലും 'ജീവിതസമര'ത്തിൽനിന്ന് പിൻവാങ്ങാൻ ഉദ്ദേശിക്കുന്നില്ലെന്ന് മാഷടെ ആ പേരിലുള്ള ആറുവരിക്കവിത പ്രഖ്യാപിക്കുന്നു: ''ഇരുൾമുറ്റും രാത്രി,യിടയ്ക്കിടിവെട്ടും മഴയും/ അലമാലകളാൽ ചീറിപ്പുളയുന്നൊരു പുഴയും / എൻ കരമോ കുഴയും, ഞാനെന്നാലും തുഴയും!'' ഇതുതന്നെയാവണ്ടേ തിരസ്‌കരിക്കപ്പെട്ടവർ പാടേണ്ട സംഘഗാനം? ''\nഎത്രയെങ്കിലും സാഹിത്യകാരന്മാരുടെ മരണവും മരണാനന്തരമുള്ള സമൂഹത്തിന്റെ മറവിയും ഹൃദയവേദനയോടെ പകർത്തുന്ന രചനകളിലൊന്നാണ് 'മരണം തുറക്കുന്ന വാതിലുകൾ' ജീവിതത്തിലെക്കാൾ വലിയ പദവികൾ മരണാനന്തരം കിട്ടും എന്ന മോഹവുമായി മരിച്ചുപോകുന്ന എഴുത്തുകാരാണ് നമുക്കുചുറ്റുമുള്ളത്. ഇവർക്കിടയിലാണ് ബാലചന്ദ്രൻ ചുള്ളിക്കാട് വേറിട്ടുനിൽക്കുന്നത്. ബാലചന്ദ്രന്റെ വാക്കുകൾ അഷ്ടമൂർത്തി ഉദ്ധരിക്കുന്നു.\n''പ്രിയ സുഹൃത്തുക്കളേ, ഞാൻ ചത്താൽ ശവം ഉടൻ മെഡിക്കൽ കോളേജിനു വിട്ടുകൊടുക്കണം. എന്റെ ശവം പൊതുദർശനത്തിനു വെയ്ക്കരുത്. ചാനലുകളിൽ ശവപ്രദർശനം നടത്തരുത്. ശവത്തിൽ പൂക്കൾ വച്ച് പൂക്കളെ അപമാനിക്കരുത്. സർക്കാർ ബഹുമതിയും ആചാരവെടിയും ഒരിക്കലും അനുവദിക്കരുത്. ദയവായി ആരും അനുശോചിക്കരുത്. സ്തുതിക്കരുത്. എന്നേക്കാൾ നന്നായി കവിത എഴുതുന്ന ധാരാളം കവികളുണ്ട്. ഇനിയും ഉണ്ടാകും. അതിനാൽ എന്റെ മരണം തീരാനഷ്ടമാണെന്ന് പച്ചക്കള്ളം പറഞ്ഞ് എന്റെ ഓർമയെ അപമാനിക്കരുത്. എന്റെ ഭാര്യയുടെ ദുഃഖത്തിൽ പങ്കുചേരരുത്. അത് അവൾക്ക് മാത്രമുള്ള എന്റെ തിരുശേഷിപ്പാണ്. എന്റെ പേരിൽ അവാർഡ് ഏർപ്പെടുത്തരുത്. സാഹിത്യ അക്കാദമിയുടെ ചുമരിൽ എന്റെ പടം തൂക്കരുത്. എനിക്ക് സ്മാരകം ഉണ്ടാക്കരുത്. എന്റെ കവിതയ്ക്ക് എന്റെ സ്മരണ നിലനിർത്താനാവുന്നില്ലെങ്കിൽ എന്നേക്കുമായി എല്ലാവരും വിസ്മരിക്കുന്നതാണ് എനിക്കു സന്തോഷം.'\nമലയാള ഭാഷ, വിദ്യാഭ്യാസരംഗത്തും മാദ്ധ്യമരംഗത്തും സാങ്കേതികവിദ്യയുടെ രംഗത്തുമൊക്കെ നേരിടുന്ന പ്രതിസന്ധികളെക്കുറിച്ചു ഖേദിക്കുന്ന ലേഖനങ്ങൾ പലതുണ്ട് ഈ പുസ്തകത്തിൽ. മാതൃഭാഷാ മൗലികവാദികളുടെ തീവ്രവാദം അഷ്ടമൂർത്തിക്കില്ല. എങ്കിലും ഭാഷമനുഷ്യന് വേണ്ടിയാണ്, മനുഷ്യൻ ഭാഷ്‌യ്ക്കുവേണ്ടിയല്ല എന്ന യുക്തിയോടു പൊരുത്തപ്പെടാനും അദ്ദേഹം തയ്യാറല്ല. ഇംഗ്ലീഷ് പദങ്ങളുപയോഗിച്ചാൽ മലയാളഭാഷയ്ക്ക് അതിന്റെ ചരിത്രവും ചൈതന്യവും നഷ്ടമാകും എന്നു വിശ്വസിക്കുന്ന ശുദ്ധഗതിക്കാരനാണ്, ചിലയിടത്തെങ്കിലും അഷ്ടമൂർത്തി.\nപുസ്തകവും എഴുത്തുകാരുടെ ജീവിതവും തമ്മിലുള്ള രക്തസ്‌നാതമായ ഏടുകൾ മറനീക്കുന്ന, കിടിലം കൊള്ളിക്കുന്ന സ്മൃതിചിത്രങ്ങളാണ് മറ്റുചില രചനകൾ. കടലാസിൽ അച്ചടിച്ച പുസ്തകത്തിന് ലോകത്തെവിടെയും സംഭവിക്കുന്ന തിരോഭാവത്തിന്റെ ഹൃദയസ്പർശിയായ വിവരണമാണ് 'തീയിലെരിയുന്ന പുസ്തകങ്ങൾ' മുതൽ 'പുസ്തകത്തിന്റെ ഇ- ജീവിതം' വരെയുള്ള രചനകൾ.\nപുസ്തകങ്ങളെ രക്തവും മാംസവും മജ്ജയും ജീവനുമുള്ള മനുഷ്യരെപ്പോലെ കാണുന്ന ഒരു തലമുറയുടെ വക്താവാണ് അഷ്ടമൂർത്തി. ദുഃഖസാന്ദ്രമായ ചെറുകഥകൾപോലെയാണ് ഈ പുസ്തകത്തിലെ പലകുറിപ്പുകളും നമുക്കനുഭവപ്പെടുക. വസ്തുതകളെ ഭാവനാത്മകവും ഭാവനകളെ വസ്തുതാപരവുമാക്കുന്ന മാന്ത്രിക വിദ്യ അഷ്ടമൂർത്തിക്കറിയാം. വസ്തുതാപരവും ചരിത്രപരവുമാകുമ്പോൾതന്നെ ഭാവബന്ധവും വികാരനിർഭരവും മനുഷ്യത്വപൂർണവുമായ വിശകലനങ്ങളായി ഇവ മാറുന്നു.\n1990 കളുടെ തുടക്കം മുതലുള്ള കാലത്ത് മലയാളിയുടെ സാഹിത്യവായനയിലും പുസ്തകാഭിരതിയിലും മാത്രമല്ല, അച്ചടി സംസ്‌കാരത്തിൽ തന്നെയും സംഭവിച്ച ഭാവുകത്വപരിണാമങ്ങളെ, ആധുനികതയുടെ അനുഭൂതിലോകങ്ങളെ മുൻനിർത്തി വിചാരണ ചെയ്യുന്ന രചനകളാണ് ഈ പുസ്തകത്തിലുള്ളത്. സാംസ്‌കാരികമണ്ഡലത്തിൽ പുസ്തകം, സാഹിത്യം, വായന, ആസ്വാദനം തുടങ്ങിയവയ്ക്കുണ്ടായിരുന്ന സ്ഥാനം, എഴുത്തുകൾക്കുണ്ടായിരുന്ന ബിംബവൽകൃത പദവികൾ, സാഹിത്യപ്രസിദ്ധീകരണങ്ങൾ, പ്രസാധകർ, സ്ഥാപനങ്ങൾ, പുരസ്‌കാരങ്ങൾ തുടങ്ങിയയ്ക്കു സംഭവിച്ച ശൈഥില്യം, നിസ്വരും ദുർബലരുമായ എഴുത്തുകാർ തങ്ങളുടെ ഭാവനാജീവിതത്തിനു മറ്റാരും കല്പിച്ചു കൊടുക്കാത്ത മൂല്യത്തെക്കുറിച്ചുന്നയിക്കുന്ന സങ്കടങ്ങൾ.... ഒന്നും അഷ്ടമൂർത്തി കാണാതെയും കേൾക്കാതെയുമിരിക്കുന്നില്ല. ചുരുക്കിപ്പറഞ്ഞാൽ ആധുനികതയുടെ അന്ത്യത്തോടെ സാഹിത്യത്തെ മാറ്റി പ്രതിഷ്ഠിച്ച് ഈ സാംസ്‌കാരികരൂപങ്ങൾ മേൽക്കൈനേടിയ കേരളീയപൊതുമണ്ഡലത്തിൽ 'എഴുത്തുകാർ' എന്ന സാംസ്‌കാരിക ബിംബങ്ങൾക്കും എഴുത്ത് എന്ന സാഹിതീയ പ്രക്രിയയ്ക്കും സംഭവിച്ച പദവിനഷ്ടത്തിന്റെ വിലാപഗീതങ്ങളാണ് ഈ പുസ്തകത്തിലുള്ളത്. സാഹിതീയാധുനികതയുടെ ചരമഗീതങ്ങൾ.\nഎന്നു മുതലാണ് കേളേജുകുട്ടികൾക്ക് എഴുത്തുകാരെ വേണ്ടാതായത്?\nകുറേ കൊല്ലങ്ങൾക്ക്മുമ്പ് തൃശ്ശൂർ സെന്റ് തോമസ് കോളേജിൽ യൂണിയൻ ഉദ്ഘാടനത്തിനു പോയി. സച്ചിദാനന്ദനും രാമചന്ദ്രൻ മൊകേരിയും ഒക്കെയുണ്ടായിരുന്നു വേദിയിൽ. സച്ചിദാന്ദന്റെ ഉദ്ഘാടനപ്രസംഗവും എന്റെ ആശംസയും കഴിഞ്ഞ് ആർട്‌സ് ക്ലബ് ഉദ്ഘാടനത്തിന് മൊകേരിയെ ക്ഷണിക്കുന്നതിനു മുമ്പ് ഫൈൻ ആർട്‌സ് സെക്രട്ടറി മൈക്കിനു മുമ്പിലെത്തി. നീണ്ട ഒരു ക്ഷമാപണമായിരുന്നു പിന്നീടു നടന്നത്. ആർട്‌സ് ക്ലബ് ഉദ്ഘാടനത്തിന് ജയറാം എന്ന സിനിമാ നടനെ കൊണ്ടുവരാം എന്നു വാഗ്ദാനം ചെയ്താണത്രേ ആർട്‌സ് ക്ലബിലേക്കു മത്സരിച്ചത്. ജയറാമിനെ കിട്ടിയില്ല. അപ്പോൾ ജഗതിയെ നോക്കി. അയാളേയും കിട്ടിയില്ല. എന്തിന് ജഗദീഷിനെപ്പോലും കിട്ടിയില്ല. വേറെ ഒരു നിവൃത്തിയുമില്ലാതെയാണ് രാമചന്ദ്രൻ മൊകേരിയെ കൊണ്ടുവന്നത്. ഇതായിരുന്നു ക്ഷമാപണസാരം. ഞാൻ രാമചന്ദ്രൻ മൊകോരിയെ നോക്കി. സ്വതേ പൊട്ടിത്തറിക്കേണ്ട ആളാണ്. പക്ഷേ ആൾ തികച്ചും അക്ഷോഭ്യനായി ഇരിക്കുകയാണ്. എനിക്ക് ദേഷ്യവും സങ്കടവുമൊക്കെ വന്നു. എന്റെ പ്രസംഗം കഴിഞ്ഞിരുന്നതുകൊണ്ട് ഒന്നു പൊട്ടിത്തെറിക്കാൻ അവസരവുമില്ല.\nഅതു കഴിഞ്ഞ് പത്തുകൊല്ലം കഴിഞ്ഞിരിക്കണം. ഗുരുവായൂർ ശ്രീകൃഷ്ണ കോളേജിലേയ്ക്ക് യൂണിയൻ ഉദ്ഘാടനത്തിനു പോവുകയാണ്. വഴിയിൽ വച്ചുതന്നെ കുട്ടികൾ തമ്മിൽ എന്തോ കുശുകുശുക്കുന്നത് ഞാൻ ശ്രദ്ധിച്ചു. കുറേ ചെന്നപ്പോൾ സഹികെട്ട് എന്താണ് കാര്യമെന്നു ഞാൻ തിരക്കി. ആദ്യം ഒഴിഞ്ഞുമാറാൻ നോക്കിയെങ്കിലും ഒടുവിൽ അവർ സത്യം പറഞ്ഞു. ഞാൻ ചെന്നിറങ്ങുമ്പോൾ കോളേജിൽ എന്താണ് സംഭവിക്കുക എന്നായിരുന്നു അവരുടെ വേവലാതി. കുഞ്ചാക്കോ ബോബനെ കൊണ്ടുവരാം എന്നു പറഞ്ഞ് പെൺകുട്ടികളെ മോഹിപ്പിച്ചിരുന്നു യൂണിയൻ ചെയർമാൻ. അടുത്തൊരു സ്ഥലത്ത് ഷൂട്ടിങ്ങ് നടക്കുന്നുണ്ട്. പക്ഷേ താരത്തെ വിട്ടുകൊടുക്കാൻ സംവിധായകൻ തയ്യാറായില്ല. ചടങ്ങ് ദിവസം തെറ്റാതെ നടത്താൻ വേണ്ടിയാണ് നിങ്ങളെ ക്ഷണിച്ചത്. പക്ഷേ നിങ്ങളാണ് വരുന്നതെന്ന് അധികം പേർക്കും ഇപ്പോഴുമറിയില്ല. അവർ കുഞ്ചാക്കോ ബോബനെ പ്രതീക്ഷിച്ചു നില്പാണ്. സ്ഥലത്ത് പൊലീസും സന്നാഹവുമൊക്കെയുണ്ട്. അതു കാരണം അനിഷ്ടസംഭവമൊന്നും ഉണ്ടാവില്ല എന്ന് അവരെന്നെ സമാധാനിപ്പിച്ചു. അപ്പോൾ ചിരിക്കാനാണ് എനിക്കു തോന്നിയത്. ക്ഷോഭം ചിരിയാക്കാനുള്ള പക്വത അപ്പോഴേയ്ക്കും ഞാൻ ആർജ്ജിച്ചിരുന്നിരിക്കണം.\nഇപ്പോൾ കോളേജ് യൂണിയൻ ഉദ്ഘാടനത്തിന് ഗതികെട്ടാൽ പോലും എഴുത്തുകാരെ ക്ഷണിക്കാറില്ല. അല്പസ്വല്പം തിരക്കഥയൊക്കെ പരീക്ഷിച്ചിട്ടുള്ള ആളാണെങ്കിൽ പോട്ടെ. വെറും എഴുത്തുകാരൻ! ആർക്കു വേണമവരെ? അല്ലെങ്കിൽ തന്നെ ആരാണ് ഇപ്പോൾ പുസ്തകങ്ങൾ വായിക്കുന്നത്.\nഎഴുത്തുകാരൻ താരമല്ല. ഒരിക്കലും അങ്ങനെയാവരുത് എന്ന് സക്കറിയ പറഞ്ഞിട്ടുണ്ട്. ചുറ്റുമുള്ളവരെ നിരീക്ഷിച്ചാലല്ലാതെ എഴുത്തുകാരന് ഒന്നും എഴുതാൻ കഴിയില്ല. എഴുത്തുകാരന്റെ ചിത്രം പോലും പ്രസിദ്ധീകരിക്കപ്പെടരുത്.അയാൾ ആരെയും പേടിക്കരുത്. അധികാരമോഹിയാവരുത്. ആരുടെയും അടിമയാവരുത്. ആ സക്കറിയയോടാണ് പിണറായി വിജയൻ സദസ്സുനോക്കി സംസാരിക്കണമെന്ന് താക്കീതു നൽകിയത്. മുട്ടിലിഴയാൻ തയ്യാറായ ആയിരം എഴുത്തുകാരുള്ളപ്പോൾ ഒരു സക്കറിയയ്‌ക്കെന്തു ചെയ്യാനാവും?\nകുറ്റക്കാരൻ കാലമാണോ? മാറിവരുന്ന അഭിരുചികളാണോ? അതോ പ്രശസ്തിയിലേയ്ക്ക് കുറുക്കുവഴികൾ തേടുന്ന എഴുത്തുകാർ തന്നെയാണോ? അല്ലെങ്കിൽ ഇപ്പോൾ എഴുത്തുകാർ എന്താണ് ചെയ്യുന്നത്, സ്ഥാനമാനങ്ങൾക്കുവേണ്ടി അധികാരികളുടെ മുമ്പിൽ ഓച്ഛാനിച്ചു നിൽക്കുകയല്ലാതെ?\nഹരിദാസ് കരിവെള്ളൂരിന്റെ കഥയിൽ വായനശാല ഉദ്ഘാടനം ചെയ്യാൻ സാക്ഷാൽ കടമ്മനിട്ട എത്തുന്നുണ്ട്. അന്ന് 'കടമ്മനിട്ട'യെ കടമ്മനിട്ട രാമകൃഷ്ണന് പരിചയപ്പെടുത്തിക്കൊടുക്കാൻ കാത്തിരിക്കുകയായിരുന്നു നാട്ടുകാർ. പക്ഷേ കല്ലുവെട്ടുതൊഴിലാളി കടമ്മനിട്ട ആ പരസരത്തുവന്നില്ല. അയാൾ പിന്നെ വായനശാലയിലേക്കും വരാതായി. വളരെ വർഷങ്ങൾക്കുശേഷം ലൈബ്രേറിയനെ കണ്ടപ്പോൾ അയാൾ കുറ്റബോധത്തോടെ അദ്ദേഹത്തോട് താൻ ആ പുസ്തകം തിരിച്ചു തന്നില്ല എന്ന് ക്ഷമാപണം ചെയ്യുന്നുണ്ട്. അപ്പേഴേക്കും ലൈബ്രേറിയൻ ആ സംഭവം മറന്നു പോയിരുന്നു. പിന്നെ അദ്ദേഹം അയാളിനി അതു മടക്കിത്തരേണ്ടതില്ലെന്നു സമാധാനിപ്പിക്കുന്നു. അമ്പരന്നു നിന്ന 'കടമ്മനിട്ട'യോട് അദ്ദേഹം തുടർന്നു പറയുന്നു: നിങ്ങളുടെ വിചാരങ്ങളും അനുഭവങ്ങളും അറിയാതെയാണെങ്കിലും സ്വന്തം സൃഷ്ടിയായി ഒരെഴുത്തുകാരൻ എഴുതിവയ്ക്കുകയാണെങ്കിൽ തീർച്ചയായും അതു നിങ്ങളുടെ കൃതി തന്നെയാണ്. നമ്മുടെ സ്വത്തിന്റെ രേഖ പകർത്തുന്ന ആധാരമെഴുത്തുകാരന് സ്വത്തിൽ അവകാശമുണ്ടോ? ആ അർത്ഥത്തിൽ എഴുത്തുകാരെല്ലാം വെറും പകർത്തെഴുത്തുകാർ മാത്രമല്ലേ?''\nആയിരിക്കാം. എങ്കിൽ ആ പകർത്തെഴുത്തുകാർ ജീവിതം കാണാതെ പോയോ? അവർ പകർത്തെഴുത്തുകാർ പോലുമല്ലാതായോ? അതുകൊണ്ടാണോ എഴുത്തുകാരെ ആർക്കും വേണ്ടാതായത്? വായനക്കാർ എഴുത്തുകാരിൽ നിന്ന് അകന്നുപോയതുപോലെ എഴുത്തുകാർ വായനക്കാരിൽ നിന്നും അകന്നുപോയി എന്നതല്ലേ സത്യം?\nഉത്തരം ഹരിദാസിന്റെ മറ്റൊരു കഥയിലെ ബീഡിത്തൊഴിലാളി പറയുന്നുണ്ട്. 'ജീവിതം തുടയ്ക്കാൻ ഒരു തൂവാല' എന്ന കഥയിൽ. വായനക്കാരനായ ഒരു ബീഡിത്തൊഴിലാളി ഒരെഴുത്തുകാരനെ വിചാരണ ചെയ്യുന്നു തൊഴിലാളികളുടെ ഒപ്പം നിന്നിരുന്ന എഴുത്തുകാരൻ വർഷങ്ങൾക്കു ശേഷം എഴുതിയ നോവൽ ഉറക്കം വരാതെ ഏകാകിയായിരിക്കുന്ന മദാലസയെക്കുറിച്ചായിരുന്നു. അത് ബീഡിത്തൊഴിലാളിയെ രോഷാകുലനാക്കി. പൊതുസ്ഥലത്ത് പുകവലി നിരോധിച്ചതുകൊണ്ട് ജോലിനഷ്ടപ്പെട്ട ആളാണ് അയാൾ. പലഹാരം വിൽക്കാൻ നടക്കുന്ന ഭാര്യയെ ഒരു ചെറുപ്പക്കാരൻ കിടപ്പറയിലേക്കു ക്ഷണിച്ചത് ആ കുടുംബത്തെ ജീവിതത്തേക്കുറിച്ചുതന്നെയുള്ള ഒരു വീണ്ടുവിചാരത്തിലെത്തിച്ചു. അപ്പോഴാണ് ഉറക്കം വരാത്ത മദാലസയെക്കുറിച്ചുള്ള നോവൽ അയാൾ വായിക്കുന്നത്. എഴുത്തുകാരൻ പോലും തങ്ങളെ രക്ഷിക്കാനില്ല എന്ന് അയാൾ മനസ്സിലാക്കുന്നു. എഴുത്തിന്റെ വിഷയം ''എപ്പോഴും ദാരിദ്ര്യവും വിശപ്പും മാത്രം മതിയോ'' എന്ന എഴുത്തുകാരന്റെ ചോദ്യം അയാളെ തളർത്തി. തലേന്ന് തങ്ങൾ ആത്മഹത്യയ്ക്കു ശ്രമിച്ച വിവരം അയാൾ എഴുത്തുകാരനെ അറിയിക്കുന്നു. എഴുത്തുകാരന് ഒന്നും പറയാനുണ്ടായിരുന്നില്ല.\nഅല്ലെങ്കിൽ എഴുത്തുകാരൻ എന്തു പറയാനാണ്? അയാളുടെ എഴുത്തിൽ എന്താണ് ബാക്കിയുള്ളത്? അയാൾക്കു മറ്റെന്താണ് ചെയ്യാനുള്ളത്? ജീവിതത്തിലെ കണ്ണീരു തുടയ്ക്കാൻ നല്ലൊരു തൂവാല പോലുമാവുന്നില്ലല്ലോ തന്റെ എഴുത്ത് എന്നു ഖേദിക്കുകയല്ലാതെ?


ജിസിസി പൗരന്മാര്‍ക്കും കുടുംബത്തിനും അവരുടെ വീട്ടുജോലിക്കാര്‍ക്കും ക്വാറന്റീന് ഇളവുകളുമായി ഖത്തർ\nThursday, June 24, 2021 23:42:10 PM\nജിസിസി പൗരന്മാര്‍ക്കും കുടും ബത്തിനും അവരുടെ വീട്ടുജോ ലിക്കാര്‍ക്കും ക്വാറന്റീന് ഇളവുകളുമായി ഖത്തർ\nസ്വന്തം ലേഖകൻ: ജിസിസി പൗരന്മാര്‍ക്കും കുടുംബത്തിനും അവരുടെ വീട്ടുജോലിക്കാര്‍ക്കും ക്വാറന്റീന് ഇളവുകൾ അനുവദിച്ച് ഖത്തർ. പൊതുജനാരോഗ്യ മന്ത്രാലയമാണ് ഇതു സംബന്ധിച്ച് വിജ്ഞാപനം പുറത്തിറക്കിയത്. ഏതെങ്കിലും ജി.സി.സി രാജ്യങ്ങളില് കൊവിഡ് വാക്സിന് സ്വീകരിച്ചവര്‍ക്കാണ് ഇളവ്. ഈ വാക്സിനുകള് ഖത്തര് പൊതുജനാരോഗ്യ മന്ത്രാലയം അംഗീകരിച്ചതായിരിക്കണമെന്ന വ്യവസ്ഥയുണ്ട്.\nവാക്സിന്റെ അവസാന ഡോസ് സ്വീകരിച്ച് 14 ദിവസം പൂര്‍ത്തിയായിരിക്കണം. ഇത് തെളിയിക്കുന്ന ഔദ്യോഗിക വാക്സിനേഷന് കാര്‍ഡ് ഹാജരാക്കുകയും വേണം. യാത്ര തുടങ്ങുന്നതിന് 72 മണിക്കൂറിനിടെ നടത്തിയ കോവിഡ് പരിശോധനാ ഫലം ഹാജരാക്കണം. അതത് ജി.സി.സി രാജ്യങ്ങളിലെ ആരോഗ്യ മന്ത്രാലയം അംഗീകരിച്ച ലബോറട്ടറികളില് നിന്നുള്ള പരിശോധനാ ഫലമാണ് ആവശ്യം.\nവാക്സിനെടുക്കാത്തവര് ഏഴ് ദിവസം ഹോട്ടല് ക്വറന്റീനില് കഴിയണം. ഡിസ്‍കവര് ഖത്തര് ആപ്ലിക്കേഷന് വഴിയാണ് ഹോട്ടലുകള് ബുക്ക് ചെയ്യേണ്ടത്. വാക്സിനെടുത്ത മാതാപിതാക്കള്‍ക്കൊപ്പം വരുന്ന വാക്സിനെടുക്കാത്ത കുട്ടികള്‍ക്കും ഏഴ് ദിവസത്തെ ക്വാറന്റീന് നിര്‍ബന്ധമാണ്. ഈ സമയത്ത് മാതാപിതാക്കളില് ഒരാള്‍ക്ക് ക്വാറന്റീന് ഇളവ് ലഭിക്കുമെങ്കിലും ഒരാള് കുട്ടിയുടെ ഒപ്പം ക്വാറന്റീനില് കഴിയണമെന്നും മാർഗരേഖയിൽ പറയുന്നു.


This Smart Lighter Will Help You Quit Smoking - Malayalam Gizbot\nഈ ലൈറ്റര് സിഗററ്റ് കത്തിക്കാന് മാത്രമല്ല, പുകവലി നിര്‍ത്താനും സഹായിക്കും\n| Published: Wednesday, May 14, 2014, 10:35 [IST]\nലൈറ്ററുകള് സാധാരണയായി എന്തിനാണ് കൊണ്ടുനടക്കുന്നത്?... സിഗററ്റ് കത്തിക്കാന്... എന്നാല് ക്വിറ്റ് ബിറ്റ് എന്ന ഈ ലൈറ്റര് സിഗററ്റിന് തീകൊളുത്തുന്നതോടൊപ്പം പുകവലി നിര്‍ത്താനും സഹായിക്കും. എങ്ങനെയെന്നല്ലേ?...\nനിങ്ങളുടെ പുകവലി സംബന്ധിച്ച വിവരങ്ങള് കൃത്യമായി ട്രാക് ചെയ്ത് അതിലൂടെ വലി കുറച്ചുകൊണ്ടുവരാനും സാവധാനത്തില് നിര്‍ത്താനും സഹായിക്കുകയാണ് ഈ ലൈറ്റര് ചെയ്യുക. ഒരു ഫിറ്റ്‌നസ് ട്രാക്കറിന്റെ സമാനമായ പ്രവര്‍ത്തനം.\nഓരോ തവണ സിഗററ്റ് കത്തിക്കുമ്പോഴും അത് ലൈറ്ററില് രേഖപ്പെടുത്തും. നിശ്ചിത സമയത്തിനുള്ളില് എത്ര സിഗററ്റ് വലിച്ചു, അവസാനം പുകവലിച്ചിട്ട് എത്ര സമയമായി തുടങ്ങിയ വിവരങ്ങളെല്ലാം ലൈറ്റര് ലഭ്യമാക്കും. പുകവലി കുറയ്ക്കണമെന്നുള്ളവര്‍ക്ക് വലിക്കുന്നതിനായി നിശ്ചിത സമയം സെറ്റ് ചെയ്തുവയ്ക്കാനും പറ്റും.\nവലിക്കുന്ന സിഗററ്റിന്റെ എണ്ണം കുറച്ചതിലൂടെ എത്ര രൂപ ദിവസവും ലാഭിക്കാന് കഴിഞ്ഞു എന്ന വിവരവും ലൈറ്റര് ലഭ്യമാക്കും. പുകവലി നിര്‍ത്താന് സഹായിക്കുന്ന നിരവധി ആപ്ലിക്കേഷനുകള് ലഭ്യമാണെങ്കിലും ഹാര്‍ഡ്‌വെയര് സഹിതം ഉള്ള ഒരുപകരണം ആദ്യമായാണ് വരുന്നത്.\nകുജി, ഖോഫ്രാനി എന്നിവര് ചേര്‍ന്ന് വികസിപ്പിച്ച ക്വിറ്റ്ബിറ്റ് ക്രൗഡ് ഫണ്ടിങ്ങിലൂടെ 50,000 ഡോളര് ശേഖരിക്കാനാണ് ലക്ഷ്യമിടുന്നത്. സ്മാര്‍ട് ലൈറ്ററിന്റെ പ്രവര്‍ത്തനം സംബന്ധിച്ച് കൂടുതല് അറിയാന് ചുവടെ കൊടുത്തിരിക്കുന്ന ചിത്രങ്ങളും വീഡിയോയും കാണുക.\nഓരോ തവണ സിഗററ്റ് കത്തിക്കുമ്പോഴും അത് ലൈറ്ററില് രേഖപ്പെടുത്തും\nനിശ്ചിത സമയത്തില് അല്ലെങ്കില് ദിവസത്തില് ആകെ എത്ര സിഗററ്റ് വലിച്ചു എന്നും ലൈറ്ററിലൂടെ അറിയാന് സാധിക്കും.\nവലി കുറയ്ക്കണമെന്നുള്ളവര്‍ക്ക് നിശ്ചിത സമയം ലൈറ്ററില് സെറ്റ് ചെയ്തു വയ്ക്കാം. അതിനു മുമ്പ് സിഗററ്റ് കത്തിക്കാന് ശ്രമിച്ചാല് വാണിംഗ് തരും.\nസിഗററ്റ് വലിയുടെ എണ്ണം കുറച്ചവര്‍ക്ക് അതിലൂടെ ഒരു ദിവസം എത്ര രൂപ ലാഭിക്കാന് സാധിച്ചു എന്ന കണക്ക് ലൈറ്റര് ലഭ്യമാക്കും.\nപോക്കറ്റില് കൊണ്ടുനടക്കാവുന്ന ലൈറ്റര് സ്മാര്‍ട്‌ഫോണുമായി കണക്റ്റ് ചെയ്യാം.\nപുകവലി കുറയ്ക്കണമെന്നുള്ളവര്‍ക്ക് അതിനു സഹായകമായ വിവരങ്ങള് ലഭ്യമാക്കുക എന്നതാണ് ലൈറ്ററിന്റെ ഉദ്ദേശം. കിക്‌സ്റ്റാര്‍ട്ടര് പ്രൊജക്റ്റിലൂടെ 50,000 ഡോളര് നേടാനാണ് ലൈറ്ററിന്റെ ശില്‍പികള് ലക്ഷ്യമിടുന്നത്.\nകൂടുതല് അറിയാന് ഈ വീഡിയോ കാണുക.\nStory first published: Wednesday, May 14, 2014, 10:35 [IST]


കോവിഡ്; അമേരിക്കക്കാരുടെ വിശ്വാസം വര്‍ദ്ധിച്ചുവെന്ന് റിപ്പോര്‍ട്ട് : Marian Pathram\nകോവിഡ്; അമേരിക്കക്കാരുടെ വിശ്വാസം വര്‍ദ്ധിച്ചുവെന്ന് റിപ്പോര്‍ട്ട്\nഡെന്‍വര്: കോവിഡ് വ്യാപനത്തെതുടര്‍ന്ന് തങ്ങളുടെ വിശ്വാസം വര്‍ദ്ധിച്ചിരിക്കുന്നതായി അമേരിക്കക്കാര്.\nവിശ്വാസികളായ അമേരിക്കക്കാര് പറയുന്നത് തങ്ങളുടെ വിശ്വാസത്തില് വര്‍ദ്ധനവുണ്ടായിയെന്നാണ്. തുടര്‍ച്ചയായി പ്രാര്‍ത്ഥിക്കുകയും പ്രാര്‍ത്ഥനാശുശ്രൂഷകളില് പങ്കെടുക്കുകയും ചെയ്ത അമേരിക്കക്കാരെ സംബന്ധിച്ചിടത്തോളം മതം അവര്‍ക്ക് വളരെ പ്രധാനപ്പെട്ടതായിരുന്നു. പ്യൂ റിസേര്‍ച്ച് സെന്ററാണ് പഠനം പ്രസിദ്ധീകരിച്ചത്.\n24 ശതമാനം അമേരിക്കക്കാര് പറയുന്നത് അവരുടെ വിശ്വാസം കൂടുതല് ശക്തമായി എന്നാണ്. ഇതില് 35 ശതമാനവും ക്രൈസ്തവരാണ്. 27 ശതമാനം കത്തോലിക്കര് പറയുന്നത് അവരുടെ വിശ്വാസം വര്‍ദ്ധിച്ചുവെന്നാണ്. 35 ശതമാനം തങ്ങളുടെ വിശ്വാസത്തില് മാറ്റം വന്നതായി പറയുന്നില്ല. എന്നാല് രണ്ടുശതമാനത്തിന് വിശ്വാസം ദുര്‍ബലമായി.\nഏഴുശതമാനം പറയുന്നത് അവരൊരിക്കലും മതാത്മകമായ ജീവിതം നയിക്കാത്തവരായിരുന്നുവെന്നും അതുകൊണ്ട് അവര്‍ക്ക് മാറ്റമൊന്നും സംഭവിച്ചില്ല എന്നുമാണ്. 42 ശതമാനം ഇവാഞ്ചലിക്കല്‍സ് പറയുന്നത് അവരുടെ വിശ്വാസം ശക്തിപ്പെട്ടുവെന്നാണ്. ലിംഗാടിസ്ഥാനത്തിലുള്ള വിശ്വാസത്തിന്റെ തോത് ഇപ്രകാരമാണ്. 30 ശതമാനം സ്ത്രീകള് തങ്ങളുടെ വിശ്വാസം വര്‍ദ്ധിച്ചുവെന്ന് പറയുമ്പോള് 46 ശതമാനത്തിന് മാറ്റമൊന്നും സംഭവിച്ചില്ല.\n21 ശതമാനം സ്ത്രീകള് ഒരിക്കലും വിശ്വാസികളാ.യിരുന്നുമില്ല. പതിനെട്ട് ശതമാനം പുരുഷന്മാരില് വിശ്വാസം വര്‍ദ്ധിക്കാന് കോവിഡ് വ്യാപനം കാരണമായി.48 ശതമാനത്തിന് വിശ്വാസത്തില് മാറ്റം സംഭവിച്ചില്ല. 32 ശതമാനം വിശ്വാസികളായിരുന്നില്ല.\nമാന്യതയുള്ള ജോലിക്കു വേണ്ടിയുള്ള പോരാട്ടത്തില് വിശുദ്ധ യൗസേപ്പിതാവിനോട് പ്രാര്‍ത്ഥിക്കുക: ഫ്രാന്‍സിസ് മാര്‍പാപ്പ\nപരിശുദ്ധ മറിയത്തിന്റെ സ്‌നേഹം നമുക്കെങ്ങനെ സ്വന്തമാക്കാം?


ഒരു വീട്ടില് ഏറ്റവും ആവശ്യമായ ചെടിയാണ് കറിവേപ്പ്. പ്രത്യകിച്ചു കേരളത്തിലെ വീട്ടമ്മമാര്‍ക്ക് കറിവേപ്പില ഏറ്റവും അത്യാവശ്യമായ ഒന്നാണ്. എങ്കിലും ഒരു കറിവേപ്പ് വളർത്തിയെടുക്കുക എന്നത് ഒരല്‍പം കഠിനമായ ജോലിയാണ്. കറിവേപ്പ് നട്ടാല് കിളിര്‍ക്കുന്നില്ലെന്ന് പരാതി പറയുന്നവരും കുറവല്ല. എന്നാല് ഇനി വീട്ടിലും കറിവേപ്പ് തഴച്ചു\nവളരും. ചില പൊടിക്കൈകള് ചെയ്താല് മതി. വളര്‍ച്ച മുരടിയ്ക്കുന്നതും ഇലകളില് പ്രാണികളും പുഴുക്കളുമെല്ലാം വളരുന്നതുമാണ് പ്രധാന പ്രശ്‌നം. കറിവേപ്പ് തഴച്ചു വളരാൻ ഒരു അത്ഭുത മരുന്ന്.!! ഇത് നിങ്ങൾ ഇത്രനാളും അറിഞ്ഞില്ലല്ലോ.. കറിവേപ്പ് തഴച്ചു വളരാൻ5മിനിറ്റിൽ ഒരു അത്ഭുത മരുന്ന്.!! എങ്ങിനെയാണ് ഇത് ചെയ്യേണ്ടത് എന്ന് വീഡിയോയിൽ വിശദമായി നിങ്ങൾക്ക്\nകാണിച്ചു തരുന്നുണ്ട്. അതുകൊണ്ട് വീഡിയോ സ്‌കിപ് ചെയ്യാതെ മുഴുവനായും നിങ്ങൾ ഒന്നു കണ്ടു നോക്കണം. എന്നിട്ട് ഇതുപോലെ നിങ്ങളും വീട്ടിൽ ചെയ്‌തു നോക്കൂ.. നിങ്ങൾക്കും നല്ല റിസൾട്ട് കിട്ടുന്നതാണ്. ഈ വീഡിയോ നിങ്ങളെ എല്ലാവരെയും സഹായിക്കും എന്ന് കരുതുന്നു. ഇതല്ലാതെ വേറെ വല്ല ഐഡിയകൾ നിങ്ങൾക്ക് അറിയാമെങ്കിൽ കമെന്റ് ചെയ്യാൻ മറക്കരുതേ.\nവീഡിയോ നിങ്ങൾക്ക് ഇഷ്ടമായാൽ മറ്റുള്ളവരുടെ അറിവിലേക്ക് ഈ പോസ്റ്റ് ഷെയർ ചെയ്‌ത് എത്തിക്കാൻ മറക്കരുതേ കൂട്ടുക്കാരെ.. വീട്ടിൽ കറിവേപ്പ് വളർത്തുന്നവർക്ക് ഏറെ ഉപകാരപ്രദമായ അറിവ്. കൂടുതല് വീഡിയോകള്‍ക്കായി PRARTHANA’S WORLD ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


ഇന്ത്യക്കെതിരെ ജിഹാദിന് ആഹ്വാനം ചെയ്യണമെന്ന് ഇമ്രാന് ഖാനോട് ആവശ്യപ്പെട്ട് പാക് എംപിമാര് | Jihad against India Pakistan MPs urges to PM Imran Khan\nഇന്ത്യക്കെതിരെ ജിഹാദിന് ആഹ്വാനം ചെയ്യണമെന്ന് ഇമ്രാന് ഖാനോട് ആവശ്യപ്പെട്ട് പാക് എംപിമാര്\nIslamabad, First Published 4, Feb 2020, 2:09 PM IST\nഫെബ്രുവരി 10ന് ശേഷം ഇന്ത്യക്കെതിരെ യുദ്ധം പ്രഖ്യാപിക്കണമെന്നും ജമായത്തുല് ഉലെമാ എ ഇസ്‍ലാം ഫസല് നേതാവായ മൗലാന അബ്ദുള് അക്ബര് ചിത്രാലി ആവശ്യപ്പെട്ടു. ഇന്നലെയാണ് പാക് അസംബ്ലിയില് മൗലാന അബ്ദുള് അക്ബര് ചിത്രാലി ഇന്ത്യക്കെതിരെ ജിഹാദിന് ആഹ്വാനം ചെയ്തത്.\nഇസ്‍ലാമബാദ്: കശ്മീര് വിഷയത്തില് പാക് അസംബ്ലിയില് ഇന്ത്യക്കെതിരെ ജിഹാദിന് ആഹ്വാനം ചെയ്ത് എംപിമാര്. ഫെബ്രുവരി 10ന് ശേഷം ഇന്ത്യക്കെതിരെ യുദ്ധം പ്രഖ്യാപിക്കണമെന്നും ജമായത്തുല് ഉലെമാ എ ഇസ്‍ലാം ഫസല് നേതാവായ മൗലാന അബ്ദുള് അക്ബര് ചിത്രാലി ആവശ്യപ്പെട്ടതായി ടൈംസ് നൗ ന്യൂസ് റിപ്പോര്‍ട്ട് ചെയ്തു. ഇന്ത്യക്കെതിരെ യുദ്ധം പ്രഖ്യാപിക്കുന്നത് കശ്മീര് വിഷയത്തില് അന്താരാഷ്ട്ര സമൂഹം ഇടപെടാന് സഹായിക്കുമെന്ന വിലയിരുത്തലോടെയാണ് മൗലാന അബ്ദുള് അക്ബര് ചിത്രാലിയുടെ ആവശ്യം.\nഇന്നലെയാണ് പാക് അസംബ്ലിയില് മൗലാന അബ്ദുള് അക്ബര് ചിത്രാലി ഇന്ത്യക്കെതിരെ ജിഹാദിന് ആഹ്വാനം ചെയ്തത്. അക്ബര് ചിത്രാലിയുടെ ആവശ്യത്തിന് പിന്തുണയുമായി മറ്റ് എംപിമാരും എത്തിയെന്നാണ് റിപ്പോര്‍ട്ട്. കശ്മീരില് വിഭജനത്തിന് ശേഷം കുടുങ്ങിയവരുടെ മോചനത്തിന് ജിഹാദ് ആവശ്യമാണെന്ന് ചില എംപിമാര് ആവശ്യപ്പെട്ടു. കശ്മീരിലെ ജനങ്ങള്‍ക്ക് വേണ്ടി തങ്ങള് ഒന്നും ചെയ്യുന്നില്ലെന്നാണ് മറ്റ് ഇസ്‍ലാമിക രാജ്യങ്ങള് പഴിക്കുന്നതെന്ന് പ്രതിപക്ഷ നേതാവ് ഖ്വാജ ആസിഫ് പറഞ്ഞു. ഇസ്‍ലാമിക രാജ്യങ്ങള്‍ക്കായുള്ള സംഘടനയില് മൂന്നോ നാലോ രാജ്യങ്ങള്‍ക്കല്ലാതെ അവരെ പ്രതിരോധിക്കാന് സാധിക്കുന്നില്ലെന്നും ഖ്വാജ ആസിഫ് കൂട്ടിച്ചേര്‍ത്തു.\nജമ്മുകശ്മീരിനെ മോചിപ്പിക്കുന്ന വിഷയവുമായി ബന്ധപ്പെട്ട് ഏറെ വികാരാധീനനായാണ് പാര്‍ലമെന്‍ററികാര്യ മന്ത്രി മുഹമ്മദ് ഖാന് സംസാരിച്ചത്. ഇന്ത്യയെ ആക്രമിച്ച് ജമ്മുകശ്മീരിനെ സ്വതന്ത്രമാക്കണമെന്നും മുഹമ്മദ് ഖാന് നിയമസഭയില് ആവശ്യപ്പെട്ടുവെന്നും ടൈംസ് നൗ ന്യൂസ് റിപ്പോര്‍ട്ട് വിശദമാക്കുന്നു. ജമ്മു കശ്മീരിന്‍റെ പ്രത്യേകപദവി എടുത്തു കളഞ്ഞതിന് ശേഷം ഇന്ത്യയുമായുള്ള പാകിസ്ഥാന് ബന്ധത്തില് കാര്യമായ ഉലച്ചിലുകള് സംഭവിച്ചിരുന്നു. കഴിഞ്ഞ ഓഗസ്റ്റിന് ശേഷം ഇന്ത്യയുമായി സൈനിക നടപടിക്കുള്ള അവസരങ്ങള്‍ക്കായി കാത്തിരിക്കുകയാണെന്നാണ് സൂചന.


13-ാം വയസില് ആദ്യ ലൈംഗികബന്ധം, അന്യഗ്രഹ ജീവികള് തട്ടിക്കോണ്ടുപോയി; മറഡോണയുടെ വെളിപ്പെടുത്തലില് അന്തംവിട്ട് ആരാധകര് | Diego Maradona claims he was abducted by aliens\n13-ാം വയസില് ആദ്യ ലൈംഗികബന്ധം, അന്യഗ്രഹജീവികള് തട്ടിക്കൊണ്ടുപോയി: മറഡോണ\nBuenos Aires, First Published 23, Dec 2019, 10:12 PM\nഅവിശ്വസനീയ വെളിപ്പെടുത്തലുകളുമായി ഫുട്ബോള് ഇതിഹാസം ഡീഗോ മറഡോണ\nബ്യൂണസ് ഐറിസ്: അന്യഗ്രഹ ജീവികള് തന്നെ പിടിച്ചുകൊണ്ടുപോയെന്നും മൂന്ന് ദിവസം കാണാതായതും അടക്കമുള്ള അവിശ്വസനീയ വെളിപ്പെടുത്തലുകളുമായി ഫുട്ബോള് ഇതിഹാസം ഡീഗോ\nമറഡോണ. വെര്‍ജിനിറ്റി 13-ാം വയസില് നഷ്ടമായെന്നും മറഡോണ അന്‍ജന്‍റീനന് സ്‌പോര്‍ട്‌സ് ചാനല് ടൈക്കിനോട് പറഞ്ഞു.\nഅന്യഗ്രഹജീവികള് ഉള്ളതായി വിശ്വസിക്കുന്നുണ്ടോ എന്ന ചോദ്യത്തിന് ഇതിഹാസ ഫുട്ബോളറുടെ മറുപടിയിങ്ങനെ. 'ഒരിക്കല്, കുറെയധികം മദ്യപിച്ച ശേഷം ഞാന് മൂന്ന് ദിവസത്തേക്ക് വീട്ടില് നിന്ന് അപ്രത്യക്ഷനായി. അന്യഗ്രഹജീവികള് എന്നെ തട്ടിക്കോണ്ടുപോവുകയായിരുന്നു. അതിനെ കുറിച്ച് കൂടുതല് പറയാനാവില്ല'. മറഡോണ വ്യക്തമാക്കി.\n'പതിമൂന്നാം വയസില് വെര്‍ജിനിറ്റി നഷ്‌ടപ്പെടുത്തി. പ്രായമുള്ള ഒരു സ്‌ത്രീക്കൊപ്പമാണ് ലൈംഗികബന്ധത്തിലേര്‍പ്പെട്ടത്. അവര് പത്രം വായിച്ചുകൊണ്ടിരിക്കുകയായിരുന്നു ആ\nസമയം'- അമ്പത്തിയൊമ്പതുകാരനായ അര്‍ജന്‍റീനന് ഇതിഹാസം വ്യക്തമാക്കിയതായി ദ് സണ് റിപ്പോര്‍ട്ട് ചെയ്തു.\nഎക്കാലത്തെയും മികച്ച ഫുട്ബോള് താരങ്ങളുടെ പട്ടികയിലാണ് ഡീഗോ മറഡോണയുടെ സ്ഥാനം. 1997 വിരമിച്ച താരം അര്‍ജന്‍റീനന് ക്ലബായ ഗി‌മ്‌നാസിയ ഡെ ലാ പ്ലാറ്റയുടെ പരിശീലകനാണ്. അര്‍ജന്‍റീനക്കായി 91 തവണ ജഴ്‌സിയണിഞ്ഞ താരം 34 ഗോളുകള് നേടി. ക്ലബ് കരിയറില് ബാഴ്‌സലോണ അടക്കമുള്ള വമ്പന് ക്ലബുകളില് കളിച്ച മറഡോണ നാപ്പോളിയിലാണ് ഇതിഹാസ താരമായി പേരെടുത്തത്. നാപ്പോളിക്കായി 188 മത്സരങ്ങളില് 81 തവണ വലകുലുക്കി.\nLast Updated 23, Dec 2019, 10:23 PM\nDiego Maradona Claims\nDiego Maradona Virginity\nDiego Maradona UFO\nDiego Maradona Aliens


എംജിയിൽ പുതിയ കോഴ്സുകൾ : Deepika.com Educational News\nകോട്ടയം: തൊഴിലധിഷ്ഠിത, ന്യൂജനറേഷൻ അപ്ലൈഡ് ഹ്രസ്വകാല പാർട്ട്ടൈം സർട്ടിഫിക്കറ്റ്, പിജി സർട്ടിഫിക്കറ്റ്, ഡിപ്ലോമ, പിജി ഡിപ്ലോമ പ്രോഗ്രാമുകൾ നടത്തുന്നതിനായി എംജി സർവകലാശാല പുതുതായി ആരംഭിക്കുന്ന ഡയറക്ടറേറ്റ് ഫോർ അപ്ലൈഡ് ഷോർട്ട് ടേം പ്രോഗ്രാമിന്‍റെ(ഡിഎഎസ്പി) ഉദ്ഘാടനം നാളെ നടക്കും.\nഉച്ചകഴിഞ്ഞ് 1.45ന് ഡിഎഎസ്പി അങ്കണത്തിൽ മന്ത്രി ഡോ. കെ.ടി. ജലീൽ ഉദ്ഘാടനം നിർവഹിക്കും. വൈസ് ചാൻസലർ പ്രഫ. സാബു തോമസ് അധ്യക്ഷത വഹിക്കും. തോമസ് ചാഴികാടൻ എംപി, എംഎൽഎമാരായ കെ. സുരേഷ് കുറുപ്പ്, രാജു ഏബ്രഹാം, പ്രഫ. രാജൻ ഗുരുക്കൾ, പ്രോവൈസ് ചാൻസലർ പ്രഫ. സി.ടി. അരവിന്ദകുമാർ, സിൻഡിക്കേറ്റംഗം ഡോ. ആർ. പ്രഗാഷ്, രജിസ്ട്രാർ പ്രഫ. കെ. സാബുക്കുട്ടൻ, ഡോ. കെ. ഷെറഫുദ്ദീൻ, ഡിഎഎസ്പി. ഡയറക്ടർ ഡോ. റോബിനറ്റ് ജേക്കബ് എന്നിവർ പ്രസംഗിക്കും.\nആറു മാസത്തെ സർട്ടിഫിക്കറ്റ് കോഴ്സുകളും ഒരു വർഷത്തെ ഡിപ്ലോമ കോഴ്സുകളുമാണ് ആരംഭിക്കുന്നത്. ഞായറാഴ്ചകളിലും മറ്റ് അവധി ദിവസങ്ങളിലും വൈകുന്നേരങ്ങളിലുമാണു ക്ലാസുകൾ.